title: ইয়ং বেঙ্গল

text:
এঁরা সবাই ছিলেন মুক্তচিন্তা দ্বারা উজ্জীবিত। হিন্দু সমাজের বিদ্যমান সামাজিক ও ধর্মীয় কাঠামো এঁদেরকে বিদ্রোহী করে তুলেছিল।
প্রাচীন ও ক্ষয়িষ্ণু প্রথা তথা ধর্মীয় সংস্কার ও সামাজিক শৃঙ্খলমুক্তির উল্লেখযোগ্য প্রয়াস হিসেবে ইয়ং বেঙ্গল-এর সদস্যগণ গো-মাংস ভক্ষণ ও মদ্যপানে আনন্দবোধ করতেন। হিন্দুদের কুসংস্কার আর কতিপয় নিষ্ঠুর সামাজিক ও ধর্মীয় আচারের বিরুদ্ধে খ্রিষ্টান মিশনারিগণ যে সকল যুক্তি ব্যবহার করতেন, ইয়ং বেঙ্গল-এর অনেক সদস্য সেসব যুক্তিকে গ্রহণযোগ্য বিবেচনা করতেন। দক্ষিণারঞ্জন মুখোপাধ্যায় ও কৃষ্ণমোহন বন্দ্যোপাধ্যায়ের মতো এঁদের অনেকই হিন্দুধর্ম ত্যাগ করে খ্রিষ্টান ধর্ম গ্রহণ করেন।


title: ইয়ং বেঙ্গল

text: ১৮২৮ সালে ডিরোজিও ও তাঁর ছাত্রেরা ‘অ্যাকাডেমিক অ্যাসোসিয়েশন’ গঠন করেন। এ অ্যাসোসিয়েশন বিভিন্ন বিষয়ে বিতর্ক অনুষ্ঠান করত। অ্যাসোসিয়েশনের সভায় প্রচুর জনসমাগম হতো। মাঝেমধ্যে বেশ কয়েকজন বিশিষ্ট গুণীজনও উপস্থিত হতেন। ডিরোজিও-র ছাত্রেরা ভলতেয়ার, হিউম, লক, টমাস পেইন প্রমুখের রচনাবলি গভীর অভিনিবেশে অধ্যয়ন করতেন এবং বিতর্ককালে এঁদের রচনা প্রায়শ উদ্ধৃত করতেন।


title: ইয়ং বেঙ্গল

text: ১৮৩৮ সালে এঁদেরই স্থাপিত আরেকটি সংগঠনের নাম ‘সোসাইটি ফর দি অ্যাকুইজিশন অব জেনারেল নলেজ’। তারাচাঁদ চক্রবর্তী ছিলেন এ সোসাইটি-র সভাপতি এবং প্যারীচাঁদ মিত্র ও রামতনু লাহিড়ী ছিলেন এর সম্পাদক।


title: ইয়ং বেঙ্গল

text: ডিরোজিও ও তাঁর শিষ্যেরা ১৮২৮ এবং ১৮৪৩ সালের মধ্যে বেশ কিছু সাময়িকী প্রকাশ করেন। এসব পত্র-পত্রিকার মধ্যে ছিল পার্থেনন, হেস্‌পারাস, জ্ঞানাম্বেষণ, এনকোয়েরার, হিন্দু পাইওনিয়ার, কুইল এবং বেঙ্গল স্পেক্টেটর।


title: ইয়ং বেঙ্গল

text:
হিন্দু ধর্মের উপর আক্রমণের পাশাপাশি ইয়ং বেঙ্গল ঔপনিবেশিক সরকার সূচিত পাশ্চাত্যকরণ প্রক্রিয়াকেও জোরালোভাবে সমর্থন করে। ইয়ং বেঙ্গল আন্দোলনকে উনিশ শতকে বাংলার নবজাগরণের সর্বাপেক্ষা বিতর্কিত অধ্যায় হিসেবে চিহ্নিত করা যায়। নিন্দা ও প্রশংসা দুই-ই ইয়ং বেঙ্গল-এর সদস্যরা পেয়েছিলেন। এদেশে পাশ্চাত্য চিকিৎসা শাস্ত্রের প্রচলনের পেছনে যে উদ্যোগ কাজ করে তাতে ইয়ং বেঙ্গল সরাসরি জড়িত ছিল। এ প্রয়াস থেকেই ১৮৩৫ সালে কলকাতা মেডিক্যাল কলেজ প্রতিষ্ঠিত হয়। ইয়ং বেঙ্গল শবব্যবচ্ছেদ বিষয়ে প্রচলিত সংস্কার ভেঙে ফেলার জন্য মেডিক্যাল কলেজের ছাত্রদের উৎসাহিত করে। কোনো কোনো পণ্ডিতের মতে ইয়ং বেঙ্গল-এর বিদ্রোহীরাই বাংলার নবজাগরণের অগ্রদূত। এ জাগরণে ইয়ং বেঙ্গল-এর অবদান সংশয়াতীত। ইয়ং বেঙ্গল ইংরেজিকে অফিস-আদালতের ভাষা হিসেবে প্রবর্তনের সমর্থক ছিল। কলকাতায় কতিপয় গণপাঠাগার স্থাপনের বিষয়টিকে তারা স্বাগত জানায়।
পাশ্চাত্যের প্রতি অন্ধ আনুগত্যই ছিল ইয়ং বেঙ্গল-এর সবচেয়ে বড় দুর্বলতা। প্রাচ্য জীবনচর্চাকে তারা কুসংস্কারাচ্ছন্ন মনে করত। এ বিশ্বাস থেকে তারা পাশ্চাত্য রীতি-নীতি অভ্যাসকে বিনা প্রশ্নে গ্রহণ করে, যদিও এ-ক্ষেত্রে তারা সর্বাংশে সফল হতে পারে নি। সবচেয়ে বড় কথা, পাশ্চাত্য প্রীতির ফলে তারা এদেশের সাধারণ মানুষের চোখে, সর্বোপরি তাদের অভিভাবকদের চোখে ঘৃণার পাত্র হয়ে পড়ে।
মুক্তচিন্তা ও নৈব্যক্তিক জিজ্ঞাসার তাৎপর্য অণুধাবন করার মতো পরিপতা ইয়ং বেঙ্গল-এর ছিল না। পাশ্চাত্য সভ্যতা সম্পর্কে অসম্পূর্ণ জ্ঞান এবং প্রাচ্য সংস্কৃতি সম্পর্কে অজ্ঞতার কারণে তারা প্রথমদিকে বাংলার কৃষ্টি ও ঐতিহ্যকে হেয় প্রতিপন্ন করেছিল। পরবর্তী সময়ে অবশ্য তাঁরা বাংলা ভাষা সাহিত্যে উল্লেখযোগ্য স্বাক্ষর রাখতে সমর্থ হয়েছিলেন। প্যারিচাঁদ মিত্রের কলম থেকে বের হয়ে এসেছিল প্রথম বাংলা উপন্যাসের খসড়া আলালের ঘরের দুলাল। বাংলা ভাষায় পত্রপত্রিকা সম্পাদনা, বিতর্কসভা (সাধারণ জ্ঞানোপার্জিকা সভা, বেথুন সোসাইটির অন্যতম উদ্যোক্তা ছিলেন এঁরা), গ্রন্থ প্রকাশ প্রভৃতির মাধ্যমে বাংলা ভাষাকে সমৃদ্ধ করার পথে এগিয়ে এসেছিলেন ইয়ংবেঙ্গলরা। কৃষ্টদাস পাল ‘Young Bengal Vindicated’ শীর্ষক লিখিত ডিসকোর্সে ইয়ংবেঙ্গলদের সম্পর্কে বলেছিলেন " The blood that boiled within them when in the May flush of youth, having become cool, they have sobered themselves down in their literary habits. They are now the zealous advocates of Bengali." ইযংবেঙ্গলরাই বাংলা সাহিত্য মাইকেলের মতো কবি বা বঙ্কিমচন্দ্রের মতো ঔপন্যাসিকের আগমনপথ রচনা করতে সাহায্য করেছিলেন। এই বিষয়টি নিয়ে কস্তুরী মুখোপাধ্যায় কলকাতা বিশ্ববিদ্যালয় থেকে এম.ফিল. গবেষনা করেছেন।


title: অজয় সিংহরায়

text: অজয় সিংহরায় (জন্ম: ১৯২০ - মৃত্যু: ২০০০) একজন বিখ্যাত বাঙালি আবহসঙ্গীতকার । তিনি বেশকিছু নাটক এবং চলচ্চিত্রের আবহসঙ্গীত দিয়েছেন ।


title: অজয় সিংহরায়

text: অজয় সিংহরায় ঋত্বিক গোষ্ঠীর "মাদার", বহুরূপীর "বাকি ইতিহাস", "ঘরে বাইরে", সত্যজিৎ রায়ের "ফটিকচাঁদের" আবহসঙ্গীত দিয়েছেন ।


title: অজয় সিংহরায়

text: সঙ্গীত বিষয়ে তাঁর গবেষণা গ্রন্থ "মিউজিং অন মিউজিক" । তিনি "ইনমিউজিকা" পত্রিকা সম্পাদনা করেছেন । তিনি ভালো সেতার বাজাতে পারতেন ।


title: ঢাকা আহ্‌ছানিয়া মিশন

text: ঢাকা আহসানিয়া মিশন বাংলাদেশের একটি অলাভজনক সমাজসেবামূলক স্বেচ্ছাসেবী সংগঠন, যেটি ১৯৫৮ সালে প্রতিষ্ঠিত হয়। এই প্রতিষ্ঠানটি মূলতঃ গরীব বিশেষ করে সুবিধাবঞ্চিত মানুষের দক্ষতা বৃদ্ধির মাধ্যমে দারিদ্র দূরীকরণ এবং আর্থ-সামাজিক উন্নয়নে কাজ করে। বিশিষ্ট শিক্ষাবিদ, সংস্কারক ও সমাজহিতৈষী খান বাহাদুর আহ‌্ছানউল্লা এটি প্রতিষ্ঠা করেন।


title: ঢাকা আহ্‌ছানিয়া মিশন

text: ঢাকা আহ্‌ছানিয়া মিশন ২০০২ সালে বাংলাদেশ সরকার প্রদত্ত সর্বোচ্চ বেসরকারী সম্মাননা পদক স্বাধীনতা দিবস পুরস্কার লাভ করে।


title: ঢাকা আহ্‌ছানিয়া মিশন

text: এদেশে মানব সেবায় অসাধারণ অবদানের জন্য ২০০২ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় এই প্রতিষ্ঠানটিকে।


title: কৃষ্ণ কুণ্ডু

text: কৃষ্ণ কুণ্ডু (জন্ম: ২৩ নভেম্বর ১৯২৩ - মৃত্যূ : ১০ ফেব্রুয়ারি ২০০১) একজন অভিনেতা এবং নাট্যনির্দেশক । তিনি কলকাতার গ্রুপ থিয়েটারের সাথে যুক্ত ছিলেন ।


title: কৃষ্ণ কুণ্ডু

text: কৃষ্ণ কুণ্ডু ম্যাট্রিক ক্লাশে পড়ার সময়ে বিদ্যালয় ত্যাগ করেন । প্রথম জীবনে একবছর ব্যাঙ্কে এবং তিন বছর তরুণ অপেরায় চাকরি করেন । ১৯৫২ থেকে ১৯৬৮ খ্রিস্টাব্দে পর্যন্ত তিনি ফরওয়ার্ড ব্লকের কাউন্সিলার ছিলেন ।


title: কৃষ্ণ কুণ্ডু

text: মার্কাস স্কোয়ারের অধুনালুপ্ত বঙ্গসাহিত্য সম্মেলনের অন্যতম উদ্যোক্তা হিসাবে তিনি শৌভনিক নাট্যগোষ্ঠীর সাথে ১৯৫৭ সাল থেকে নট নির্দেশক হিসাবে যুক্ত ছিলেন । তাঁর উল্লেখযোগ্য অভিনয় এবং নির্দেশনা - "ওথেলো", "ঘরে বাইরে", "কারাগার", "আধে আঁধুরে", "স্থানীয় সংবাদ", "ভাগলপুরে শরৎচন্দ্র", "একাকী সহসা" প্রভৃতি ।


title: কৃষ্ণ কুণ্ডু

text: সংসদ বাঙালি চরিতাভিধান - দ্বিতীয় খণ্ডের সংযোজন - সাহিত্য সংসদ


title: আন্দ্রেই মার্কভ

text: আন্দ্রেই আন্দ্রেইয়েভিচ মার্কফ () একজন রুশ গণিতবিদ, তিনি তাঁর দৈব প্রক্রিয়া (Stochastic Process) তত্ত্বের জন্য বিখ্যাত। পরে এটি মার্কফ শৃঙ্খল নামে পরিচিতি পায়।


title: আন্দ্রেই মার্কভ

text: তিনি এবং তাঁর ছোট ভাই ভ্লাদিমির আন্দ্রেইয়েভিচ মার্কফ (১৮৭০-১৮৯৭) "মার্কভ ভাইদের অসমতা" প্রমাণ করেন। তাঁর ছেলে আন্দ্রেই আন্দ্রেইয়েভিচ মার্কভ (১৯০৩-১৯৭৯)-ও খ্যাতিমান গণিতবিদ ছিলেন; তিনি গঠনমূলক গণিত ও রিকার্সিভ ফাংশন তত্ত্বে অবদান রাখেন।


title: আন্দ্রেই মার্কভ

text: আন্দ্রেই গ্রিগরিয়েভিচ মার্কফ এবং তাঁর প্রথম স্ত্রী নাদেজদা পেট্রোভনা মার্কভার পুত্র হিসেবে রায়াজান-এ আন্দ্রেই আন্দ্রেইয়েভিচ মার্কফের জন্ম হয়। ১৮৬০ সালের শুরুতে আন্দ্রেই গ্রিগরিয়েভিচ রাজকন্যা ইকাতরিনা আলেক্সন্দ্রভনা ভালভাতিভা-র সম্পদ ব্যবস্থাপনার দায়িত্বে নিয়োজিত হন।


title: আন্দ্রেই মার্কভ

text: ১৮৬৬ সালে সেন্ট পিটার্সবার্গের ফিফথ গ্রামার স্কুলে যোগ দেন। ১৭ বছর বয়সে বানিয়াকোভস্কি, করকিন এবং ইগর জলোত্রেভ-কে তিনি লিনিয়ার সরল ডিফারেন্সিয়াল সমীকরণের নতুন সমাধান পদ্ধতি দেখান। স্কুল শেষে ১৮৭৪ সালে সেন্ট পিটার্সবার্গের ইউনিভার্সিটির ফিজিও-ম্যাথম্যাটিক্যাল ফ্যাকাল্টিতে যোগ দেন।


title: আন্দ্রেই মার্কভ

text: ১৮৭৭ সালে ‘ডিফারেন্সিয়াল সমীকরণের চলমান ভগ্নাংশের মাধ্যমে ইন্টিগ্রেশন এবং formula_1 সমীকরণের ব্যবহার’ সমস্যাটির সমাধানের জন্য স্বর্ণপদক পান। পরের বছর তিনি পাশ করে ইউনিভার্সিটিতেই থেকে যান এবং প্রভাষক হিসাবে যোগদানের জন্য প্রস্তুতি নেন।


title: আন্দ্রেই মার্কভ

text: ১৮৮০ সালের এপ্রিলে তাঁর মাস্টার্সের গবেষণামূলক প্রবন্ধ উপস্থাপন করেন যার বিষয় ছিল “ধনাত্বক নির্ণায়ক সহকারে বাইনারি কোয়াড্রেটিক আকৃতি(form)”।


title: আন্দ্রেই মার্কভ

text: প্রইভেটডজেন্ট হিসেবে তিনি ‘ডিফারেন্সিয়াল ও ইন্টিগ্রাল ক্যলকুলাস ‘বিষয়ে অধ্যাপনা করেন। পরে তিনি এনালইসিস তত্ত্ব ও সম্ভবনা তত্ত্ব পড়ান।


title: আন্দ্রেই মার্কভ

text: ১৮৮৫ সালের জানুয়ারিতে তাঁর ডক্টরেট গবেষণামূলক প্রবন্ধ “বীজগণিতীয় টানা ফাংশনের কিছু ব্যবহার” উপস্থাপন করেন।


title: আন্দ্রেই মার্কভ

text: এক বছর পরে তিনি এক্সট্রাঅর্ডিনারি প্রফেসর হিসেবে নিয়োগপ্রাপ্ত হন এবং অ্যাডজাঙ্কট হিসেবে একাডেমি অফ সায়েন্স- নির্বাচিত হন। ১৮৯০ সালে ভিক্টর বানিয়াকোভস্কি-র মৃত্যুর পর এক্সট্রাঅর্ডিনারি সদস্য হন। ১৮৯৪ সালের শরতে সাধারণ অধ্যাপক পদে উন্নীত হন। ১৮৯৬ সালে চেবিশেভের পর একাডেমির সাধারণ সদস্য হিসেবে নির্বাচিত হন। ১৯০৫ সালে মেরিটেড প্রফেসর হিসেবে নিযুক্ত হন এবং তিনি অবসরে যাওয়ার ন্যায্যতা পান, দেরী না করে তিনি তা প্রয়োগ করেন। তবে ১৯১০ সাল পর্যন্ত ডিফারেন্সিয়াল ক্যালকুলাস পড়িয়ে যান।


title: আন্দ্রেই মার্কভ

text: ১৯০৮ সালের ছাত্র দাঙ্গার পরে সেন্ট পিটার্সবার্গের ইউনিভার্সিটির প্রভাষক ও অধ্যাপকদেরকে শিক্ষার্থীদের পর্যবেক্ষণের দায়িত্ব দেয়া হয়। তিনি এই বিধান বর্জন করেন এবং ‘সরকারের নিয়ন্ত্রণ প্রধিনিধি’ না হওয়ার কারণ লিখে পাঠান। তিনি সেন্ট পিটার্সবার্গের ইউনিভার্সিটির পরবর্তী শিক্ষা দায়িত্ব উপেক্ষা করেন এবং ইউনিভার্সিটি থেকে অবসরের সিদ্ধান্ত নেন।


title: আন্দ্রেই মার্কভ

text: ১৯১৩ সাল সেন্ট পিটার্সবার্গ ইউনিভার্সিটি ৯ জন বিজ্ঞানীকে সম্মানসূচক সদস্যপদ প্রদান করে। মার্কভকে নির্বাচনে শিক্ষা মন্ত্রনালয় সমর্থন দিতে চার বছর সময় নেয়। ফেব্রুয়ারী বিপ্লবের পর মার্কভ নির্বাচিত হন। মার্কভ আবার শিক্ষাদান শুরু করেন এবং ১৯২২ সালে তাঁর মৃত্যু পর্যন্ত নিয়োজিত থাকেন।


title: সিমুলিঙ্ক

text: ম্যাথওয়ার্কসের সিমুলিঙ্ক মাল্টিডোমেইন ডাইনামিক সিষ্টেমের জন্য একটি মডেলিং এবং সিমুলেশন সফটওয়্যার টুল। এটি ম্যাটল্যাবের অন্যান্য অংশের সাথে গভীরভাবে সম্পৃক্ত এবং এটি থেকে ম্যাটল্যাব চালানো যেতে পারে। সির্মুলিঙ্ক কন্ট্রোল সিস্টেম, ডিজিটাল সিগন্যাল প্রোসেসিং-এ মাল্টিডোমেইন সিমুলেশন ও ডিজাইন তৈরীতে ব্যপকভাবে ব্যবহৃত হয়।


title: সিমুলিঙ্ক

text: সিমুলিঙ্কের সাথে ব্যবহারের জন্য ম্যাথওয়ার্কস ও অন্যান্য প্রতিষ্ঠানের তৈরি অনেক সফটওয়্যার ও হার্ডওয়্যার রয়েছে।


title: সিমুলিঙ্ক

text: রিয়েল-টাইম ওয়ার্কশপের মাধ্যমে সিমুলিঙ্ক থেকে সহজে সি কোড তৈরি করা যেতে পারে। এর কোডের দক্ষতা ও ফ্লেক্সিবিলিটি বৃদ্ধির সাথে সাথে বিশেষত এমবেডেড সিষ্টেমের ক্ষেত্রে এটি আরও বেশি জনপ্রিয় হয়ে উঠছে। রিয়েল-টাইম ওয়ার্কশপ এমবেডেড কোডার এমবেডেড সিষ্টেমে ব্যবহার উপযোগী কোড উৎপদনে সম্ভব। এটি একাধিক এমবেডেড টার্গেট সমর্থন করে যথা- ইনফিনিয়ন সি১৬৬, মটোরোলা এমপিসি৫৫৫, মটোরোলা ৬৮এইচসি১২, টিআই সি২০০০, টিআই সি৬০০০।


title: সিমুলিঙ্ক

text: সিমুলিঙ্ক এইচডিএল কোডারের মাধ্যমে সিমুলিঙ্ক ও স্ট্যাটফ্লো থেকে ভিএইচডিএল ও ভেরিলগ কোড প্রস্তুত সম্ভব।


title: টাইপ ৯৬ (ট্যাংক)

text: টাইপ ৯৬ দ্বিতীয় প্রজন্মের প্রধান যুদ্ধ বর্মযানের(Main Battle Tank - এমবিটি) সর্বশেষ সংস্করণ। ১৯৯৭ সালে গণমুক্তিফৌজে (পিএলএ) সংযুক্ত এই ট্যাংকের নকশা মূলত টাইপ-৮৫-III থেকে প্রস্তুত করা হয়েছে। ২০০৫ সালের হিসাব মতে ২,৫০০ টাইপ ৯৬ গণমুক্তিফৌজে নিযুক্ত রয়েছে। এছাড়া এর একটি সংস্করণ পাকিস্তান সেনা বাহিনীতে নিয়োজিত আছে।


title: টাইপ ৯৬ (ট্যাংক)

text: টাইপ ৯৬ অনেক সময় ভুলবশত টাইপ ৮৮সি নামে অভিহিত হয়। গণমুক্তিফৌজের জন্য আরও টাইপ ৯৬ বর্মযান উৎপাদন চলবে। রাশিয়ার মত দুই প্রধান যুদ্ধ বর্মযান(এমবিটি) নীতি অনুসরণ করে টাইপ ৯৬ সাধারণ এমবিটি হিসেবে থাকবে যখন উন্নত ও ব্যয়সাধ্য টাইপ ৯৯ বিশেষ বাহিনীতে ব্যবহূত হবে।


title: টাইপ ৯৬ (ট্যাংক)

text: গণমুক্তিফৌজের প্রধান যুদ্ধ বর্মযান উন্নয়ন কর্মশালা তিন প্রজন্মে বিভক্ত করা য়েতে পারে। প্রথম প্রজন্মে সোভিয়েত টি-৫৪এ এবং এথেকে উৎপন্ন টাইপ-৫৯ এবং টাইপ-৬৯/৭৯ । দ্বিতীয় প্রজন্ম শুরু হয় টাইপ-৮০ থেকে। টাইপ-৮৮ ও টাইপ-৯৬ এর উৎপত্তি টাইপ-৮০ থেকে। তৃতীয় প্রজন্মে রয়েছে টাইপ-৯৮, যা থেকে নতুন প্রযুক্তি সংযোগের মাধ্যমে তৈরি হয় টাইপ-৯৯ সর্বাধুনিক প্রধান যুদ্ধ বর্মযান।


title: টাইপ ৯৬ (ট্যাংক)

text: গণমুক্তিফৌজের অনুরোধে সোভিয়েত বর্মযানসমূহের সমমানের বর্মযান উদ্দেশ্যে ইনার-মঙ্গোলিয়া ফার্ষ্ট মেশিন গ্রুপ কোম্পানি লি:(যার পূর্বনাম ৬১৯ ফ্যাক্টরী) ৬০ দশকে সীমান্ত সংঘর্ষে দখলকৃত টি-৬২ ট্যাংকের প্রযুক্তি সংযুক্তির পর টাইপ-৬৯ বর্মযান তৈরি করে। তবে বর্মযানটি গণমুক্তিফৌজের প্রয়োজন পূরণে ব্যর্থ হয় যদিও এটি সফলভাবে রপ্তানী হয়(২,০০০ বেশি)। দেশী-বিদেশী সেনা বাহিনীর চাহিদা পূরণে এর বিভিন্ন জাতক(সংস্করণ)তৈরি হয়।


title: টাইপ ৯৬ (ট্যাংক)

text:
টাইপ-৯০
টাইপ-৮৫ থেকে টাইপ-৯০ প্রস্তুত হয়, তবে এটিও গণমুক্তিফৌজের পূরণে ব্যর্থ হয়।
এটি যৌথভাবে বেইজিং ২০১ ইনস্টিটিউট(চায়না নর্থ ভেহিক্যাল রিসার্চ ইনস্টিটিউট) এবং ৬১৯ ফ্যাক্টরী প্রস্তুত করে।
এটিই প্রথম চীন-দেশীয় বর্মযান যার বর্মে মডুলার ডিজাইন কনসেপ্ট ব্যবহার করা হয়েছে। এর ফলে ‘উন্নত কম্পজিট বর্ম’ তৈরির পর পুরানো বর্ম(Armor) পরিবর্তণ করা যাবে।


title: টাইপ ৯৬ (ট্যাংক)

text:
টাইপ-৯০-I
এটি পরবর্তী প্রজন্মের প্রধান যুদ্ধ বর্মযান হিসেবে পাকিস্তানে রপ্তানী হয়। এর পাওয়ার প্লান্ট ছিল পার্কিনস স্রিওসবারি সিভি১২-১২০০ টিসিএ ডিজেল ইঞ্জিন, যা চ্যালেঞ্জার ২ প্রধান যুদ্ধ বর্মযানে ব্যবহৃত হয়। ট্রান্সমিশন ছিল ফরাসি এসইএসএম ইএসএম ৫০০ অটোমেটিক ট্রান্সমিশন, যা ল্যাকলার্ক(Leclerc) প্রধান যুদ্ধ বর্মযানে ব্যবহৃত হয়। তবে ১৯৯৮ সালে পাকিস্তানী পারমানবিক পরীক্ষার পর এই পরিকল্পনা বাদ দেয়া হয়।


title: টাইপ ৯৬ (ট্যাংক)

text:
টাইপ-৯০-II
আমদানী নিষেধাজ্ঞা এড়াতে পাওয়ার প্লান্টটি দেশীয় ইঞ্জিন দ্বারা বদল করা হয়। এটি দক্ষিণ চীনের আর্দ্র আবহাওয়াতে কর্মক্ষম হলেও উত্তর চীন শুকনো ও পকিস্তানের মরু আবহাওয়াতে এটি উপযোগী নয়।


title: টাইপ ৯৬ (ট্যাংক)

text:
টাইপ-৯০-IIএম, এমবিটি ২০০০
অন্যান্য টাইপ-৯০ বর্মযানের পাওয়ার প্লান্টের সমস্যা ইউক্রেনীয় ৬টিডি ডিজেল ইঞ্জিনের মাধ্যমে সমাধানের পর মুগ্ধ পাকিস্তান সেনা বাহিনী এই বর্মযানটি এমবিটি ২০০০(আল-খালিদ) নামে ব্যবহারের সিদ্ধান্ত নেয়। ২০০৭ সাল নাগাত ৬০০টি এমবিটি ২০০০ বর্মযান উৎপাদিত হওয়ার কথা।


title: টাইপ ৯৬ (ট্যাংক)

text:
টাইপ-৯৬
১৯৯৫ সালে নোরিনকো প্রস্তুত করে টাইপ-৮৫-III প্রোটোটাইপ, যাতে আছে ১,০০০ অশ্ব শক্তির ডিজেল ইঞ্জিন, এক্সপ্লোসিভ রিএ্যাকটিভ বর্ম(ERA)। আরও উন্নয়নের পর এটি ১৯৯৬ সালে গণমুক্তিফৌজে গ্রহণযোগ্য হয় এবং ১৯৯৭ সালে টাইপ-৯৬ নামে নিযুক্ত হয়। এরপর টাইপ-৮৮ এর উৎপাদন বন্ধন করে দেয়া হয়।
টাইপ-৯৬ –এ টাইপ-৮৫ ও টাইপ-৮৮ এর চেয়ে আরও শক্তিশালী ইঞ্জিন, উন্নত ইলেকট্রনিক্স ও পশ্চিমা টারেট(turret) রয়েছে।
এর আরও একটি উন্নত সংস্করণে অ্যাডঅন বর্ম রয়েছে। এটি টাইপ-৯৬জি বলে অসমর্থিত সূত্রে নির্দেশ করা হচ্ছে।


title: কানু ঘোষ

text: কানু ঘোষ (জন্ম: ১৯২৯ (?) - ৪ ডিসেম্বর ১৯৯৭) একজন বিশিষ্ট সুরকার ।


title: কানু ঘোষ

text: কানু ঘোষের আদি বাসস্থান বরিশালে । তাঁর বাবার নাম যতীন্দ্রনাথ ঘোষ ।


title: কানু ঘোষ

text: কানু ঘোষ ১৯৪৭ খ্রিস্টাব্দে বিখ্যাত সুরকার অনিল বিশ্বাসের ডাকে মুম্বাই গিয়ে প্রথমে গণনাট্য সঙ্ঘ এবং ইয়ুথ কয়ার এ যোগ দেন । এর পাশাপাশি তিনি সলিল চৌধুরীর সহকারী হিসাবে চলচ্চিত্র ও অন্যান্য ক্ষেত্রে সঙ্গীত পরিচালনার কাজ করতে থাকেন । ষাটের দশক থেকে তিনি অল ইন্ডিয়া রেডিওর সম্মেলক গানের সাথে যুক্ত ছিলেন এবং সেই বিষয়ে গবেষণা করেছিলেন । তিনি এনসিআরটিই -র কোরাস গানের প্রশিক্ষক প্রকল্পে বিভিন্ন রাজ্যে ঘুরে ঘুরে জাতীয় সংহতির উপর বহু গানের প্রশিক্ষণ দিয়েছেন ।


title: কানু ঘোষ

text: তিনি "পেয়ার কি রাহে", "নয়া জমানা", এবং "বিবেক" ছবির সঙ্গীত পরিচালক ছিলেন ।


title: কানু ঘোষ

text: সংসদ বাঙালি চরিতাভিধান - দ্বিতীয় খণ্ড - সাহিত্য সংসদ


title: শ্যাম মানেকশ’

text: ফিল্ড মার্শাল শ্যাম হোরামশিজি প্রেমজি "শ্যাম বাহাদুর" জামসেদজি মানেকশ' (৩রা এপ্রিল, ১৯১৪ - ২৭শে জুন, ২০০৮) পারস্য বংশোদ্ভূত ভারতীয় সামরিক কর্মকর্তা। তিনি মূলত পারস্যের জরথুস্ত্রীয় ধর্মের অনুসারী ছিলেন যিনি শরণার্থী হিসেবে ভারতে এসেছিলেন। প্রায় ৪ দশকের দীর্ঘ সামরিক জীবনে তার অর্জন অনেক। ১৯৬৯ থেকে ১৯৭৩ সাল পর্যন্ত ভারতীয় সেনাবাহিনীর চিফ অফ স্টাফ হিসেবে দায়িত্ব পালন করেন। ১৯৭১ সালে বাংলাদেশের স্বাধীনতা যুদ্ধে তিনি বাংলাদেশ-ভারত যৌথবাহিনীর প্রধান ছিলেন। এ যুদ্ধে যৌথ বাহিনী জয়ী হয়, পাকিস্তান ৯৩ হাজার সৈন্যসহ আত্মসমর্পণ করে। এর মাধ্যমেই পৃথিবীর মানচিত্রে বাংলাদেশ নামে একটি স্বাধীন দেশের উত্থান ঘটে।


title: শ্যাম মানেকশ’

text: শ্যাম মানেকশ' ভারতের মাত্র দুইজন সামরিক কর্মকর্তার একজন যারা সর্বোচ্চ সামরিক পদবী ফিল্ড মার্শাল অর্জন করেছেন। অন্যজন হলেন কোদানদেরা মদপ্পা কারিয়াপ্পা। প্রায় ৪ দশক সামরিক বাহিনীতে কর্মরত ছিলেন তিনি। এর মধ্যে মোট চারটি যুদ্ধে অংশ নিয়েছেন যার মধ্যে দ্বিতীয় বিশ্বযুদ্ধও অন্তর্ভুক্ত ছিল।


title: লেওঁ

text: লেওঁ () ১৯৯৪ সালে মুক্তিপ্রাপ্ত ফরাসি চলচ্চিত্র। ল্যুক বেসোঁ রচিত এবং পরিচালিত এই ছবিটি ফরাসি হলেও এর ভাষা ইংরেজি। এর ধরন হচ্ছে অ্যাকশন নাট্য।সমালোচকদের কাছ থেকে মূলত ইতিবাচক রিভিউ পেয়েছে। ২০০৮ সালের ৯ই জুন আইএমডিবি তাদের সর্বকালের সেরা ২৫০ চলচ্চিত্রের তালিকায় এটিকে ৩৭তম স্থান দিয়েছে।


title: লেওঁ

text: এর রটেন টম্যাটোস রেটিং ৭৩%। আর মেটাক্রিটিক-এ শতকরা ৬৪জন সমালোচকই ইতিবাচক রিভিউ করেছেন।


title: জঁ রেনো

text: জঁ রেনো () (জন্ম: ৩০শে জুলাই, ১৯৪৮) একজন ফরাসি অভিনেতা। তিনি ফরাসি ও ইংরেজি এই উভয় ভাষার ছবিতেই অভিনয় করেন। হলিউডে বেশ কিছু সফল ছবি করেছেন যার মধ্যে দ্য দা ভিঞ্চি কোড অন্যতম।


title: গ্যারি ওল্ডম্যান

text: গ্যারি লিওনার্ড ওল্ডম্যান (জন্ম: ২১শে মার্চ, ১৯৫৮) একজন ইংরেজ চলচ্চিত্র অভিনেতা, পরিচালক, প্রযোজক। কখনও কখনও গানও গেয়ে থাকেন। হলিউডের সেলিব্রিটি দৃশ্য থেকে দূরে থাকার জন্য তাকে মাঝে মাঝে "অভিনেতার অভিনেতা" বলা হয়। অভিনয়ের বৈচিত্রতা এবং প্রকাশভঙ্গিপূর্ণ অভিনয়ের দক্ষতার জন্য ওল্ডম্যানকে তার প্রজন্মের অন্যতমে সেরা পর্দা অভিনয়শিল্পী বলে গণ্য করা হয়। অভিনয়ের কৃতিত্বের জন্য তিনি একটি একাডেমি পুরস্কার, তিনটি বাফটা পুরস্কার, একটি গোল্ডেন গ্লোব পুরস্কার, একটি স্ক্রিন অ্যাক্টরস গিল্ড পুরস্কার এবং দুটি ক্রিটিকস চয়েস পুরস্কার লাভ করেছেন এবং এমি পুরস্কার ও পাল্ম দোরের মনোনয়ন লাভ করেছেন। ২০১১ সালে এম্পায়ারের পাঠকদের ভোটে তিনি এম্পায়ার আইকন পুরস্কার লাভ করেন।


title: ন্যাটালি পোর্টম্যান

text: ন্যাটালি পোর্টম্যান (জন্ম: ৯ই জুন, ১৯৮১) ইসরায়েলী-মার্কিন চলচ্চিত্র অভিনেত্রী। সমসাময়িক অভিনেত্রীদের মধ্যে তাকে অন্যতম শ্রেষ্ঠ প্রতিভাবান বলে ধরে নেওয়া হয়। ১৯৯০-এর দশকেই মডেল হিসেবে মিডিয়ায় আসতে শুরু করেন। ১৯৯৪ সালে স্বাধীন চলচ্চিত্র লেওঁ-তে অভিনয় করার মাধ্যমে সিনেমা ক্যারিয়ার শুরু করেন। সর্বাধিক জনপ্রিয়তা অর্জন করে স্টার ওয়ার্‌স ত্রয়ী-তে "পাদমে আমিদালা" চরিত্রে অভিনয় করার জন্য। ২০১১ সালে তিনি ব্লাক সোয়ান ছবিতে অভিনয় করার জন্য গোল্ডেন গ্লোব অ্যাওয়ার্ড, অ্যাকাডেমি অ্যাওয়ার্ড অর্জন করেছেন।


title: ন্যাটালি পোর্টম্যান

text: ন্যাটালি পোর্টম্যান মাত্র ৪ বছর বয়সেই নিত্য শেখা শুরু করেন। ছোটবেলা থেকেই তার অভিনয়ের প্রতি প্রবল আগ্রহ ছিল। একদিন এক মিডিয়া ব্যাক্তিত্ব তাকে শিশু মডেল শিল্পী হিসেবে তার সাথে কাজ করতে বললে তিনি তা প্রত্যাখ্যান করেন। কারণ তিনি স্বপ্ন দেখতেন একজন বড় অভিনেত্রী হতে।। কিন্তু ন্যাটালি পোর্টম্যান এর অভিনয় জীবন মুলত শুরু হয় ১৯৯৪ সালে ' লিওনঃ দ্যা প্রফেশনাল ' সিনেমার মাধ্যমে।


title: ক্যাচ আ ফায়ার

text: ক্যাচ আ ফায়ার (ইংরেজি ভাষায়: Catch a Fire) ২০০৬ সালে মুক্তিপ্রাপ্ত নাট্য থ্রিলার চলচ্চিত্র। বর্ণবাদী দক্ষিণ আফ্রিকায় কৃষ্ণাঙ্গ মুক্তিযোদ্ধা এবং সন্ত্রাস হল এর বিষয়বস্তু। টিম রবিন্স অভিনীত এই ছবিটি পরিচালনা করেছেন অস্ট্রলীয় পরিচালক ফিলিপ নয়েস। এটি সত্য কাহিনীর উপর ভিত্তি করে নির্মীত হয়েছে।রটেন টম্যাটোস-এ শতকরা ৭৬ জন সমালোচক ইতিবাচক সমালোচনা করেছেন। আর মেটাক্রিটিকে এর রেটিং হচ্ছে ৬২% যা "generally favorable reviews" নির্দেশ করে।


title: মেটাক্রিটিক

text: মেটাক্রিটিক (ইংরেজি ভাষায়: Metacritic) একটি ওয়েবসাইট যা গানের অ্যালবাম, কম্পিউটার গেম্‌স, চলচ্চিত্র, টেলিভিশন অনুষ্ঠান, ডিভিডি এবং বইয়ের রিভিউ তথা সমালোচনা সংগ্রহ এবং প্রকাশ করে। অ্যালবাম, গেম্‌স, সিনেমা, অনুষ্ঠান, ডিভিডি বা বইয়ের রিভিউ থেকে একটি শতকরা রেটিং গ্রহণ করা হয়। এই রেটিং এর গড় করার মাধ্যমে উক্ত বিষয়ের সামগ্রিক রেটিং প্রদান করা হয়। প্রতিটি বিষয় নিয়ে পৃথক পৃথক পৃষ্ঠা রয়েছে এতে। সবুজ, হলুদ এবং লাল রংয়ের মাধ্যমে সমালোচকদের সমালোচনার পর্যায়ে প্রকাশ করা হয়। এর ফলে বিষয়টির সামগ্রিক মান বিবেচনা করা যায়।


title: রটেন টম্যাটোস

text: রটেন টম্যাটোস () একটি ওয়েবসাইট যা চলচ্চিত্র এবং ভিডিও গেম্‌স বিষয়ক সমালোচনা, তথ্য ও সংবাদ সংগ্রহ ও প্রকাশ করে। মঞ্চে কোন প্রদর্শনী খারাপ হলে দর্শকরা সাধারণত পঁচা টমেটো ছুঁড়ে মারে। এই ধারণা থেকেই ওয়েবসাইটটির নামকরণ করা হয়েছে। এতে যেকোন সমালোচনা কেবল ভাল (fresh) বা পঁচা (rotten) হতে পারে। চলচ্চিত্রের ক্ষেত্রে সমালোচনাগুলো ভাল না পঁচা তা নির্বাচন করা হয়। শতকরা ৬০ ভাগের বেশি সমালোচনা ভাল হলেই কেবল সেটিকে ভাল বলা হয়। এর নিচে নেমে গেলে তা পঁচা বা রটেন হিসেবে চিহ্নিত হয়।


title: রটেন টম্যাটোস

text: "রটেন টম্যাটোস" ওয়েবসাইট ১২ অগাষ্ট ১৯৯৯ সালে স্নেহ ড্যুং প্রতিষ্ঠা করেন। ড্যুংয়ের প্রাথমিক লক্ষ্য ছিল 'বিভিন্ন মার্কিন চলচ্চিত্রের পর্যালোচনা তৈরি করা যা সহজেই সবাই দেখতে পারবে।' ড্যুংয়ের জ্যাকি চ্যানের চলচ্চিত্র নিয়ে আগ্রহ ছিল বলে এ ধরনের ওয়েবসাইট তৈরির পিছনের কারণ।


title: নওয়াজ শরীফ

text: মিয়া মুহম্মদ নওয়াজ শরীফ (উর্দু: میاں محمد نواز شریف ) (জন্ম: ডিসেম্বর ২৫, ১৯৪৯) একজন পাকিস্তানী রাজনীতিবিদ। তিনি তিন বার পাকিস্তানের প্রধানমন্ত্রী নির্বাচিত হন। প্রথমবার তিনি নভেম্বর ১, ১৯৯০ হতে জুলাই ১৮, ১৯৯৩ পর্যন্ত এই পদে ছিলেন। দ্বিতীয় বার তিনি ফেব্রুয়ারি ১৭, ১৯৯৭ হতে অক্টোবর ১২, ১৯৯৯ পর্যন্ত দায়িত্ব পালন করেন। তৃতীয় বার দ্বায়িত্ব পালন করেন ২০১৩ থেকে ২০১৭ সাল পর্যন্ত। ১৯৮৫ সাল থেকে ১৯৯০ সাল পর্যন্ত তিনি পাঞ্জাবের মুখ্যমন্ত্রী হিসেবে দ্বায়িত্ব পালন করেন। তিনি পাকিস্তান মুসলিম লীগ এর সদস্য। আন্তর্জাতিক ভাবে তাঁর খ্যাতি ছড়িয়ে পড়ে ১৯৯৮ সালে ভারতের পারমাণবিক বোমা পরীক্ষার জবাবে পাকিস্তানের পালটা পারমাণবিক বিস্ফোরণ পরীক্ষার আদেশ করার পরে। , এবং ১৯৯৯ সালে জেনারেল পারভেজ মোশাররফ এর হাতে নাটকীয়ভাবে ক্ষমতাচ্যুত হওয়ার পরে।


title: নওয়াজ শরীফ

text: নওয়াজ শরীফ ১৯৪৯ সালের ২৫ ডিসেম্বর পাকিস্তানের পাঞ্জাবের লাহোরে জন্মগ্রহণ করেন। শরীফের পরিবার কাশ্মীরী বংশোদ্ভূত পাঞ্জাবী। তার পিতা মুহাম্মদ শরীফ ছিলেন উচ্চ-মধ্যবিত্ত ব্যবসায়ী এবং শিল্পপতি। তার পরিবার অনন্তনাগ জেলা থেকে কাশ্মীরে আসেন ব্যবসায়ের খাতিরে এবং বিংশ শতাব্দীর প্রথম দিকে পাঞ্জাবের অমৃতসর জেলার জাতি উমরা গ্রামে স্থায়ীভাবে বসবাস শুরু করেন। নওয়াজের মাতার পরিবার পুলোয়ামার অধিবাসী ছিল। মুহাম্মদ আলী জিন্নাহ পরিচালিত আন্দোলন এবং ১৯৪৭ সালে পাকিস্তান সৃষ্টির পর তার পিতামাতা অমৃতসর থেকে লাহোরে চলে আসেন। তার পিতা আহলে হাদীসের অনুসারী ছিলেন। নওয়াজের পরিবার মাল্টিমিলিয়ন ডলারের স্টিল ব্যবসায় ইত্তেফাক গ্রুপ এবং কৃষি, পরিবহন ও সুগার মিলের ব্যবসায় শরীফ গ্রুপ এর মালিক। তার ভাই শেহবাজ শরীফ পাঞ্জাবের মুখ্যমন্ত্রী, এবং তার ভাতিজা হামজা শেহবাজ শরীফ পাকিস্তানের জাতীয় মন্ত্রীসভার সদস্য।


title: নওয়াজ শরীফ

text: নওয়াজ সেন্ট অ্যান্থনি হাই স্কুলে পড়াশুনা করেন। তিনি গভর্মেন্ট কলেজ ইউনিভার্সিটি থেকে কলা এবং ব্যবসায় বিষয়ে স্নাতক লাভ করেন এবং লাহোরের পাঞ্জাব বিশ্ববিদ্যালয়ের ল কলেজ থেকে আইন বিষয়ক ডিগ্রি অর্জন করেন।


title: নওয়াজ শরীফ

text: নওয়াজ কলসুম নওয়াজ শরীফকে বিয়ে করেন। কলসুমও কাশ্মীরী পরিবার থেকে এসেছেন। তার কন্যা মরিয়ম নওয়াজ প্রধানমন্ত্রীর যুব পরিকল্পনার বর্তমান চেয়ারপার্সন। মরিয়ম রাজনীতিবিদ মুহাম্মদ সফদার আওয়ানকে বিয়ে করেন। নওয়াজের আরেক কন্যা আসমা নওয়াজের বিয়ে হয় পাকিস্তানের বর্তমান অর্থমন্ত্রী ইসহাক ধরের পুত্র আলী ধরের সাথে। শরীফ পরিবারের নিবাস লাহোরের অদূরে রাইউন্ডের জাতি উমরায় অবস্থিত রাইউন্ড প্যালেস। সৌদি আরবের জেদ্দায় 'শরীফ ভিলা' নামে তার একটি বাড়ি রয়েছে। তার সৌদি আরবে নির্বাসনের সময় তিনি সেখান বাস করতেন। তার বড় পুত্র হুসাইন নওয়াজ একজন ব্যবসায়ী এবং তিনি সৌদি আরবে জেদ্দার বাড়িতে বসবাস করেন। তার ছোট পুত্র হাসান নওয়াজও একজন ব্যবসায়ী এবং তিনি লন্ডনে বসবাস করেন।


title: হিট (চলচ্চিত্র)

text: হিট (ইংরেজি ভাষায়: Heat) মাইকেল মান পরিচালিত অপরাধ বিষয়ক মহাকাব্যিক নাট্য চলচ্চিত্র। ১৯৯৫ সালের ১৫ই ডিসেম্বর এটি মুক্তি পেয়েছিল।


title: হিট (চলচ্চিত্র)

text: "নিল ম্যাক্‌কলি" লস এঞ্জেলেসের পেশাদার ডাকাত আর "লেফটেন্যান্ট ভিনসেন্ট হানা" পেশাদার গোয়েন্দা। নিল খুব আত্মকেন্দ্রিক ও শান্ত আর ভিনসেন্ট নিজ পেশায় সম্পূর্ণ নিবেদিত। ১৯৬০-এর দশকের একটি সত্য কাহিনীকে আশ্রয় করে এটি নির্মিত হয়েছে। চাক অ্যাডামসন নামে শিকাগোর এক পুলিশ কর্মকর্তা পেশাদার ডাকাত ম্যাক্‌কলিকে ধরতে গিয়ে বিচিত্র অভিজ্ঞতার সম্মুখীন হয়েছিলেন। ছবির কাহিনীও তাই।সমালোচকদের কাছ থেকে হিট প্রধানত ইতিবাচক সমালোচনা পেয়েছে। আইএমডিবি-তে এর রেটিং ১০ এর মধ্যে ৮.২। মেটাক্রিটিক-এ শতকরা ৭৬ জন প্রশংসা করেছেন। সেখানে দর্শকদের ভোটে এর রেটিং হচ্ছে ১০ এর মধ্যে ৮.৩। রটেন টম্যাটোস-এ রেটিং হচ্ছে ৮৯%।


title: হিট (চলচ্চিত্র)

text: চলচ্চিত্র সমালোচক রজার ইবার্ট এর চরিত্রগুলোর গভীরতার প্রশংসা করেছেন। তার মতে হিট সিনেমার চরিত্রগুলো সময়মত কাব্যিক এবং অন্তর্দৃষ্টি সম্পন্ন হয়ে উঠে যার ফলে তারা কি ভাবছে তা প্রকাশিত হয়ে যায়। উল্লেখ্য, অ্যান্ড্রু রস এই ছবির কথাবার্তাকে একেবারে সস্তা ও গতানুগতিক বললেও রজার ইবার্ট বলেছেন ঠিক উপর্যুক্ত কারণেই চিত্রনাট্যটি গতানুগতিক হয়নি।


title: মাইকেল মান (দ্ব্যর্থতা নিরসন)

text: নিচের যে কাউকে বোঝাতে পারে:


title: মাইকেল মান (চলচ্চিত্র পরিচালক)

text: মাইকেল কেনেথ মান (ইংরেজি ভাষায়: Michael Kenneth Mann) (জন্ম: ৫ই ফেব্রুয়ারি, ১৯৪৩) মার্কিন চলচ্চিত্র পরিচালক, প্রযোজক ও চিত্রনাট্যকার। রচনা, পরিচালনা এবং প্রযোজনার জন্য চার বার একাডেমি পুরস্কার-এর মনোনয়ন লাভ করেছেন। ১৯৯৯ এবং ২০০৪ সালে এই মনোনয়নগুলো পেয়েছিলেন।


title: জ্ঞানদাস

text: কবি জ্ঞানদাস (শ্রীমঙ্গল, মঙ্গল ঠাকুর বা মদনমঙ্গলা নামেও পরিচিত ছিলেন) একজন মধ্যযুগীয় বাংলা কবি। তাঁর জন্ম ১৫৬০ সিউড়ী ও কাটোয়ার অন্তর্বর্তী কাঁদরা নামক গ্রামে মঙ্গলাখ্য বিপ্রবংশে। তিনি ষোল শতকের পদাবলী সাহিত্যের একজন সেরা কবি। তাঁর সুনাম চন্ডীদাস বা বিদ্যাপতির চেয়ে কোন অংশে কম নয়। তাঁর জীবন সম্বন্ধে খুব বেশি কিছু জানা জায় না। তিনি ছিলেন ভক্ত বৈষ্ণব সে জন্য তার পদে ভক্তের আবেগ বেশি পাওয়া যায়। সেকালের বটপত্রে জ্ঞানদাস সম্পর্কে সামান্য কিছু তথ্য আছে।


title: জ্ঞানদাস

text: শ্রীচৈতন্যের জীবনী লিখেছেন কৃষ্ণদাস কবিরাজ। তার চৈতন্যচরিতামৃত গ্রন্থে জানা যায়,জ্ঞানদাস নিত্যানন্দ শাখার একজন বৈষ্ণব। নিত্যানন্দ ছিলেন চৈতন্যের ঘনিষ্ঠ সহচর এবং বাংলার বৈষ্ণব সমাজের খুব বড় নেতা। জ্ঞানদাসের অনেক পদে নিত্যানন্দের ভক্তি ও প্রশংসা আছে। পদগুলো পড়লে মনে হয় জ্ঞানদাস নিত্যানন্দকে অনেক কাছ থেকেই দেখেছিলেন। নিত্যানন্দের মৃতুর পর তাঁর দ্বিতীয়া স্ত্রী জাহ্নবা দেবী বৈষ্ণব সমাজের নেত্রী হয়েছিলেন। জ্ঞানদাস ছিলেন জাহ্নবা দেবীর শিষ্য। চৈতন্যের মৃত্যুর পর বাংলাদেশে বৈষ্ণব গ্রন্থগুলো প্রচারের দায়িত্ব যাঁরা নিয়েছিলেন, নরোত্তম দাস (আনুমানিক ১৫৪০-১৬১০) তাঁদের মধ্যে একজন। তিনি রাজশাহী জেলার খেতুরি নামক স্থানে এক মহা উৎসবের আয়োজন করেছিলেন এবং উৎসবে বাংলাদেশের সব বৈষ্ণবকে ডেকেছিলেন। সেই মহামেলায় জ্ঞানদাসও অংশ নিয়েছিলেন বলে জানা যায়। তখন নাকি তাঁর বয়স প্রায় পঞ্চাশ বছর। জ্ঞানদাস বলরাম দাস, গোবিন্দ দাস প্রমুখ বৈষ্ণব কবিদের সমসাময়িক হতে পারেন।


title: জ্ঞানদাস

text: কারো মতে, তাঁর জন্ম ১৫৩০ সালে; কারো মতে ১৫২০ থেকে ১৫৩৫ সালের মধ্যে। জন্ম পশ্চিমবঙ্গের বর্ধমান জেলার কাঁদড়া গ্রামে। নিত্যানন্দের জন্মস্থান একচক্রা বা একচাকা গ্রামের কাছাঁকাছি এই কাঁদড়া গ্রাম। এখানে জ্ঞানসাসের একটি মঠ আছে। জ্ঞানদাসের মৃত্যু উপলক্ষে প্রতিবছর পৌষ মাসের পূর্ণিমার সময় এই জায়গায় মেলা হয়। জ্ঞানদাস অবিবাহিত ছিলেন বলে জানা যায়। অন্যমতে, তিনি বিয়ে করেছিলেন এবং তাঁর একটি পুত্র ছিল।


title: জ্ঞানদাস

text: জ্ঞানদাস একজন উৎকৃষ্ট পদাকার ছিলেন। তাঁর কিছু স্মরনীয় পদ আছে। যেমন, রূপ লাগি আঁখি ঝুরে গুণে মন ভোর, কিংবা সুখের লাগিয়ে এ ঘর বান্ধিলুঁ ইত্যাদি। এই সব পদ বৈষ্ণব সাহিত্যকে সমৃদ্ধ করেছে। পদাবলীর গুণ ও মান বৃদ্ধিতে জ্ঞানদাসের একটি বিশিষ্ট ভূমিকা আছে। ষোল শতক পদাবলীর স্বর্ণযুগ। জ্ঞানদাস এই স্বর্ণযুগের কবি। ভক্তের অনুভূতিকে কবিতায় প্রকাশ করার অপূর্ব প্রতিভা তাঁর মধ্যে ছিল।


title: জ্ঞানদাস

text: শব্দব্যবহার ও ভাষাভঙ্গি একই রকম বলে জ্ঞানদাসকে চন্ডীদাসের অনুসারী বলা হয়। অকৃত্রিম সহজ রচনারীতির দিক থেকে চন্ডীদাসের সঙ্গে তাঁর মিল অবশ্যই আছে। কিন্তু জ্ঞানদাস একজন সতন্ত্র কবি। আধুনিক কালের গীতিকবিতার বৈশিষ্ট তাঁর পদে পাওয়া যাবে।


title: জ্ঞানদাস

text:
জ্ঞানদাসের নামে প্রায় শ'দুয়েক পদ চালু আছে। ব্রজবুলিতেও তিনি অনেক পদ রচনা করেছেন। তবে তাঁর বাংলা পদগুলো ব্রজবুলির পদের তুলনায় অনেক ভাল।
জ্ঞানদাসের একটি বিখ্যাত পদ নিম্নরূপ:
জ্ঞানদাস সঙ্গীত বিষয়েও একজন বিশেষজ্ঞ। একালে রবীন্দ্রনাথ ও নজরুল যেমন নিজেদের লেখার গানে সুর দিয়েছেন, সেকালে জ্ঞানদাসও একই কাজ করেছেন। সম্ভবত এ ক্ষেত্রে জ্ঞানদাস বাংলা সাহিত্যে প্রথম ব্যক্তি, যিনি গান লিখে সুর দিয়েছেন। কীর্তন গানেও তাঁর দক্ষতা ছিল বলা হয়। কীর্তনের নতুন ঢঙ তিনি তৈরি করেছিলেন।


title: ভবদেব ভট্ট

text: ভবদেব ভট্ট প্রাচীন বঙ্গদেশের একজন সুবিখ্যাত ধর্মশাস্ত্র রচয়িতা ছিলেন। তিনি অর্থশাস্ত্র, আয়ুর্বেদ, অস্ত্রবেদ, গণিতসিদ্ধান্ত, জ্যোতিষ ফলসংহিতা, ব্রহ্মাদ্বৈত দর্শন প্রভৃতি বিষয়ে সুপন্ডিত ছিলেন।


title: ভবদেব ভট্ট

text: ভবদেব ভট্টের পিতামহ আদিদেব বঙ্গদেশের রাজার সন্ধিবিগ্রহিক ছিলেন। ভবদেব ভট্টের পিতার নাম ছিল গোবর্ধন এবং মাতার নাম ছিল সাঙ্গোকা। তিনি বর্মণরাজ হরিবর্মার মহাসন্ধিবিগ্রহিক মন্ত্রী ছিলেন। তিনি রাঢ় অঞ্চলের সিদ্ধল গ্রামের অধিবাসী একজন সাবর্ণ গোত্রের ব্রাহ্মণ ছিলেন।


title: ভবদেব ভট্ট

text: বাচস্পতি রচিত ভবদেব প্রশস্তি অনুসারে ভবদেব ভট্ট হোরাশাস্ত্র ও ধর্মশাস্ত্র সম্বন্ধে একটি করে গ্রন্থ রচনা করেন এবং ভট্টোক্ত বা কুমারিলোপ্ত নীতি অনুসরণ করে মীমাংসা সম্বন্ধে তৌতাতিতমততিলক নামে একখানি গ্রন্থ রচনা করেন। কিন্তু পরবর্তীকালে ধর্মশাস্ত্র সম্বন্ধে ব্যবহারতিলক, প্রায়শ্চিত্তপ্রকরণ ও ছান্দোগ্যপ্রকরণ নামক তাঁর তিনখানা রচিত গ্রন্থ সম্বন্ধে জানা গেছে। এর মধ্যে ব্যবহারতিলক গ্রন্থের কোন পুঁথি খুঁজে পাওয়া যায়নি, কিন্তু রঘুনন্দন, মিত্রমিশ্র ও বর্ধমান নামক তিন স্মার্তের রচনায় এই গ্রন্থ থেকে আলোচনা করা হয়েছে। প্রায়শ্চিত্তপ্রকরণ গ্রন্থে ভবদেব ভট্ট তিনি ছয় প্রকার অপরাধ ও তার প্রায়শ্চিত্ত সম্বন্ধে আলোচনা করেছেন ও এই গ্রন্থ সম্বন্ধে বেদাচার্য, নারায়ণভট্ট ও গোবিন্দানন্দের মত বিখ্যাত ধর্মশাস্ত্ররচয়িতারা আলোচনা করেছেন। ছান্দোগ্যপ্রকরণ গ্রন্থে সামবেদীয় ব্রাহ্মণদের গর্ভাধান, পুংসবন, সীমান্তোন্নয়ন প্রভৃতি ষোল প্রকার সংস্কার সম্বন্ধে আলোচনা করা হয়েছে। ভবদেব ভট্ট রচিত হোরাশাস্ত্র সম্বন্ধে কোন গ্রন্থ এখনো পর্যন্ত খুঁজে পাওয়া যায়নি।


title: বৃন্দাবন দাস ঠাকুর

text: বৃন্দাবন দাস একজন মধ্যযুগীয় এবং পদাবলী সাহিত্যের বিখ্যাত কবি ছিলেন। বর্ধমানের কাছে দেনুর গ্রামে ১৬ শতকের শুরুতে জন্ম। তাঁর রচিত শ্রীচৈত্যন্যদেবের জীবনী চৈত্যন্যভাগবত সবচেয়ে পুরোনো যা বৈষ্ণব সমাজে বেদব্যাস হিসাবে বিখ্যাত। তাঁর রচিত "গোপিকামোহন" কাব্যও বৈষ্ণব সমাজের আদরের বস্তু। তিনি "কৃষ্ণকর্ণামৃতটীকা", "নিত্যানন্দযুগলাষ্টক", "রসকল্পসারস্তব", "রামানুজগুরু-পরম্পরা" প্রভৃতি কয়েকটি সংস্কৃত কাব্য রচনা করে যশ লাভ করেন।


title: স্পেলবাইন্ডার

text: নিচের যে কোনটিকে বোঝাতে পারে:


title: স্পেলবাইন্ডার (টিভি সিরিজ)

text: স্পেলবাইন্ডার (ইংরেজি ভাষায়: Spellbinder, পোলীয় ভাষায়: Dwa światy বা "দুই বিশ্ব") অস্ট্রেলিয়া ও পোল্যান্ডের যৌথ প্রযোজনায় নির্মিত বিজ্ঞান কল্পকাহিনীমূলক টেলিভিশন সিরিজ। "অস্ট্রেলিয়ান চিলড্রেন্‌স টেলিভিশন ফাউন্ডেশন"-এর সহায়তায় এই সিরিজটি নির্মাণ করেছে যৌথভাবে "ফিল্ম অস্ট্রেলিয়া" এবং Telewizja Polska। ১৯৯৫ সালে এটি সর্বপ্রথম সম্প্রচারিত হয়েছিল।


title: সূফী রক

text:
সূফী রক পাকিস্তানী রক মিউজিকের একটি ধরণ।
১৯৯৩ সালে নাদিম পারাচা এই নামটি উদ্ভাবন করেন। তিনিই রক ও সূফী সঙ্গীতের মাঝে সংযোগ ঘটান। সঙ্গীতের এই ধারা পাকিস্তানে খুবই জনপ্রিয়। শুধু জুনুন নয়, আরও অনেক ব্যান্ড এখন ই ধারার গান করে। বেশিরভাগ সূফী রক গাওয়া হয় উর্দু ভাষায়।


title: ইখতিয়ারউদ্দীন গাজি শাহ

text: ইখতিয়ারউদ্দীন গাজি শাহ (১৩৪৯-১৩৫২) ছিলেন পূর্ব বঙ্গে সোনারগাঁয়ের সুলতান এবং সুলতান ফখরুদ্দিন মোবারক শাহের পুত্র ও উত্তরাধিকারী। তিনি তিন বছর ধরে বঙ্গদেশের সমগ্র পূর্বাঞ্চল ও দক্ষিণ-পূর্ব অংশে বিস্তৃত সোনারগাঁও রাজ্যে রাজত্ব করেন। ১৩৪০ খ্রিস্টাব্দ থেকে চট্টগ্রাম সোনারগাঁও রাজ্যের অংশ ছিল কিন্তু গাজি শাহের রাজত্বের দ্বিতীয় বর্ষে (১৩৫০) আরাকানের রাজা চট্টগ্রাম দখল করেন। ১৩৫২ খ্রিস্টাব্দে গাজি শাহ পশ্চিম বঙ্গের লখনৌতির সুলতান শামসুদ্দীন ইলিয়াস শাহের নিকট পরাজিত ও নিহত হন। এরূপে সোনারগাঁও ইলিয়াস শাহের অধিকারভুক্ত হয়। সুতরাং ইলিয়াস শাহ সারা বাংলার একমাত্র সুলতান হন।


title: ইয়াহু! মেইল

text: ইয়াহু! মেইল একটি বিনামূল্যের ই-মেইল সেবা। কম্পিউটিং কোম্পানি ইয়াহু ইনকর্পোরেটেড এই সেবাটি নিয়ন্ত্রণ করে। ইয়াহু! মেইল পৃথিবীর সবচেয়ে জনপ্রিয় ওয়েবভিত্তিক ই-মেইল সেবাগুলির একটি। ১৯৯৭ সালে শুরু হওয়া এই সেবাটি, comScore-এর দেয়া তথ্যমতে, পৃথিবীর দ্বিতীয় বৃহত্তম ওয়েবভিত্তিক ই-মেইল সেবাদানকারী, যার, ২০১০-এর নভেম্বরে, ২৭৩.১ মিলিয়ন ব্যবহারকারী রয়েছেন।


title: ইয়াহু! মেইল

text: এতে আছে শক্তিশালী স্প্যাম প্রোটেকশন, স্বয়ংক্রিয় ভাইরাস পরীক্ষণ এবং অসীম জায়গা। খারাপ দিকের মধ্যে আছে ভারী ওয়েব ইন্টারফেস, ফ্রি একাউন্টে POP সাপোর্টের অভাব, এবং বিজ্ঞাপন বা এডের উপস্থিতি।


title: অখিলবন্ধু ঘোষ

text: অখিলবণ্ধু ঘোষ (জন্ম: ১৯২০ - মৃত্যু: ২০ মার্চ ১৯৮৮) একজন বিখ্যাত বাঙালি গায়ক ।


title: অখিলবন্ধু ঘোষ

text: অখিলবণ্ধু ঘোষ বাংলা আধুনিক গানে এক নতুন মাত্রা যোগ করেছিলেন । বাংলা আধুনিক গানকে রাগাশ্রয়ী করে তোলার পিছনে তাঁর অনেক অবদান ছিল ।


title: অখিলবন্ধু ঘোষ

text: তাঁর জনপ্রিয় গানের মধ্যে উল্লেখযোগ্য :


title: অখিলবন্ধু ঘোষ

text: সংসদ বাঙালি চরিতাভিধান - সাহিত্য সংসদ - দ্বিতীয় খণ্ড


title: অশোক গুপ্ত

text: অশোক গুপ্ত (জন্ম: ১৯২৪ (?) - মৃত্যু: ৫ ফেব্রুয়ারি ১৯৯৫) বিখ্যাত রহস্য রোমাঞ্চ লেখক । তিনি বিক্রমাদিত্য ছদ্মনামে বই লিখতেন ।


title: অশোক গুপ্ত

text: অশোক গুপ্ত ঢাকায় পড়াশোনা করেছেন । কিছুদিন প্রেস ট্রাস্ট অফ ইন্ডিয়ায় সাংবাদিকতা করেছেন । তারপর ফরেন সার্ভিস পাস করে চাকরিতে যোগ দেন । অবসর গ্রহণের সময় প্যারিসের দূতাবাসে কর্মরত ছিলেন ।


title: অশোক গুপ্ত

text: তাঁর রচিত কয়েকটি গ্রন্থ :


title: অশোক গুপ্ত

text: ছোটদের জন্য তাঁর কয়েকটি গ্রন্থ:


title: অশোক গুপ্ত


title: আঁদ্রে কার্তেস

text: আঁদ্রে কার্তেস (হাঙ্গেরীয় ভাষায়: André Kertész) (২রা জুলাই, ১৮৯৪ - ২৮শে সেপ্টেম্বর, ১৯৮৫) হাঙ্গেরিতে জন্মগ্রহণকারী আলোকচিত্রগ্রাহক। তিনি আলোকচিত্র কম্পোজিশনে বিশেষ অবদান এবং ফটো রচনার প্রতিষ্ঠা ও উন্নয়নের জন্য বিখ্যাত হয়েছেন। দীর্ঘ কর্মজীবনের প্রথম দিকে কয়েকটি কারণে তিনি বিশেষ পরিচিতি লাভ করতে পারেন নি। কারণগুলোর মধ্য ছিল, সে সময়ের প্রচলিত প্রথা বাদ দিয়ে ভিন্নরকম ক্যামেরা অ্যাঙ্গেলের ব্যবহার এবং ছবি তোলার নিজস্ব ধরন ত্যাগ করার প্রতি অনীহা। অবশ্য কর্ম জীবনের শেষ দিকেও মনে করতেন, তার যোগ্যতার যথেষ্ট আন্তর্জাতিক স্বীকৃতি তিনি পাননি। অবশ্য বর্তমানে তাকে ফটো সাংবাদিকতার ইতিহাসে অন্যতম সেরা ব্যক্তি হিসেবে স্বীকৃতি দেয়া হয়। সামগ্রিক আলোকচিত্র শিল্পের ইতিহাসেও তিনি অন্যতম স্থান দখল করে আছেন।


title: আঁদ্রে কার্তেস

text: পরিবারের সবাই চাইতেন কার্তেস শেয়ার বেচা-কেনার কাজ করুক। কিন্তু তিনি সেই তখন থেকেই আলোকচিত্রের দিকে ঝুঁকে পড়েন। নিজেই অনেক কিছু শিখেছেন। তার প্রাথমিক আলোকচিত্রগুলো বিভিন্ন সাময়িকীতে প্রকাশিত হয়েছিল। জীবনের অনেকটা সময়ই তার ছবি এভাবে প্রকাশিত হয়েছে। অবশ্য শেষ দিকে তিনি এর জন্য অর্থগ্রহণ ছেড়ে দিয়েছিলেন। পরিবারের ইচ্ছার বিরুদ্ধেই তিনি প্রথম বিশ্বযুদ্ধে যোগ দেন এবং ১৯২৫ খ্রিস্টাব্দে প্যারিসে চলে যান। সেখানে অভিবাসীদের শিল্প চাহিদা মেটানো এবং উপাত্ত আন্দোলনে যুক্ত হয়ে পড়েন। এ কাজে সফলতাও অর্জন করেন। দ্বিতীয় বিশ্বযুদ্ধের চাপে তাকে ফ্রান্স ত্যাগ করে যুক্তরাষ্ট্রে চলে যেতে হয়। সেখানে জীবন চালাতে তাকে বেশ কষ্ট করতে হয়েছিল। আয়ের অন্যতম উৎস ছিল ছবি বিক্রয় । তার ছবির উপযুক্ত স্বীকৃতি না-দেয়ায় বেশ কয়েকজন সম্পাদকের সাথে তার মনোমালিন্যও হয়েছিল। ১৯৪০ ও ১৯৫০-এর দশকে সাময়িকীতে ছবি দেয়া ছেড়ে আন্তর্জাতিক অঙ্গনে প্রবেশ করেন। তার ছবিগুলো দেশে-বিদেশে বেশ প্রশংসা অর্জন করে। অনেক আন্তর্জাতিক পুরস্কার পান। তারপরও তিনি মনে করতেন, মেধার উপযুক্ত স্বীকৃতি পাননি। এই ধারণা নিয়েই তিনি মৃত্যুবরণ করেছেন। তার ছবিগুলো কোন সময়ে কোথায় সবচেয়ে জনপ্রিয় ছিল তার উপর ভিত্তি করে তার কর্মজীবনকে চার ভাগে ভাগ করা হয়। এগুলো হচ্ছে: হাঙ্গেরীয় যুগ, ফরাসি যুগ, মার্কিন যুগ এবং আন্তর্জাতিক যুগ (জীবনের শেষ দিকে)।


title: আলোকচিত্র

text: আলোকচিত্র ("ফটো" বা "ফটোগ্রাফ") বলতে কোন আলোকসংবেদী তলের উপর আলো ফেলার মাধ্যমে নির্মীত ছবিকে বোঝায়। আলোকসংবেদী তলটি ফটোগ্রাফিক ফিল্ম হতে পারে, আবার সিসিডি বা সিমস চিপের মত কোন ইলেকট্রনিক ছবি নির্মাণকারীও হতে পারে। সাধারণত ক্যামেরা দিয়ে আলোকচিত্র গ্রহণ করা হয়। ক্যামেরার লেন্স এক্ষেত্রে কার্যকরী ভূমিকা পালন করে। আলোকচিত্র গ্রহণ করার শিল্প বা কাজকে আলোকচিত্রগ্রহণ বা ফটোগ্রাফি বলে। একে আলোকচিত্র শিল্প-ও বলা যায়।


title: রেশম তন্তু

text: রেশম () একধরনের প্রাকৃতিক প্রোটিন তন্তু, যার কয়েকটি ধরন বস্ত্রশিল্প বয়নের কাজে ব্যবহার করা হয়। রেশমের সর্বাধিক পরিচিত ধরন বম্বিক্স মোরি নামের রেশম পোকার লার্ভার গুটি থেকে সংগ্রহ করা হয়। এক ধরণের রেশম পোকার গুটি থেকে এ ধরণের সূতা পাওয়া যায়। বিশেষ ব্যবস্থায় রেশম পোকা চাষের মাধ্যমে বাণিজ্যিকভাবে এই সূতা প্রস্তুত করা হয়। রেশম পোকার গুটি চাষের পদ্ধতিকে সেরিকালচার বলা হয়।


title: রেশম তন্তু

text: প্রাচীনকাল সর্বপ্রথম চীনে রেশমগুটির চাষ করা হয়। রেশমের জন্য চীনের সম্রাটের স্ত্রী লেই চু (চৈনিক: 嫘祖 ফিনিন: Léi Zǔ "লেইৎসু") এর অনেক ভূমিকা বয়েছে। সম্ভবত খ্রিস্টপূর্ব ৩,৫০০ আগে থেকেই চীনারা রেশমের ব্যবহার করতে জানতো। প্রথম দিকে রেশমের জামা চীনা সম্রাটের জন্য সংরক্ষণ করা হতো। পরে এটি সে সময় সামাজের ধনী শ্রেণীর তোষাখানাতে স্থান পায় এবং এর সৌন্দর্য্য ও হালকা গুণগত মানের জন্য পরে এটি চীনা ব্যবসায়ীদের দৃষ্টি আকর্ষণ করে। রেশমের ব্যবহার বাড়ার সাথে সাথে এটি একটি আন্তজার্তিক ব্যবসায় পরিণত হয় এবং একে শিল্পায়ন ভাবে চাষ করা শুরু হয়। চীনা সম্রাটরা রেশমগুটির চাষের উৎপাদন পদ্ধতি গোপনা রাখার জন্য অনেক সর্তকতা অবলম্বন করেন, কিন্তু এর চাষ পরে জাপান, কোরিয়া এবং ভারতে আবির্ভূত হতে শুরু হয়।


title: রেশম তন্তু

text: রেশম বাণিজ্যের প্রথম প্রমাণ পাওয়া যায় মিশরের ২১তম রাজবংশের (সি. ১০৭০ খ্রিস্টপূর্ব) একটি মমির চুলে পাওয়া রেশম থেকে।


title: রেশম তন্তু

text: ইউরোপে, যদিও রোমান সাম্রাজ্য রেশমের চাষ জানাতো এবং সমাদর করতো, কিন্তু শুধু খ্রিস্টপূর্ব ৫৫০, বাইজেন্টাইন সাম্রাজের সময় রেশমগুটির চাষ শুরু হয়েছে। উপকথা কথা থেকে জানা যায় যে, সন্ন্যাসীরা আদেশে সম্রাট জাস্টেনিয়ান প্রথম কন্সটান্টিনোপলতে রেশম পোকা ডিমগুলো আনে। ১২০০ খ্রিস্টাব্দে ইতালির পালেরমো, কাতানযারো এবং কোমো ছিল ইউরোপের সর্বাধিক রেশম উৎপাদন শহর।


title: ওয়ানগালা

text: ওয়ানগালা () উত্তর-পূর্ব ভারতের মেঘালয় অঙ্গরাজ্য ও বাংলাদেশের বৃহত্তর ময়মনসিংহ অঞ্চলে বসবাসকারী গারো জাতির লোকদের প্রধান ধমীর্য় ও সামাজিক উৎসব। এটি ওয়ান্না নামেও পরিচিত। প্রতি বছর সেপ্টেম্বর থেকে ডিসেম্বর মাসে গারো পাহাড়ে এই উৎসব পালিত হয়। ফসল তোলার এই উৎসবে সূর্যদেবতা ও দেবী মিসি এবং সালজং-এর উদ্দেশ্যে উৎসর্গ করা হয়। উৎসবটি শীতকালের প্রারম্ভ নির্দেশ করে।


title: ওয়ানগালা

text: ওয়ানগালা উৎসব একশ ঢোলের উৎসব নামেও পরিচিত। সাধারণত দুইদিন ধরে উৎসব চলে। কখনও কখনও এক সপ্তাহ ধরেও এটি চলতে পারে। উৎসবের প্রথম দিনে গোত্রপ্রধানের ঘরে রাগুলা নামের অনুষ্ঠান পালিত হয়। উৎসবের দ্বিতীয় দিন কাক্কাত নামে পরিচিত। এই দিন ছোট বড় সবাই রঙবেরঙের পোশাক ও পাখির পালক মাথায় দিয়ে লম্বা ডিম্বাকৃতি ঢোলের তালে তালে নাচে। এই দিন হল বিনোদনের দিন। সারা গারো পাহাড় ঢোলের শব্দে মুখরিত হয়ে ওঠে। পুরুষ ও নারীরা দুইটি আলাদা সারি গঠন করে এবং নাচের তালে তালে এগিয়ে যান। সাথে থাকে মহিষের শিঙে বানানো এক ধরনের আদিম বাঁশির সুর।


title: ওয়ানগালা

text: ওয়াংগালা উৎসব মেঘালয় ও বাংলাদেশের গারোদের সংস্কৃতির সংরক্ষণে ও প্রচারে বিশেষ ভূমিকা পালন করে।এটা জনপ্রীয় একটি উৎসব।


title: হোটেল রুয়ান্ডা

text: হোটেল রুয়ান্ডা (ইংরেজি ভাষায়: Hotel Rwanda) ১৯৯৪ সালের রুয়ান্ডার গণহত্যার উপর ভিত্তি করে নির্মীত চলচ্চিত্র। সিনেমাটি পরিচালনা করেছেন উত্তর আয়ারল্যান্ডীয় পরিচালক টেরি জর্জ। মার্কিন যুক্তরাষ্ট্র, যুক্তরাজ্য, ইতালি ও দক্ষিণ আফ্রিকার যৌথ প্রযোজনায় নির্মীত এই ছবিটি ২০০৪ সালে মুক্তি পেয়েছিল। দুই প্রতিযোগী স্বাধীন চলচ্চিত্র স্টুডিও "লায়ন্‌স গেট ফিল্ম্‌স" ও "ইউনাইটেড আর্টিস্ট্‌স" যৌথভাবে এই ছবির জন্য কাজ করেছে। ছবির শুটিং হয়েছে মূলত দক্ষিণ আফ্রিকাতে। অবশ্য কিছু দ্বিতীয় ইউনিট শুটিং রুয়ান্ডার রাজধানী কিগালিতে করা হয়েছে।


title: হোটেল রুয়ান্ডা

text: হোটেল রুয়ান্ডাকে অনেকেই আফ্রিকান শিন্ডলার্‌স লিস্ট হিসেবে আখ্যায়িত করেছেন। ছবিটি মুক্তি পাওয়ার ঠিক ১০ বছর আগে রুয়ান্ডাতে মানব ইতিহাসের অন্যতম জঘন্য গণহত্যা সংঘটিত হয়েছিল। দিন-রাত ২৪ ঘণ্টা নানান ধরণের খবরের ভিড়ে এই গণহত্যার সংবাদ আন্তর্জাতিক মিডিয়াতে খুব কমই স্থান পেয়েছিল। এই সুযোগেই গণহত্যা বিভৎস রূপ ধারণ করেছিল। মাত্র তিন মাসে ৮০০,০০০ লোককে নৃশংসভাবে হত্যা করা হয়েছিল। হুটু গোষ্ঠীর আগ্রাসী লোকেরা বিদ্রোহী টাট্‌সি গোষ্ঠীর মানুষদের হত্যা করে। সে সময় কিগালির এক সাধারণ হোটেল কর্মকর্তা পল রুসেসাবেগিনা প্রায় ১২৬৮ জন হুটু ও টাট্‌সি শরণার্থীকে রক্ষা করেন। তিনি অত্যন্ত প্রতিকূল পরিস্থিতিতে এদের সবাইকে নিজের হোটেলে (হোটেল মি কোলিন) আশ্রয় দিয়েছিলেন। সম্পূর্ণ সত্য এই ঘটনা অবলম্বনেই ছবিটি নির্মীত হয়েছে। রুসেসাবেগিনা চরিত্রে অভিনয় করেছেন Don Cheadle।প্রায় সব সমালোচকই ছবিটির প্রশংসা করেছেন। রটেন টম্যাটোস-এ শতকরা ৯২ জনই ইতিবাচক সমালোচনা করেছেন। মেটাক্রিটিক-এ রেটিং ৭৯% এবং সেখানে দর্শকরা ১০ এর মধ্যে ৮.৫। আইএমডিবি রেটিং ৮.৪। যুক্তরাষ্ট্রে এটা প্রথমে "R" রেটিং পেয়েছিল। কিন্তু এটি গুটিকয়েক ছবির একটি যেগুলো পুনরায় আবেদনের মাধ্যমে এই রেটিং এড়াতে পেরেছে। কিছু নৃশংস দৃশ্যের জন্য শেষে একে "PG-13" রেটিং দেয়া হয়। ছবিটি তিনটি ক্ষেত্রে একাডেমি পুরস্কার মনোনয়ন লাভ করে: সেরা অভিনেতা, সেরা পার্শ্ব অভিনেতা এবং সেরা মৌলিক চিত্রনাট্য। অবশ্য কোনটিই জিততে পারেনি।


title: হোটেল রুয়ান্ডা

text: অ্যামেরিকান ফিল্ম ইনস্টিটিউট ছবিটিকে সর্বকালের সেরা "প্রেরণাদায়ক চলচ্চিত্রের" তালিকায় এটিকে ৯০তম স্থান দিয়েছে। চলচ্চিত্র সমালোচক রিচার্ড রোপার বলেন, এটা তার জীবনে দেখা সেরা প্রেরণাদায়ক ছবিগুলোর একটা এবং তিনি একে ২০০৪ সালের সেরা ছবি হিসেবে মনোনীত করেন। রজার ইবার্ট ছবিটিকে ৪ তারকা দিয়েছেন এবং ২০০৪ সালের সেরা ছবির তালিকায় ৯ নম্বরে স্থান দিয়েছেন। ইবার্টের ওয়াবসাইটে হোটেল রুয়ান্ডার পাতায় অন্যান্য সমালোচনাগুলোরও লিংক দেয়া আছে।


title: টেরি জর্জ

text: টেরি জর্জ (জন্ম: ২০শে ডিসেম্বর, ১৯৫২) আয়ারল্যান্ডীয় চলচ্চিত্র পরিচালক ও চিত্রনাট্যকার। তার জন্ম এবং বেড়ে উঠা বেলফাস্টে। তার অনেকগুলোই ছবিই উত্তর আয়ারল্যান্ডের সমস্যা নিয়ে।


title: টেরি জর্জ

text: উত্তর আয়ারল্যান্ড নিয়ে করা ছবিগুলো হচ্ছে "দ্য বক্সার, সাম মাদার্‌স সন", এবং "ইন দ্য নেই অফ দ্য ফাদার"। তার একটি বিখ্যাত সিনেমা হল হোটেল রুয়ান্ডা। রুয়ান্ডার গণহত্যা নিয়ে করা এই ছবিটি তিনটি ক্ষেত্রে অস্কার মনোনয়ন লাভ করেছিল। তিনি নিজে সেরা মৌলিক চিত্রনাট্যের জন্য মনোনয়ন লাভ করেছিলেন। অবশ্য জয়ী হতে পারেননি।


title: টেরি জর্জ

text: তিনি উত্তর আয়ারল্যান্ডের কাউন্টি ডাউন এবং মার্কিন যুক্তরাষ্ট্রের নিউ ইয়র্ক এই দুই স্থানেই পালা করে থাকেন।


title: দারুচিনি দ্বীপ (উপন্যাস)

text:
দারুচিনি দ্বীপ জনপ্রিয় ঔপন্যাসিক হুমায়ূন আহমেদ এর শুভ্রকে নিয়ে লেখা উপন্যাসগুলোর মধ্যে অন্যতম। এটি একটি বহুল পঠিত উপন্যাস।
উপন্যাসে কানাবাবা নামে খ্যাত শুভ্র এবং তার বন্ধু-বান্ধবরা প্রবাল দ্বীপ সেন্ট মার্টিনে যাওয়ার আয়োজন করে। পুরো উপন্যাসটিতে শুধু তাদের সমুদ্রে যাওয়ার আয়োজন এবং না যেতে পারার আশঙ্কাটুকুই বর্ণিত হয়েছে। কিন্তু উপন্যাসটির শেষ পর্যন্ত তারা সমুদ্রে যেতে পারেনি। উপন্যাস শেষ হয় এর পাত্র-পাত্রীদের সমুদ্রযাত্রার উদ্দেশ্যে ট্রেনে চড়ার দৃশ্য দিয়ে। লেখকের ভাষায়, তিনি এই উপন্যাসে তাঁর পাত্র-পাত্রীদেরকে সমুদ্রে নিয়ে যেতে পারেননি, তার কারণ তিনি নিজেই তখনও সমুদ্রে যাননি। পরবর্তীতে অবশ্য তিনি দারুচিনি দ্বীপ এর দ্বিতীয় খন্ড রূপালী দ্বীপ রচনা করেন, যেখানে তাদের মিশন দারুচিনি দ্বীপ পূর্ণতা লাভ করে।
দারুচিনি দ্বীপ উপন্যাসটি নিয়ে ২০০৭ সালে অভিনেতা এবং নির্মাতা তৌকির আহমেদ ইমপ্রেস টেলিফিল্ম থেকে একই শিরোনামে "দারুচিনি দ্বীপ" চলচ্চিত্র নির্মাণ করেন। এতে শুভ্র চরিত্রে অভিনয় করেন চিত্রনায়ক রিয়াজ এবং নায়িকা জরীর চরিত্রে অভিনয় করেন লাক্স-চ্যানেল আই সুপারস্টার ২০০৬ মম।


title: অরুণাচল বসু

text: অরুণাচল বসু (জন্ম: ১২ সেপ্টেম্বর ১৯২৩ - মৃত্যু: ২৪ জুলাই ১৯৭৫) একজন কবি এবং অনুবাদক। তিনি বর্তমান বাংলাদেশের যশোরের ডোঙ্গাঘাটায় জন্মগ্রহণ করেন। তাঁর পিতার নাম অশ্বিনীকুমার বসু এবং মাতা লেখিকা সরলা বসু।


title: অরুণাচল বসু

text: অরুণাচল বিভিন্ন পত্র-পত্রিকায় দীর্ঘদিন কবিতা, গান, ছড়া ইত্যাদি লিখেছেন। তিনি চীনা, তুর্কী, জাপানী এবং রুশ ভাষার অনেক কবিতা অনুবাদ করেছেন। প্রথম-জীবনে চিত্রশিল্পী হিসাবে পরিচিত হয়েছিলেন। এছাড়া "নতুন সংস্কৃতি" নামক একটি সংস্থার মূল সংগঠকও ছিলেন। অরুণাচল বসু, কবি সুকান্ত ভট্টাচার্যের ঘনিষ্ঠ বন্ধু এবং সহযোগী ছিলেন।


title: অরুণাচল বসু

text: অরুণাচল ছোটো থেকেই আঁকা এবং লেখালেখি করতেন। মাত্র ছয়-বছর বয়েসেই কবিতা লেখায় হাতেখড়ি। বেলেঘাটার দেশবন্ধু হাইস্কুলে সপ্তম শ্রেণিতে পড়ার সময়ে সুকান্ত ভট্টাচার্যের সাথে বন্ধুত্ব হয়েছিল। অল্পবয়সেই তিনি কমিউনিস্ট আন্দোলনে জড়িয়ে পড়েন; প্রত্যক্ষ রাজনীতি থেকে সরে আসেন পার্টির বিভাজনের কিছু পরে। তিনি কিছুকাল ‘সোভিয়েত দেশ’ পত্রিকা ফেরি, ‘স্বাধীনতা’ পত্রিকায় প্রুফ রিডারের চাকরি করেছেন, একসময় লন্ড্রি ব্যবসাও চালিয়েছেন।


title: অরুণাচল বসু

text: কবির জীবদ্দশায় মাত্র দুটি কাব্যগ্রন্থ প্রকাশিত হয়েছিল— ‘পলাশের কাল’ ও ‘দূরান্ত রাধা’; এ ছাড়া ‘কবি কিশোর সুকান্ত’ (সরলা বসুর সাথে), ‘সুকান্ত : জীবন ও কাব্য’ প্রভৃতি বিশেষ উল্লেখযোগ্য। অনুবাদক হিসাবেও তিনি খ্যাতি অর্জন করেছিলেন। মূলত রাশিয়ান কবিতার অনুবাদ করলেও অন্যান্য দেশের কবিতাও অনুবাদ করেছিলেন। প্রায় সাঁইত্রিশ বছর তিনি বিভিন্ন সময় বিভিন্ন পত্রপত্রিকায় এবং পাণ্ডুলিপিতে লেখালেখি করেছেন। এ ছাড়াও তাঁর আঁকা বিভিন্ন পত্রপত্রিকার প্রচ্ছদ আকারে প্রকাশ হয়েছিল। মৃত্যুর প্রায় সাতাশ বছর পরে ‘অরুণাচল বসুর সংকলিত কবিতা’ নামে তাঁর রচিত কবিতা, গান ও অনুবাদ নিয়ে একটি সংকলন প্রকাশিত হয়েছে।


title: অরুণাচল বসু

text: যে সমস্ত পত্রিকায় তাঁর কবিতা প্রকাশ পেয়েছে, তাদের মধ্যে বিশেষ উল্লেখযোগ্য হ’ল: কিশোর সভা, কিশোর, নতুন দিন, কবিতা, পরিচয়, সৃজনী, কবিকণ্ঠ, সবুজ পত্র, কেতন, দিগন্ত, অগ্রণী, ডাক, প্রান্তিক, নান্দীমুখ, উত্তরসুরি, একক, নতুন সাহিত্য, সীমান্ত, রংমশাল, সঙ্কেত, পদাবলী, স্বাক্ষর, অভিমত, ইস্পাত, বাঙলা দেশ, কালান্তর, রুশভারতী, প্রতীতি, অভিজ্ঞান, সোভিয়েত দেশ, প্রভৃতি।


title: অরুণাচল বসু

text: তাঁর আর একটি পরিচয়— তিনি ছিলেন সংগ্রাহক। বেশ কয়েকটি প্রত্নতাত্ত্বিক নিদর্শন ও দেশ-বিদেশের বেশ কিছু আঁকা ছবির কপি তিনি সংগ্রহ করেছিলেন। তাঁর জীবনের অন্যতম কৃতিত্ব— ‘নতুন সংস্কৃতি’ (সাহিত্য ও সঙ্গীত বিভাগ) নামক সংগঠনটির প্রতিষ্ঠা। সচেতন এক মানবিক সংস্কৃতি প্রতিষ্ঠার জন্যই তিনি এই প্রতিষ্ঠানটি গড়ে তুলেছিলেন। বাংলার সঙ্গীতপ্রেমীদের কাছে ‘নতুন সংস্কৃতি’ এক ঝলক টাটকা বাতাস বয়ে নিয়ে এসেছিল ‘আধুনিক বাংলা কবিতার সঙ্গীতরূপ’ অনুষ্ঠানটির মাধ্যমে। আধুনিক বাংলা কবিতার সঙ্গীতরূপ দেওয়ার ব্যাপারে তিনিই ছিলেন পথিকৃৎ। শেষজীবনে কবি থেকে তাঁর রূপান্তর ঘটেছিল সংগঠক হিসাবে।


title: অরুণাচল বসু

text: সংকলিত কবিতাসমগ্রগুলোর মধ্যে উল্লেখযোগ্য।:


title: অরুণাচল বসু

text: তাঁর রচিত কয়েকটি গ্রন্থ:


title: অরুণাচল বসু

text: সেরিব্রাল থ্রম্বোসিসে আক্রান্ত হয়ে অরুণাচল বসু ১৯৭৫ খ্রিস্টাব্দের ২৪ জুলাই (বাংলা ৭ শ্রাবণ ১৩৮২) তিনি মৃত্যুবরণ করেন।


title: রুয়ান্ডার গণহত্যা

text: রুয়ান্ডার গণহত্যা বলতে ১৯৯৪ সালে সেদেশের সংখ্যালঘু টাট্‌সি গোষ্ঠীর মানুষ এবং সংখ্যাগুরু হুটু গোষ্ঠীর মধ্যে উদার ও মধ্যপন্থীদের নির্বিচারে হত্যার ঘটনাকে বোঝায়। ৬ই এপ্রিল থেকে জুলাইয়ের মাঝামাঝি সময় পর্যন্ত এই গণহত্যা সংঘটিত হয়। অন্তত ৫০০,০০০ টাট্‌সি এবং এক হাজারেরও বেশি হুটু নিহত হয়। অধিকাংশ সূত্রমতে মোট নিহতের সংখ্যা ৮০০,০০০ এর কাছাকাছি বা ১,০০০,০০০ এর কাছাকাছি। দিন-রাত ২৪ ঘণ্টা নানান খবরের ভিড়ে এই গণহত্যার সংবাদ আন্তর্জাতিক মিডিয়াতে খুব কমই স্থান পেয়েছিল। এই সুযোগেই গণহত্যা বিভৎস রূপ ধারণ করেছিল।


title: রুয়ান্ডার গণহত্যা

text: সরকারি নির্দেশেই গণহত্যা সংঘটিত হয়েছিল। এর পেছনে মূল ভূমিকা পালন করেছিল দুটি হুটু স্বার্থান্বেষী রাজনৈতিক দল: "এমআরএনডি" (Interahamwe-এর অংশ) এবং "সিডিআর" (Impuzamugambi-এর অংশ)। রুয়ান্ডার ঔপনিবেশিক যুগের অবসান ও হুটু পাওয়ার সংস্কৃতির উত্থানের পর সেখানে যে গোষ্ঠীগত ও অর্থনৈতিক অস্থিতিশীলতা বিরাজ করছিল তারই চূড়ান্ত পরিণাম এই গণহত্যা। অনুঘটকের ভূমিকা পালন করেছিল হুটু সরকার ও নির্বাসনে দণ্ডিত টাট্‌সিদের মধ্যে সংঘটিত গৃহযুদ্ধ। সেই যুদ্ধে হুটুদের সহায়তা করেছিল ফ্রান্স ও আফ্রিকার কিছু ফ্রাংকোফোন রাষ্ট্র। আর টাট্‌সিদের সহায়তা করেছিল উগান্ডা। ১৯৯০ সালে হুটুরা আগ্রাসনের মাধ্যমে জয়লাভ করে সরকার গঠন করে। টাট্‌সিরা বিদ্রোহী হয়ে উঠে। ১৯৯৩ সালে বৈদেশিক সহায়তায় হুটু ও টাট্‌সিদের মধ্যে একটি শান্তি ও নিরস্ত্রীকরণ চুক্তি স্বাক্ষরিত হয়। প্রাথমিকভাবে আরুশা অ্যাকর্ড কার্যকর হয়। প্রথমে মনে হচ্ছিল কূটনৈতিকভাবে বিদ্রোহী ও সরকারের মধ্যে সংঘাতের অবসান হতে চলেছে। কিন্তু সরকারের মধ্যে অভিজাত ব্যক্তিরা বিদ্রোহীদের সাথে চুক্তির বিরুদ্ধে ছিল। কিন্তু সুসংগঠিত রাষ্ট্র প্রতিষ্ঠায় এর কোন বিকল্প ছিল না।


title: রুয়ান্ডার গণহত্যা

text: পুনরায় গৃহযুদ্ধের সূচনা এবং টাট্‌সি বিদ্রোহীদের দমন করার জন্য হুটুদেরকে ফ্রান্স সরকারের সহযোগিতার কারণে গণহত্যা বিকট রূপ ধারণ করে। জাতিসংঘ শান্তিরক্ষী বাহিনীর পক্ষে তা নিয়ন্ত্রণ করা সম্ভব ছিল না। ফলশ্রুতিতে হুটুরা নিজেদের আধিপত্য প্রতিষ্ঠা করতে সক্ষম হয়। যুদ্ধ প্রায় শেষ হয়ে যাচ্ছিল। কিন্তু ফ্রান্সের সহায়তায় একটি নিরাপদ অঞ্চল প্রতিষ্ঠিত হওয়ায় হুটু শরণার্থীরা দক্ষিণ-পশ্চিমে পালাতে শুরু করে। টাট্‌সিরা এদের তাড়া করে। ফরাসি অবিযান শেষ হওয়ার পর এই হুটুরা সীমান্ত পেরিয়ে জায়ারে (বর্তমান গণতান্ত্রিক কঙ্গো প্রজাতন্ত্র) আশ্রয় নেয়। এই শরণার্থীদের সাথে গণহত্যায় অংশগ্রহণকারী অনেকেও ছিল যারা উগান্ডা সীমান্তে বসবাস করছিল। এদের কারণেই পরবর্তীকালে প্রথম ও দ্বিতীয় কঙ্গো যুদ্ধ সংঘটিত হয়। এই দলগুলোর মধ্যে সংঘর্ষ এবং তাদের সাথে সরকারের সংঘর্ষ এখনও চলছে।


title: রুয়ান্ডার গণহত্যা

text: জাতিসংঘ এই হত্যাযজ্ঞকে গণহত্যা হিসেবে স্বীকৃতি দিতে অনিচ্ছুক ছিল। মিডিয়ায় সচিত্র সংবাদ পরিবেশন সত্ত্বেও জাতিসংঘের এমন ব্যবহারে সবাই মর্মাহত হয়েছিলেন এবং জাতিসংঘকে তীব্র সমালোচনার সম্মুখীন হতে হয়েছিল। এই অনীহার কারণেই রুয়ান্ডায় জাতিসংঘ শান্তিরক্ষী মিশনে গণহত্যা মোকাবেলার মত যথেষ্ট সৈন্য ও কর্মকর্তা ছিল না। Roméo Dallaire এর নেতৃত্বে এই শান্তিরক্ষী দলটি তাই কার্যকরী কিছু করতে পারেনি। একসময় রুয়ান্ডা থেকে সব বিদেশী লোকদেরকে সরিয়ে আনা হয়। কিন্তু সেখানকার অধিবাসীদের রক্ষার কোন উদ্যোগ নেয়া হয়নি। যুক্তরাষ্ট্র, বেলজিয়াম ও ফ্রান্স সরকারকে এ কারণে এখনও সমালোচনার সম্মুখীন হতে হয়। রুয়ান্ডায় শান্তি ফিরিয়ে আনার জন্য কাজ করছিল United Nations Assistance Mission for Rwanda। কিন্তু নিরাপত্তা পরিষদের দৃষ্টি এদিকে আকর্ষিত না হওয়ায় তারা কোন কার্যকর ভূমিকা রাখতে পারেনি। এক সময় সমগ্র রুয়ান্ডার জন্য মাত্র ৩০০ শান্তিরক্ষী মোতায়েন ছিল।


title: হুটু

text: হুটু (ইংরেজি ভাষায়: Hutu) একটি জাতিগোষ্ঠী যারা মধ্য আফ্রিকার গ্রেট লেক এলাকায় বসবাস করে। এ জনগোষ্ঠীর লোকজন প্রধানত রুয়ান্ডা, পূর্ব ডেমোক্রাটিক রিপাবলিক অব কঙ্গো ও বুরুন্ডি-তে বাস করে। এরা আবাহুটু নামেও পরিচিত।


title: টুট্‌সি

text: টুট্‌সি (ইংরেজি ভাষায়: Tutsi) মধ্য আফ্রিকার একটি জাতিগোষ্ঠী যারা মূলত রুয়ান্ডা ও বুরুন্ডি-তে বাস করে। এই অঞ্চলে বসবাসকারী তিনটি বৃহৎ জাতিগোষ্ঠীর একটি হল টুট্‌সি জাতি। অন্য দুটি হল হুটু ও টোয়া। হিউমান রাইট্‌স ওয়াচ নামের মানবাধিকার সংস্থার একটি প্রতিবেদনে বলা হয়েছে ১৯৯৪ সালে রুয়ান্ডার গণহত্যায় টুট্‌সিদের ৭৭% মানুষকে মেরে ফেলা হয়েছিল। বর্তমানে রুয়ান্ডার ক্ষমতায় টুট্‌সিরাই আছে। কিন্তু তারা নিজেদেরকে টুট্‌সি হিসেবে আলাদা পরিচয় দেয় না।


title: লা হেন

text: লা হেন () মাতিয়ো কাসোভিস পরিচালিত চলচ্চিত্র। ইংরেজিভাষী দেশগুলোতেও এটি ফরাসি নামে মুক্তি পেয়েছিল। ১৯৯৫ সালে মুক্তিপ্রাপ্ত এই ছবিতে আধুনিক ফ্রান্সে আত্মপরিচয় সংকটের বিষয়টি অতি সুন্দরভাবে ফুটে উঠেছে। প্যারিসের তিন কিশোর বন্ধুর জীবন সংগ্রাম নিয়েই এর কাহিনী। পুরো ছবিটা এক দিনের ঘটনা নিয়ে। এক দিন সকাল ১০:৩৮ এ শুরু হয়ে পরদিন সকাল ৬:০১ মিনিটে শেষ হয়।লা হেন প্রায় সবার কাছ থেকেই প্রশংসা পেয়েছে। আইএমডিবি-তে এর রেটিং ৮.১। রটেন টম্যাটোস-এ ১৩টি রিভিউয়ের প্রতিটিতেই প্রশংসা করা হয়েছে। সে হিসেবে সেখানে ছবিটির রেটিং দাড়িয়েছে ১০০%। আর রটেন টম্যাটোসের ব্যবহারকারীদের রেটিং হচ্ছে ১০ এর মধ্যে ৮.১।


title: মাতিয়ো কাসোভিস

text: মাতিয়ো কাসোভিস () (জন্ম: ৩রা এপ্রিল, ১৯৬৭) ফরাসি চলচ্চিত্র পরিচালক, প্রযোজক, অভিনেতা এবং চিত্রনাট্যকার। তাকে ফরাসি চলচ্চিত্রের উদীয়মান পরিচালক হিসেবে গণ্য করা হয়। কান বিজয়ী চলচ্চিত্র লা হেন এর জন্যই তিনি সবচেয়ে বেশি পরিচিতি লাভ করেছেন।


title: ড্রাগনভ

text: এস ভি ডি (রাশিয়ান: Снайперская винтовка Драгунова, ইংরেজি: Snayperskaya Vintovka Dragunova, বাংলা: স্নেয়পারসকায়া ভিনটভকা ড্রাগনভা), ড্রাগনভ স্নাইপার রাইফেল সোভিয়েত ইউনিয়নে তৈরি ৭.৬২ এমএম স্নাইপার রাইফেল।


title: ড্রাগনভ

text:
ইভজেনি ড্রাগনভের ডিজাইনকৃত এই রাইফেল পুঙ্খানুরূপে বিভিন্ন কর্মপরিবেশে পরীক্ষার পর ১৯৬৩ সালে সোভিয়েত সেনা বাহিনীতে গৃহীত হয়। ১৯৬৪ সাল হতে ইজমাশ-এ এর উৎপাদন শুরু হয়। এসভিডি এরপর হতে অত্যাবশ্যকীয় স্কোয়াড সাপোর্ট অস্ত্র হিসাবে ওয়ারশো প্যাক্ট-সহ বিভিন্ন দেশে ব্যবহৃত হয়ে আসছে। চীন(টাইপ-৭৯,টাইপ-৮৫), ইরান এবং ইরাকে(আল কাদিশিয়াহ) এর অনুমোদিত উৎপাদন হয়।
এসভিডি ড্রাগনভ শর্ট-স্ট্রোক গ্যাস পিস্টনবিশিষ্ট সেমি-অটোমেটিক গ্যাসচালিত রাইফেল। রাইফেলটিতে দুই পিস্টনের গ্যাস রেগুলেটর রয়েছে। চেকার প্যাটার্ণে ডাবল স্ট্যাকবিশিষ্ট কার্টিজের ধারণক্ষমতা ১০ রাউন্ড।
নিখুঁত লক্ষভেদের জন্য বিশেষ কার্টিজ ব্যবহার করা হয়। ভি. এম. সেবেলনিকভ, পি. পি. সাজনভ, ভি. এম. ভরিয়ানিনভ কর্তৃক উদ্ভাবিত 7N1 রাউন্ডে রয়েছে বায়ু পকেটসহ বাইরের স্টিলের আবরণ, দস্তার শীর্ষভাগ ও ইস্পাতের অর্ন্তভাগ। পরে ১৯৯৯ সালে এটি 7N14 দ্বারা পরিবর্তণ করা হয়। ১৫১ গ্রেণের ৮৩০ মিটার/সেকেন্ড গতিসম্পন্ন এই রাউন্ডে দস্তার অর্ন্তভাগ রয়েছে। রাইফেলটিতে ট্রেসার বা বর্মবিদ্ধংসী আগ্নেয় রাউন্ড ব্যবহার করা যেতে পারে।
এসভিডি’র ব্যারেলের মাথায় ফ্লাশ সাপ্রেসর রয়েছে। ব্যারেলের বোর মরিচা প্রতিরোধের জন্য ক্রোমিয়াম আচ্ছাদিত। এর টুইস্ট রেট ৩২০মিলিমিটার। ব্যারেলের সম্পূর্ণ দৈর্ঘ্য রাইফেল্ড নয়। টুইস্ট রেট পরে ২৪০ মিলিমিটারে কমানো হয়, এতে বুলেটের লক্ষভেদের ক্ষমতা ও গতি কমলেও ট্রেসার বা বর্মবিদ্ধংসী আগ্নেয় রাউন্ড ব্যবহারের সুযোগ সৃষ্টি হয়। এই ধরনের বুলেটের ভারসাম্য রক্ষাতে কম টুইস্ট রেট দরকার।


title: সার্কিটলজিক্স

text: সার্কিটলজিক্ম () একটি ইলেকট্রনিক সার্কিট সিমুলেটর যা "স্পাইস"-এর মাধ্যমে অসংখ্য ইলেকট্রনিক ডিভাইস, মডেল সহকারে সিমুলেশনে সক্ষম। এর গ্রাফিক্যাল ইন্টারফেস নতুন ব্যবহারকারীদের জন্য সহজবোধ্য এবং ফলে এতে এনালগ ও ডিজিটাল সার্কিট অঙ্কন, পরিবর্ধন, সিমুলেশন সহজে করা যায়। এর স্টুডেন্ট ভার্সন বিনামূল্যে সংগ্রহ করা সম্ভব।


title: সার্কিটলজিক্স

text: সার্কিটলজিক্ম তৈরি করেন ড. কলিন সিম্পসন, যিনি কানাডার টরেন্টোর জর্জ ব্রাউন কলেজের অধ্যাপক এবং জন স্কিনার (কম্পিউটার প্রোগ্রামার)। সফটওয়্যারটি ইলেকট্রনিক সার্কিট সিমুলেশন টুল হিসেবে জর্জ ব্রাউন কলেজের "ইলেকট্রনিকস ডিসটেন্ট এডুকেশন প্রোগ্রামে" ব্যবহৃত হয়, যা ৩৭টি দেশে ১০,০০০ এর বেশি শিক্ষার্থী বিশিষ্ট বিশ্বের সবচেয়ে বড় ইলেকট্রনিকস প্রোগ্রাম।


title: সার্কিটলজিক্স

text: পেশাদারী সংস্করণ \সার্কিটলজিক্ম প্রো–তে ৭,০০০ বেশি ডিভাইস মডেল এবং ৮টি ভার্চুয়াল ইন্সট্রুমেন্ট রয়েছে। এতে আছে ”৩ ডিল্যাব”। ৩ ডিল্যাব-এ বিভিন্ন যন্ত্রাংশ ত্রিমাত্রিকরূপে দেখা সম্ভব ফলে নতুন শিক্ষার্থীর ইলেকট্রনিকস সম্পর্কে জ্ঞান লাভ সহজতর হয়। এতে ভার্চুয়াল কম্পনেন্ট হিসেবে আছে ব্যাটারী, সুইচ, বৈদ্যুতিক মোটর|মোটর]], বাতি, রোধ(রেজিস্টর), আবেশক (ইনডাক্টর), ধারক (ক্যপাসিটর) এবং ইন্সট্রুমেন্ট হিসেবে রয়েছে অসিলোস্কোপ, সিগন্যাল জেনারেটর, ফ্রিকোয়েন্সি কাউন্টার প্রভৃতি।


title: সার্কিটলজিক্স

text: পাঠাগারের অন্তর্ভুক্ত উপাদান:


title: নীতীন বসু

text: নীতীন বসু (জন্ম: ২৬ এপ্রিল ১৮৯৭ - মৃত্যু: ১৩ এপ্রিল ১৯৮৬) একজন বিখ্যাত চলচ্চিত্র পরিচালক ।


title: নীতীন বসু

text: নীতীন বসুর আদি নিবাস বর্তমান বাংলাদেশের ময়মনসিংহের জয়সিদ্ধিতে । তাঁর পিতা কুন্তলীন খ্যাত সুগন্ধ ব্যবসায়ী হেমেন্দ্রমোহন বসু, বিখ্যাত ব্রাহ্ম সমাজ নেতা আনন্দমোহন বসুর ভাইপো। মা মৃণালিনী বসু ছিলেন মৈমনসিংহের মসুয়ার বিখ্যাত রায়চৌধুরী পরিবারের কন্যা, প্রবাদপ্রতিম শিশু সাহিত্যিক উপেন্দ্রকিশোর রায়চৌধুরীর ছোটবোন ও সুকুমার রায়ের পিসি।


title: নীতীন বসু

text: নীতীন বসু ১৯২২ খ্রিস্টাব্দে ইংরেজি বিষয়ে প্রথম হয়ে ম্যাট্রিক পরীক্ষায় উত্তীর্ণ হন । এরপর তিনি বিএসসি তে ভর্তি হলেও পরীক্ষায় বসেননি । তাঁর পিতা হেমেন্দ্রমোহনের ক্যামেরা প্রজেক্টরের ব্যবসা ছিল । পিতার কাছ থেকেই চলচ্চিত্র সংক্রান্ত বহু বিষয়ে বিশেষ করে ফটোগ্রাফিতে প্রথম শিক্ষালাভ করেন । ১৯২১ খ্রিস্টাব্দে পুরীর রথযাত্রার উপর তাঁর তোলা ছবি নিউইয়র্কের ইন্টারন্যাশন্যাল নিউজ রিল কর্পোরেশন ১০০ ডলারে কিনেছিল ।


title: নীতীন বসু

text: চলচ্চিত্রে তাঁর প্রথম কাজ "ইনকারণেশন" ছবিতে । ১৯২৪ খ্রিস্টাব্দে নির্বাক ছবি "পুনর্জন্মের" তিনি ক্যামেরাম্যান ছিলেন । স্বাধীনভাবে কাজ করার তিনি প্রথম সুযোগ পান প্রফুল্ল রায়, পি.এন.রায় এবং প্রেমাঙ্কুর আতর্থীর সাথে ইন্টার‌ন্যাশনাল ফিল্ম ক্র্যাফট এর "চাষার মেয়ে" ও "চোরকাঁটা" ছবি দুটিতে ।


title: নীতীন বসু

text: নিউ থিয়েটার্স স্টুডিয়োর শুরু থেকে তিনি সেখানে প্রধান ক্যামেরাম্যান এবং তাঁর ভাই মুকুল বসু শব্দযন্ত্রী হিসাবে যুক্ত হন । এই স্টুডিও থেকে ১৯৩২ খ্রিস্টাব্দে মুক্তি পায় "দেনা পাওনা" এবং "চণ্ডীদাস" ছবি । "ভাগ্যচক্র" ছবিতে প্রথম প্লে-ব্যাক প্রথার প্রবর্তন হয় । নির্বাক থেকে সবাক এবং সবাক ছবিতে প্লে-ব্যাক প্রথার প্রবর্তনে তাঁর অবদান উল্লেখযোগ্য ।


title: নীতীন বসু

text: ক্যামেরার কাজ করার সাথে সাথে তিনি চিত্র পরিচালনাও শুরু করেন । তাঁর পরিচালিত প্রথম ছবি যুগান্তকারী "চণ্ডীদাস" ছবির হিন্দি চিত্ররূপ । নিউ থিয়েটার্সে তাঁর পরিচালিত প্রায় কুড়িটি ছবির ভিতরে "চণ্ডীদাস", "জীবন মরণ", "দেশের মাটি", "দিদি", "কাশীনাথ" প্রভৃতি উল্লেখযোগ্য ।


title: নীতীন বসু

text: ১৯৪৬ খ্রিস্টাব্দে নিউ থিয়েটার্স ছেড়ে তিনি বম্বের চিত্রজগতে যান । সেখানে "পরায়া ধন", "দীদার", "ওয়ারিশ", "গঙ্গা যমুনা", প্রভৃতি প্রায় কুড়িটি ছবি করেন । এর মধ্যে "বিচার" এবং "সমর" ছবিদুটি বাংলায় হয়েছিল ।


title: নীতীন বসু

text: ভারতীয় চলচ্চিত্রের অন্যতম পথিকৃৎ হিসাবে ১৯৭৮ খ্রিস্টাব্দে ভারত সরকার তাঁকে দাদাসাহেব ফালকে পুরস্কার দিয়ে সম্মানিত করে । তিনি ভাল বেহালা বাজাতে পারতেন ।


title: এডওয়ার্ড সিজরহ্যান্ড্‌স

text: এডওয়ার্ড সিজরহ্যান্ড্‌স (ইংরেজি ভাষায়: Edward Scissorhands) ১৯৯০ সালে মুক্তিপ্রাপ্ত মার্কিন রূপকথার চলচ্চিত্র। ছবিটি রচনা করেছেন টিম বার্টন ও ক্যারোলিন থম্পসন আর পরিচালনা করেছেন টিম বার্টন। এতে এডওয়ার্ড চরিত্রে অভিনয় করেছেন জনি ডেপ আর কিম বোগ্‌স চরিত্রে ছিলেন উইনোনা রাইডার। কাহিনী আবর্তিত হয়েছে এই এডওয়ার্ডকে কেন্দ্র করে স্বাভাবিক হাত নেই, তার বদলে আছে কাচির গুচ্ছ। এক বৃদ্ধ উদ্ভাবক সম্পূর্ণ নতুন মানুষ হিসেবে তাকে তৈরি করেছিলেন। প্রথমে তার হাত বানিয়েছিলেন কাচি দিয়ে। তার ইচ্ছা ছিল এডওয়ার্ডকে স্বাভাবিক হাত তৈরি করে দেয়ার। কিন্তু সেটা করার আগেই তিনি মারা যান। অসম্পূর্ণ এডওয়ার্ড সম্পূর্ণ একাকি হয়ে পড়ে। আমেরিকার সাধারণ এক উপশহরের অদূরে বিশাল অট্টালিকায় যখন তার দিন কাটছিল সে সময় উপশহরের এক মহিলা তার খোঁজ পায়। সে এডওয়ার্ডকে নিজের বাসায় নিয়ে যায়। সেখান থেকেই কাহিনীর শুরু।


title: এডওয়ার্ড সিজরহ্যান্ড্‌স

text: ছবিটিকে কমেডি নাট্য ধরণের বলা যেতে পারে। এর অন্যতম আকর্ষণ ছিল আমেরিকার উপশহরগুলোর প্রাকৃতিক দৃশ্য ও জীবনধারার সুন্দর রূপায়ন। এক্ষেত্রে ১৯৫০, ৬০ ও ৮০-'র দশকের স্টাইল অনুসরণ করা হয়েছে। এডওয়ার্ড সিজরহ্যান্ড্‌স এর ধারণার সাথে মেরি শেলি রচিত কালজয়ী মার্কিন গোথিক উপন্যাস ফ্রাংকেনস্টাইন এর মিল আছে। এছাড়া ফরাসি কিংবদন্তী La Belle et la Bête (সৌন্দর্য্য ও পশু) এর সাথেও কিছুটা মিল লক্ষ্য করা যায়।রটেন টম্যাটোস-এ মোট ৪২টি রিভিউ সংগ্রহ করা হয়েছে যাতে গড় রেটিং দাড়িয়েছে ৯৩%। অবশ্য ফ্রেশ ও রটেন এর হিসাব করলে রেটিং দাড়ায় ৮০%। রোলিং স্টোনের পিটার ট্র্যাভার্‌স বলেন, "বার্টন ফ্রাংকেনস্টাইনের গল্পকে খুব সুন্দরভাবে উপস্থাপন করেছেন। এটা বছরের অন্যতম সেরা কমিক এবং রোমান্টিক রূপকথার ছবি।" তিনি আরও বলেন, "এডওয়ার্ড সিজরহ্যান্ড্‌স মোটেই নিখুঁত না বরং তার চেয়ে বেশি: বিশুদ্ধ জাদু"।


title: এডওয়ার্ড সিজরহ্যান্ড্‌স

text: মুক্তির সময় আশানুরূপ বক্স অফিস সাফল্য লাভ করতে পারেনি। টুয়েন্টিয়েথ সেঞ্চুরি ফক্স আশা করেছিল বার্টনের ব্যাটম্যান আর স্পিলবার্গের ইটি'র চেয়েও বেশি আয় করবে এই ছবি। কিন্তু বাস্তবে তা হয়নি। অবশ্য কিছুটা প্রচারণা ও বিজ্ঞাপনের পর বেশ ভালই আয় করছিল। অন্তত ছবির বাজেটের চেয়ে আয় অনেক বেশিই হয়েছিল। ২০০৩ সালে এন্টারটেইনমেন্ট ডেইলি ছবিটিকে কাঁদাতে পারে সর্বকালের সেরা এমন ছবিগুলোর তালিকায় স্থান দিয়েছে।


title: টিম বার্টন

text: টিমোথি "টিম" ওয়াল্টার বার্টন (জন্ম: ২৫শে আগস্ট, ১৯৫৮) একাডেমি ও গোল্ডেন গ্লোব পুরস্কার মনোনয়নপ্রাপ্ত মার্কিন চলচ্চিত্র পরিচালক ও লেখক। তার ছবিগুলোতে অদ্ভুত অভ্যাস এবং ডার্ক গোথিক পরিবেশ খুব সুন্দরভাবে রূপায়িত হতে দেখা যায়।


title: টিম বার্টন

text: তার অনেকগুলো ছবিতে জনি ডেপ অভিনয় করেছেন। বার্টন ব্যাটম্যান সিরিজের দুটি ছবি নির্মাণ করেছিলেন। এছাড়া তার অনেকগুলো ছবিতেই বিখ্যাত সুরকার ড্যানি এলফম্যানকে সঙ্গীত স্কোর তৈরি করতে দেখা গেছে।


title: কার্বক্সিলিক অ্যাসিড

text:
কার্বক্সি (COOH) মূলক সমন্বিত জৈব অ্যাসিডকে কার্বক্সিলিক অ্যাসিডস বলে। COOH অর্থাৎ কার্বনিল মূলকের (C=O)কার্বনের সংগে হাইড্রক্সি মূলক(OH) সরাসরি যুক্ত থাকে। কার্বনিল মূলকের ইলেক্ট্রন আকর্ষণ কারী (ঋণাত্মক ইন্ডাক্টিভ প্রভাব) থাকার ফলে O-H বন্ধনের ইলেক্ট্রনগুলি সহজেই হাইড্রোজেনকে ছেড়ে দেয় যা জলীয় দ্রবণে হাইড্রোজেন আয়ন প্রেরণ করে অম্লতা সৃষ্টি করে। জৈব অ্যাসিড হতে হলে COOH মূলক থাকতেই হবে তা নয়- ফেনল (কার্বলিক অ্যাসিড- কার্বনিক অ্যাসিড নয়) ইত্যাদি অ্যারোম্যাটিক অ্যাসিডে OH মূলকের অক্সিজেনের সঙ্গে কার্বনিল মূলকের বদলে একটি অ্যারোম্যাটিক কার্বন সরাসরি যুক্ত থাকে যা O-H বন্ধনের ইলেক্ট্রনগুলিকে যথেষ্ট আকর্ষণ করে যাতে জলীয় দ্রবণে O-H মূলকের হাইড্রোজেনটি আয়নিত হয়ে অম্লতা সৃষ্টি করে।
COOH গ্রুপ সমন্বিত একমাত্র অজৈব অ্যাসিড হল কার্বনিক অ্যাসিড (কার্বন ডাই অক্সাইদের জলীয় দ্রবণ) যাতে কার্বক্সি কার্বনের সঙ্গেই একটি দ্বিতীয় হাইড্রক্সি মূলক সরাসরি যুক্ত থাকে। কার্বক্সি কার্বনের সঙ্গে একটি হাইড্রোজেন বা যেকোন কার্বনযুক্ত মূলক যুক্ত থাকলে তারা সবাই জৈব অ্যাসিড। কার্বনযুক্ত মূলকগুলি দীর্ঘ অ্যালিফ্যাটিক মূলক হলে এই যৌগগুলিকে সাধারণতঃ ফ্যাটি অ্যাসিড বলে হয়।


title: কার্বক্সিলিক অ্যাসিড

text:
১। ইহা একটি যৌগ যা ক্ষারের সাথে বিক্রিয়ায় লবন ও পানি প্রস্তুত করে।
২। ইহা হইতে অ্যালডিহাইড ও alcohol প্রস্তুত করা হয।


title: হিলবার্ট জগৎ

text: হিলবার্ট জগৎ ( "হিল্‌বেয়াট্‌রাউম্", ) একটি গাণিতিক ধারণা, যার উদ্ভাবক জার্মান গণিতবিদ ডাভিড হিলবের্ট। হিলবার্ট জগৎ হচ্ছে ইউক্লিডীয় জগতের একটা গাণিতিক সাধারণীকরণ যেখানে জ্যামিতিক ধারণাগুলো দুই বা তিন মাত্রা থেকে অসীম মাত্রায় উন্নীত করা হয়। গাণিতিকভাবে বললে হিলবার্ট জগৎ হচ্ছে একটা সম্পূর্ণ অন্তঃগুণজ জগৎ অর্থাৎ যদি একটা ভেক্টরের ধারা কোন একটা সীমার দিকে অগ্রসর হতে থাকে তাহলে সেই সীমাও অবশ্যই এই "জগতেই" থাকবে।


title: হিলবার্ট জগৎ

text: গণিত, পদার্থবিজ্ঞান এবং প্রকৌশলের যেসব শাখায় অসীম মাত্রার ফাংশনাল জগতের প্রয়োজন হয়, সেখানে অহরহ হিলবার্ট জগতকে "অন্তর্নিহিত গাণিতিক সংগঠন" হিসাবে ব্যবহার করা হয়। হিলবার্ট জগতের প্রায়োগিক জ্ঞান ছাড়া আংশিক অন্তরক সমীকরণ, কোয়ান্টাম মেকানিক্স এবং সিগনাল প্রক্রিয়াকরণ---এসবের চর্চা অচিন্ত্যনীয়। জ্ঞানের বৈচিত্রময় সব শাখায় হিলবার্ট জগতের মত শুধুমাত্র একটি গাণিতিক সংগঠনের এই সাধারণ ও সার্বিক ব্যবহার ফাংশনাল বিশ্লেষণের একটি নতুন এবং ফলপ্রসূ যুগের সূচনা করেছে।


title: হিলবার্ট জগৎ

text: হিলবার্ট জগতের তাত্ত্বিক আলোচনায় জ্যামিতিক ধারণাগুলি একটি গুরুত্বপূর্ণ ভূমিকা পালন করে। কার্তেসীয় তলের মত হিলবার্ট জগতেও প্রতিটি উপাদানকে একটি অভিলম্বিক ভিত্তি সেটের সাপেক্ষে অদ্বিতীয়ভাবে নির্ধারণ করা যায়। এই ভিত্তি সেটের আরেকটি বৈশিষ্ট্য হল এটি গণনযোগ্যভাবে অসীম, যার ফলে এর উপাদানগুলিকে একটি বর্গসমষ্টিযোগ্য অসীম ধারা হিসেবে কল্পনা করা যায়। হিলবার্ট জগতের রৈখিক অপারেটরগুলিও যথেষ্ট সুসংহত গাণিতিক অপারেশন---বেশিরভাগ সময়ই এরা আসলে কিছু রূপান্তর প্রক্রিয়া যাদের ক্রিয়ায় জগতটি পারস্পরিক অভিলম্বিক একাধিক দিগাক্ষ বরাবর বিভিন্ন গুণিতক হারে প্রসারিত হয়।


title: হিলবার্ট জগৎ

text: সংক্ষেপে হিলবার্ট জগৎ হল একটি মেট্রিক্স জগৎ যেটা সম্পূর্ণ ।


title: হিলবার্ট জগৎ

text:
আরও বিশদভাবে বললে হিলবার্ট জগৎ হল একটি ভেক্টর জগৎ formula_1 যেখানে অন্তঃগুণজ formula_2 এমনভাবে সংজ্ঞায়িত যেন এই জগতের কোন ভেক্টরের দৈর্ঘ্য বা নর্ম নিচের সমীকরণের সাহায্যে নির্ণয় করা যায়:
এ ধরনের অন্তঃগুণজ (যার সাহায্যে ভেক্টরের নর্ম সংজ্ঞায়িত হয়) থাকার কারণে হিলবার্ট জগতকে সম্পূর্ণ মেট্রিক জগৎ বলা হয়। যদি নর্ম দ্বারা সংজ্ঞায়িত এই মেট্রিক সম্পূর্ণ না হয়, তবে formula_1-কে শুধু অন্তঃগুণজ জগৎ বলা হয়।
নিচে সসীম মাত্রিক হিলবার্ট জগতের কিছু উদাহরণ দেয়া হল:


title: হিলবার্ট জগৎ

text: একটি formula_9 জগতকে অসীম মাত্রার হিলবার্ট জগতের একটি উদাহরণ হিসেবে গণ্য করা যায়। এখানে formula_9 হল formula_11 আকারের এমন সব ফাংশন যেন সম্পূর্ণ বাস্তব সংখ্যারেখা বরাবর formula_12 এর যোগজ একটি সসীম সংখ্যা। এক্ষেত্রে অন্তঃগুণজটি এরকম:


title: হিলবার্ট জগৎ

text: সব হিলবার্ট জগতই বানাখ জগৎ কিন্তু সব বানাখ জগৎ হিলবার্ট জগৎ নয়।


title: হিলবার্ট জগৎ

text: সাধারণ ইউক্লিডীয় জগৎ R-কে হিলবার্ট জগতের একটা সীমিত মডেল হিসাবে দেখা যেতে পারে। ইউক্লিডীয় জগতে দুইটি বিন্দুর মধ্যে দূরত্ব এবং দুইটি ভেক্টরের মধ্যকার কোণকে যথাক্রমে ভেক্টর ডট গুণন এবং নির্দিষ্ট এক ধরনের দ্বিরৈখিক অপারেশন হিসাবে গণ্য করা যায়, যেখানে অপারেশনের ফলাফল বাস্তব সংখ্যা। বিশ্লেষণী জ্যামিতির বিভিন্ন সমস্যাকে (যেমন, "কখন দুইটি রেখা পরস্পর লম্ব?" অথবা "কোন বিন্দুটি মূলবিন্দুর সবচেয়ে নিকটে?") ডট গুণন আকারে প্রকাশ এবং সমাধান করা সম্ভব।


title: হিলবার্ট জগৎ

text: আধুনিক গণিতের একটা গুরুত্বপূর্ণ অন্তর্দৃষ্টি হচ্ছে ইউক্লিডীয় জ্যামিতির বিভিন্ন ধারণা অন্য অনেক সমস্যা সমাধানের কাজে ব্যবহার করা যায়। যেসব সমস্যা অনেকসময় এমনকি কোন ধরনের জ্যামিতি থেকেও উৎসারিত নয়, সেগুলিও। হিলবার্ট জগতের মৌলিক উপাদান হচ্ছে ভেক্টরের বিমূর্ত ধারণা; যতক্ষণ এসব ভেক্টরে হিলবার্ট জগতের স্বীকার্যসমূহ মেনে চলে ততক্ষণ তাদের প্রকৃতি এখানে গুরুত্বপূর্ণ। যেমন হয়ত কোন এক ধরনের হিলবার্ট জগতের ভেক্টরসমূহ আসলে অনেকগুলি ফাংশনের একটা ধারা। এখানে (হিলবার্ট জগতে) এসব বিমূর্ত ভেক্টরকে পরস্পর যোগ করা যায়। কোন একটা স্কেলার দিয়ে গুণ করা যায়। অথবা পরস্পরের সাথে ডট গুণন করা যায়। অর্থাৎ এই স্কেলার গুণন, ডট গুণন এবং যোগ অপারেশন তিনটি তাদের জন্য সংজ্ঞায়িত। হিলবার্ট জগতের এইসব বীজগাণিতিক অপারেশনের কিছু পরিচিত বৈশিষ্ট্য হচ্ছে এরা বিনিমেয় এবং বন্টনযোগ্য। এছাড়াও সম্পূর্ণতার কারিগরি প্রয়োজনীয়োতা নিশ্চিত করে যে এই জগতে নির্দিষ্ট সীমার অস্তিত্ব আছে। এই শেষ প্রয়োজনীয়তাটি সসীম মাত্রিক অন্তঃগুণজ জগতের জন্য এমনিতেই সবসময় সত্য হয়। কিন্তু অন্যান্য আরো অনেক সাধারণ ক্ষেত্রে (যেমন অসীম মাত্রিক , ফাংশনাল জগৎ, ইত্যাদিতে) এটিকে একটা অতিরিক্ত স্বীকার্য হিসাবে ধরে নেওয়া হয়।


title: হিলবার্ট জগৎ

text: যদিও বিভিন্ন সঙ্গতি স্বীকার্যের জন্য হিলবার্ট জগতের সংজ্ঞা বেশ জটিল মনে হয়, তা সত্ত্বেও হিলবার্ট জগতের প্রাথমিক স্বজ্ঞা আশ্চর্যজনক রকমের সরল:


title: হিলবার্ট জগৎ

text: বিশেষভাবে বলতে গেলে আংশিক অন্তরক সমীকরণ, যোগজ সমীকরণ এবং আইগেন মান সংক্রান্ত সমস্যাসমূহের সমাধানে এই নীতি চমৎকারভাবে প্রয়োগ করা হয়। জোসেফ ফুরিয়ে-র তাপগতিবিদ্যার গাণিতিক তত্ত্বে এই ধরনের বিশ্লেষণের প্রথম উদাহরণ দেখা যায়। তার এই বিশ্লেষণী তত্ত্বমতে তাপ সমীকরণের যেকোন সমাধানকে অসীম সংখ্যক স্বাধীন অংশে বিশ্লিষ্ট করা যায়, যা R-এর একটি ভেক্টরকে তিনটি উল্লম্ব ভেক্টরের রৈখিক সমাবেশ আকারে প্রকাশ করার প্রক্রিয়ার সাথে তুলনীয়। গাণিতিক পদার্থবিজ্ঞানের অন্য অনেক সমীকরণ যেমন তরঙ্গ সমীকরণ এবং হেল্মহোল্‌ৎস সমীকরণকেও এভাবে বিশ্লেষণ করা সম্ভব।


title: হিলবার্ট জগৎ

text: হিলবার্ট জগতের তত্ত্বের এই সফলতার পিছনে যে আশ্চর্যজনক সত্যটি লুকিয়ে আছে তা হল:


title: হিলবার্ট জগৎ

text: অদ্বিতীয়তা মূলনীতির কারণে বিমূর্তভাবে বর্ণিত একটি উপপাদ্য যে কোন একটি হিলবার্ট জগতের ক্ষেত্রে সত্য হলে অন্য সকল হিলবার্ট জগতের জন্যও সত্য হয়।


title: হিলবার্ট জগৎ

text: কোয়ান্টাম মেকানিক্স প্রথম স্বীকার্যটি হিলবার্ট জগতের ব্যবহারিক প্রয়োজনীয়তা বোঝাতে সহায়ক হতে পারে।


title: গোবর্ধন আশ

text: গোবর্ধন আশ (১২ মার্চ ১৯০৭ - ডিসেম্বর ১৯৯৬) হলেন একজন বিখ্যাত বাঙালি চিত্রশিল্পী ।


title: গোবর্ধন আশ

text: গোবর্ধন আশ হুগলির বেগমপুরের বাসিন্দা ছিলেন । তিনি চাষি পরিবারের সন্তান হওয়ায় অনেক কষ্টের ভিতর দিয়ে প্রতিষ্ঠা লাভ করতে হয়েছে । তিনি ১৯ বছর বয়েসে গভর্নমেন্ট আর্ট স্কুলে ভর্তি হন । সেখানে তিনি প্রিন্সিপাল পার্সি ব্রাউনের প্রিয় ছাত্র ছিলেন । চার বছর পর তিনি এই স্কুল ছেড়ে মাদ্রাজ আর্ট স্কুলে দেবীপ্রসাদ রায়চৌধুরীর কাছে কাজ শিখতে চলে যান। সেখানেও মনের মত কাজের সন্ধান না পেয়ে বছর খানেকের মধ্যে সেখান থেকে চলে আসেন।


title: গোবর্ধন আশ

text: ১৯৩৩ খ্রিস্টাব্দে তিনি অন্যান্য কয়েকজন তরুণ শিল্পীর সঙ্গে "আর্ট রিবেল সেন্টার" নামে একটি সংস্থা গঠন করেন। ১৯৪৩ সালে গড়ে ওঠে ক্যালকাটা গ্রুপ যার অন্যতম সদস্য হন তিনি। ১৯৪৪ থেকে ১৯৪৮ খ্রিস্টাব্দের মধ্যে তিনি প্রথমে আগ্রা ফোর্টে সেন্ট্রাল অর্ডন্যান্স-এ সুপারভাইজার আর্টিস্ট হিসাবে এবং পরে ইনস্টিটিউট অফ আর্ট ইন্ডাস্ট্রি, ক্যালকাটায় চিফ আর্টিস্ট পদে চাকরি করেন। ১৯৫৩ থেকে ১৯৫৫ খ্রিস্টাব্দ পর্যন্ত তিনি ইন্ডিয়ান আর্ট কলেজের অধ্যাপক পদে ছিলেন।


title: গোবর্ধন আশ

text: চল্লিশের দশকে বাংলার মন্বন্তর তাঁর শিল্পকর্মের উপর গভীর প্রভাব ফেলেছিল। তাঁর জলরঙে আঁকা মন্বন্তরের ছবিগুলিতে কঠিন বাস্তবের নগ্ন রূপ ফুটে উঠেছিল। ১৯৪৫ খ্রিস্টাব্দে প্রোগ্রেসিভ রাইটার্স অ্যাসোসিয়েশন আয়োজিত তাঁর প্রথম একক চিত্রপ্রদর্শনীতে এই ছবিগুলি স্থান পায় । ১৯৫০ খ্রিস্টাব্দে ক্যালকাটা গ্রুপের উদ্যোগে তাঁর ছবির প্রদর্শনী হয় কলকাতা এবং দিল্লিতে ।


title: গোবর্ধন আশ

text: তাঁর ছবির বিষয় ভাবনা এবং অঙ্কনের আঙ্গিক বারে বারে বদল হয়েছে । ১৯৮০ এবং ১৯৯০ এর দশকেও তাঁর ছবির একক প্রদর্শনী হয়েছে । গ্রামের শিশুদের জন্য তিনি "চিত্রপিট বিদ্যায়তন" নামে অবৈতনিক এক আর্ট স্কুল স্থাপন করেছিলেন। মানবতাবাদী শিল্পী হিসেবে ভারতীয় চিত্রকলায় তিনি গুরুত্বপূর্ণ স্থান অধিকার করে থাকবেন। নব্যেন্দু চ্যাটার্জী তাঁর উপর "ব্লিডিং ইন দ্য সান" নামে একটি তথ্যচিত্র নির্মাণ করেছেন। কৃষ্ণনগর হতে প্রকাশিত চড়ুইপত্র '"শিগক"' এ তার জীবনী ধারাবাহিক ভাবে বের হয়েছে।


title: রানী চন্দ

text: রানী চন্দ (জন্ম: ১৯১২ - মৃত্যূ: ১৯ জুন ১৯৯৭) একজন চিত্রশিল্পী এবং লেখিকা।


title: রানী চন্দ

text: রানী চন্দের জন্ম হয় মেদিনীপুরে। তাঁর বাবা ছিলেন পুলিশ কর্মচারী কুলচন্দ্র দে এবং মা পূর্ণশশী। তাঁর ৪ বছর বয়েসে বাবা মারা যান। তাঁর বড় ভাই সরকারি চারু ও কারু মহাবিদ্যালয়ের অধ্যক্ষ মুকুল দের বাড়িতে রবীন্দ্রনাথের সাথে তাঁর প্রথম সাক্ষাৎ। ১৯২৮ খ্রিস্টাব্দে রবীন্দ্রনাথ তাঁকে শান্তিনিকেতনে নিয়ে গিয়ে কলাভবনে ভর্তি করে দেন। খুব কম সময়েই তিনি নন্দলাল বসুর প্রিয় ছাত্রী হয়ে ওঠেন। পরে তিনি অবনীন্দ্রনাথের কাছেও আঁকা শিখেছেন। অবনীন্দ্রনাথ ঠাকুর এবং তিনি যৌথভাবে বাল্মিকী প্রতিভা নাটকের সিরিজ এবং শান্তিনিকেতনের দৃশ্যাবলীর রঙিন ছবি আঁকেন। তাঁর আঁকা ছবিগুলির ভিতরে "রাধার বিরহ" এবং ১৯৩০ খ্রিস্টাব্দে লিনোকাটের উপর তাঁর একটি বই বহু প্রশংসা পেয়েছিল।


title: রানী চন্দ

text: ১৯৩৩ (১৯৩৪ ?) খ্রিস্টাব্দে রবীন্দ্রনাথের পৌরহিত্যে তাঁর ব্যক্তিগত সচিব অনিল চন্দের সাথে মুম্বাইতে তাঁর বিবাহ হয়। তিনি ১৯৪২ খ্রিস্টাব্দে স্বাধীনতা সংগ্রামে যোগ দিয়ে কারাবরণ করেছিলেন। তিনি তাঁর জেল জীবনের অভিজ্ঞতা ফুটিয়ে তুলেছিলেন "জেনানা ফটক" বইতে। ১৯৪৮ খ্রিস্টাব্দে দেশের প্রথম মহিলা চিত্রশিল্পী হিসাবে দিল্লি ও মুম্বাইতে একক চিত্রপ্রদর্শনী করে খ্যাতিলাভ করেন। তাঁর আঁকা ছবি দিয়ে তৈরি অ্যালবাম খুব জনপ্রিয় হয়েছিল। দিল্লির রাষ্ট্রপতিভবন সহ তাঁর আঁকা ছবিগুলি বিভিন্ন রাজ্যের রাজভবনগুলিতেও স্থান পেয়েছে। চিনের প্রধানমন্ত্রী চুনকিং-এর আমলে ভারত সরকার তাঁর আঁকা ছবি সৌহার্দ্যের প্রতীক হিসাবে চিন সরকারের হাতে তুলে দেয়।


title: রানী চন্দ

text: সঙ্গীত এবং নৃত্যাভিনয়েও তিনি পারদর্শী ছিলেন। আশ্রমের ছাত্র ছাত্রীদের নিয়ে রবীন্দ্রনাথ যখন দেশে বিদেশে অনুষ্ঠান করছেন তখন তিনিও সেইসব অনুষ্ঠানে যোগ দিয়েছিলেন। শ্রীলঙ্কায় শাপমোচন নৃত্যনাট্যে তিনি নাচে অংশ নিয়েছিলেন।


title: রানী চন্দ

text: স্বামী কেন্দ্রীয় মন্ত্রীসভার পররাষ্ট্রমন্ত্রী হওয়ার পর ১৯৫২ খ্রিস্টাব্দে তিনি শান্তিনিকেতন ছেড়ে স্বামীর সাথে দীর্ঘ ২০ বছর দিল্লিতে ছিলেন। সেই সময়ে জওহরলাল নেহরু, বিজয়লক্ষ্মী পণ্ডিত প্রমুখের সাহচর্য পান। ১৯৫৫ খ্রিস্টাব্দে তিনি স্বামীর সাথে সাংস্কৃতিক দলের অন্যতম প্রতিনিধি হয়ে পূর্ব ইউরোপ এবং তৎকালীন সোভিয়েত রাশিয়ায় ভ্রমণ করেন।


title: রানী চন্দ

text: রবীন্দ্রনাথের অনুপ্রেরনা এবং নির্দেশে তিনি সাহিত্যচর্চা শুরু করেছিলেন। রবীন্দ্রনাথের রোগশয্যায় মুখে মুখে বলা রচনার অনুলিপিকার ছিলেন তিনি। এ ছাড়া অবনীন্দ্রনাথ ঠাকুরের জীবনী এবং তাঁর দুটি স্মৃতিকথা জোড়াসাঁকোর ধারে এবং ঘরোয়া তাঁরই অনুলিখন। ১৯৫৪ খ্রিস্টাব্দে তাঁর "পূর্ণকুম্ভ" গ্রন্থের জন্য তিনি রবীন্দ্র পুরস্কার লাভ করেন। তাঁর সাহিত্যকীর্তির জন্য কলকাতা বিশ্ববিদ্যালয় তাঁকে ভুবনমোহিনী স্বর্ণপদক এবং রবীন্দ্রভারতী বিশ্ববিদ্যালয় তাঁকে ডি.লিট ডিগ্রি দিয়ে সম্মানিত করে। তাঁর রচিত অন্যান্য গ্রন্থ : "আলাপচারী রবীন্দ্রনাথ", "গুরুদেব", "পথে ঘাটে", "সব হতে আপন", "আমার মায়ের বাপের বাড়ি", "শিল্পগুরু অবনীন্দ্রনাথ" প্রভৃতি।


title: রানী চন্দ

text: ১৯৭২ খ্রিস্টাব্দে তিনি শান্তিনিকেতনে ফিরে আসেন এবং তিনি সেখানেই আমৃত্যু কাটান।


title: পূর্ব তিমুরের ভাষা

text: তেতুম ভাষা এবং পর্তুগিজ ভাষা পূর্ব তিমুরের সরকারী ভাষা। বহু পূর্ব তিমুরীয় লোক তেতুম জাতির লোক এবং এরা তেতুম ভাষা নামের অস্ট্রোনেশীয় ভাষাপরিবারের মালয়-পলিনেশীয় একটি ভাষাতে কথা বলে। অন্যান্য ক্ষুদ্রতর জাতিগত গোষ্ঠীগুলি বিভিন্ন সংখ্যালঘু ভাষাতে কথা বলে থাকে। স্বল্প সংখ্যক লোক পর্তুগিজ ভাষাতে কথা বলেন। পূর্ব তিমুর যখন পর্তুগালের একটি উপনিবেশ ছিল, তখন এখানে পর্তুগিজ ভাষার প্রচলন হয়। তেতুম প্রাসা নামের তেতুম ভাষার একটি উপভাষা পর্তুগিজ থেকে বহু শব্দ ঋণ নিয়েছে এবং এই উপভাষাটি পূর্ব তিমুরের রাজধানী দিলি ও এর আশেপাশের এলাকায় বহুল প্রচলিত। এছাড়াও দেশটিতে বাহাসা ইন্দোনেশিয়া এবং ইংরেজি ভাষা প্রচলিত। দেশের সাক্ষরতার হার নিম্ন। ১৫ বছরের বেশি বয়সের মাত্র ৪৩% লোক সাক্ষর।


title: সিডনি লুমেট

text: সিডনি লুমেট (২৫শে জুন, ১৯৪২ - ৯ই এপ্রিল, ২০১১) একাডেমি পুরস্কার বিজয়ী মার্কিন চলচ্চিত্র পরিচালক। ৫০টিরও বেশি ছবিতে তার অবদান রয়েছে। এর মধ্যে উল্লেখযোগ্য হচ্ছে টুয়েলভ অ্যাংরি মেন, সার্পিকো, ডগ ডে আফটারনুন, নেটওয়ার্ক ও দ্য ভার্ডিক্ট। এই সবগুলো ছবির জন্যই তিনি সেরা পরিচালক হিসেবে অস্কার মনোনয়ন লাভ করেছিলেন। অবশ্য একবারও সেরা পরিচালকের পুরস্কার জিততে পারেননি। ২০০৫ সালে তাকে আজীবন অর্জনের স্বীকৃতি হিসেবে একাডেমি পুরস্কার প্রদান করা হয়।


title: সিডনি লুমেট

text: লুমেট পরিচালিত প্রথম চলচ্চিত্র "টুয়েলভ অ্যাংরি মেন" (১৯৫৭)। ছবিটি সমালোচনামূলক সফলতা অর্জন করে এবং লুমেট নিজেকে একজন দক্ষ পরিচালক হিসেবে প্রতিষ্ঠিত করে তুলেন। তিনি মঞ্চের উপাদানগুলো চলচ্চিত্রে নিয়ে আসেন। মার্কিন যুক্তরাষ্ট্রের সুপ্রিম আদালতের বিচারপতি সোনিয়া সোতোমেয়র এই চলচ্চিত্র দেখার সময়কে তার জীবনের গুরুত্বপূর্ণ সময় বলে উল্লেখ করেন। তিনি সে সময়ে আইন বিষয়ে কর্মজীবন শুরুর কথা ভাবছিলেন। তিনি বলেন, "এই ছবিটি আমাকে ভাবতে শিখায় যে আমি ঠিক পথেই আছি।" এই চলচ্চিত্র নিয়ে অর্ধেকের বেশি মন্তব্য আসে থিয়েটার থেকে।


title: সিডনি লুমেট

text: রটেন টম্যাটোস-এ রেটিং এর নিম্ন ক্রমানুসারে উল্লেখযোগ্য কয়েকটি ছবির নাম দেয়া হল ও পাশে রেটিং উল্লেখ করা হল:


title: উইলিয়াম ফ্রিডকিন

text: উইলিয়াম ফ্রিডকিন (জন্ম: ২৯শে আগস্ট, ১৯৩৯) একাডেমি পুরস্কার বিজয়ী মার্কিন চলচ্চিত্র ও টেলিভিশন পরিচালক, প্রযোজক ও চিত্রনাট্য লেখক। ১৯৭০-এর দশকে দ্য এক্সোরসিস্ট ও দ্য ফ্রেঞ্চ কানেকশন ছবি দুটি পরিচালনা করে সর্বাধিক পরিচিতি লাভ করেছিলেন।


title: উইলিয়াম ফ্রিডকিন

text: রটেন টম্যাটোস-এ তার করা ছবিগুলোর রেটিং অনুসারে এই তালিকাটি করা হচ্ছে। রেটিং এর নিম্ন ক্রমানুসারে তালিকা করা হল। সাথে রেটিং দিয়ে দেয়া হল:


title: কোপিং (মনোবিজ্ঞান)

text: মনোবিজ্ঞানের পরিভাষায়, কোপিং () বলতে স্ট্রেস বা মানসিক চাপ আয়ত্তে আনতে কোন ব্যক্তি যেসব প্রচেষ্টা চালান তাকে বোঝায়।


title: সের্জিও লেওনে

text: সের্জিও লেওনে () (৩রা জানুয়ারি, ১৯২৯ - ৩০শে এপ্রিল, ১৯৮৯) ইতালীয় চলচ্চিত্র পরিচালক। তিনি স্প্যাগেটি ওয়েস্টার্ন চলচ্চিত্র পরিচালনার জন্য সবচেয়ে বিখ্যাত ছিলেন। তার ছবিতে প্রগাঢ় ক্লোজ-আপ দৃশ্য এবং দীর্ঘ ও ধীর দৃশ্যের সুন্দর উপস্থাপন লক্ষ্য করা যায়। এছাড়া তার করা ছবিগুলো মৌলিক সঙ্গীত সাউন্ডট্র্যাকের জন্য বিশেষভাবে পরিচিত।


title: ভেরি-লার্জ-স্কেল ইন্টিগ্রেশন

text: অসংখ্য ট্রানসিস্টর বিশিষ্ট বর্তনীর সমন্বয়ে ইন্টিগ্রেটেড সার্কিটের চিপ তৈরির প্রক্রিয়াকে ভেরি লার্জ স্কেল ইন্টিগ্রেশন("ভি এল এস আই") বলা হয়। ৭০-এর দশকে যখন জটিল সেমিকন্ডাক্টর প্রযুক্তির উন্নয়ন সাধনের সময় ভিএলএসআই-এর সূচনা হয়। আধুনিক ভিএলএসআই চিপে শত-সহস্র ট্রানসিস্টর থাকে। মাইক্রোপ্রসেসর ভিএলএসআই প্রযুক্তি বিশিষ্ট ডিভাইস।


title: ভেরি-লার্জ-স্কেল ইন্টিগ্রেশন

text: একসময় বিভিন্ন চিপের বৈশিষ্ট্য হিসেবে ভিএলএসআই নাম সংযোজনের প্রচেষ্টা ছিল। এজন্য অতিবৃহৎ মাপনীর সমন্বয় (ইউএলএসআই) নামটিও ব্যবহৃত হত। পরে প্রায় সব ক্ষেত্রে বিপুল সংখ্যক গেটবিশিষ্ট (বুলিয়েন লজিকের বর্তনীকে গেট হিসেবে চিহ্নিত করা হয়ে থাকে, যা এক বা একাধিক ট্রানজিস্টর থেকে তৈরী) চিপের প্রচলন হওয়াতে এই বিশেষণ অপ্রয়োজনীয় হয়ে দাঁড়ায়। এখন শুধু ভিএলএসআই-ই অসংখ্য গেটবিশিষ্ট চিপ বুঝাতে ব্যবহৃত হয়। তবে অনেক ক্ষেত্রে তাও ব্যবহৃত হয় না কারণ এখন প্রায় সব চিপই ভিএলএসআই বা এর চেয়ে অধিক গেট সম্পন্ন।


title: ভেরি-লার্জ-স্কেল ইন্টিগ্রেশন

text: ২০০৮ সালের শুরুতে বাজারে আসা ইন্টেল ইটানিয়াম এক বিলিয়ন (১০০ কোটি) ট্রানজিস্টর বিশিষ্ট প্রথম চিপ। সেমিকন্ডাক্টর থেকে ইন্টিগ্রেটেড সার্কিট(আইসি) তৈরির প্রযুক্তি ৬৫ ন্যানোমিটার হতে ৪৫ ন্যানোমিটারে উন্নীত হওয়াতে এই ধরনের চিপের সংখ্যা আরও বাড়বে।


title: ভেরি-লার্জ-স্কেল ইন্টিগ্রেশন

text:
প্রথমিক সেমিকন্ডাক্টর ‘’’চিপগুলোতে’’’ শুধু একটি ট্রানসিস্টর থাকত। পরে ইন্টিগ্রেটেড সার্কিট তৈরির প্রযুক্তির উন্নয়নের সাথে সাথে আরও ট্রানসিস্টর যুক্ত করা সম্ভব হয়।
তারপরের দিকের ‘’’ইন্টিগ্রেটেড সার্কিটগুলোতে’’’ শুধু অল্প কিছু ডায়োড, ট্রানসিস্টর, রেজিস্টর ও ক্যাপাসিটর থাকত যাতে একটি আইসিতে এক বা অল্প সংখ্যক লজিক গেট তৈরি অর্থাৎ আরও ফাংশন যোগ করা সম্ভব হয়। লার্জ স্কেল ইন্টিগ্রেশন(এলএসআই) প্রযুক্তিতে শত শত গেট থাকে। বর্তমানে প্রযুক্তির অভূতপূর্ব উন্নয়নের ফলে চিপে শত সহস্র লক্ষ ট্রানসিস্টর এবং কোটি কোটি গেট থাকে।


title: ভেরি-লার্জ-স্কেল ইন্টিগ্রেশন

text: বিভিন্ন ধরনের আইসির লজিক ‘’গেট’’ সংখ্যার ভিত্তিতে শ্রেণীবিন্যাস করা যেতে পারে। নিচে একটি সাধারণ শ্রেণীবিন্যাস উল্লেখ করা হল, যা আইসিতে গেট সংযোজনের ধারণা পরিষ্কারে সহায়তা করবে।


title: সিমপ্লিসিয়াল কমপ্লেক্স

text:
ইউক্লিডিয়ান স্পেস formula_1 এর একটা সাবসেটকে (যেটা একটা সাবস্পেস) যদি এমন ভাবে কিছু ওরিয়েন্টেড সিমপ্লেক্স এ বিভাজিত হয় যেন,
একটা স্পেসকে যখন এভাবে কিছু সিম্পলেক্সে ভাগ করা হয় তখন তাকে বলে সিমপ্লিসিয়াল কমপ্লেক্স।


title: সিমপ্লিসিয়াল কমপ্লেক্স

text: সহজ ভাবে বললে ইউক্লিডিয়ান স্পেসের একটা সাবস্পেস কে যদি এমন ভাবে কিছু সিম্পলেক্সে ভাগ করা হয় যেন,


title: সিমপ্লিসিয়াল কমপ্লেক্স

text: একটা স্পেস যখন এই শর্তাধীনে কত গুলো সিমপ্লেক্সে বিভাজিত হয় তখন তাকে আমরা বলি সিমপ্লিসিয়াল কমপ্লেক্স।


title: অক্ষয় কুমার

text: অক্ষয় কুমার (হিন্দি: अक्षय कुमार; পাঞ্জাবি: ਅਕਸ਼ੈ ਕੁਮਾਰ; জন্মঃ ৯ সেপ্টেম্বর ১৯৬৭) হলেন একজন ভারতীয় হিন্দি চলচ্চিত্র অভিনেতা। তার মূল নাম রাজিব হরি ওম ভাটিয়া।


title: অক্ষয় কুমার

text: নব্বই এর দশকে তিনি মূলত অ্যাকশন হিরো হিসেবে পরিচিত ছিলেন। ২০০২ সালে তিনি শ্রেষ্ঠ খল-নায়ক পুরস্কার পান। তিনি বর্তমানে রম্য চলচ্চিত্রে অভিনয় করে বেশি জনপ্রিয়তা পেয়েছেন। রাজেশ খান্নার জামাতা হন।


title: অক্ষয় কুমার

text: অক্ষয় কুমারের জন্ম পাঞ্জাবের অমৃতসরে৷ বাবা সামরিক বাহিনীতে ছিলেন। তার মায়ের নাম আরুনা ভাটিয়া। কুমার নাচিয়ে হিসেবে বেশি পরিচিত ছিলেন। মুম্বাইয়ে স্থানান্তর হওয়ার পূর্বে তিনি দিল্লির চাঁদনি চকে থাকতেন। মুম্বাইয়ে তিনি কলিওারাতে থাকতেন, সেখানকার অধিকাংশ মানুষ ছিলো পাঞ্জাবী। তিনি মুম্বাইয়ের ডন বসকো স্কুল এ পড়েন এবং পরে তিনি মুম্বাইয়ের গুরু নানক খালসা কলেজএ পড়াশোনা করেন। কুমারের বোনের নাম আল্কা ভাটিইয়া।


title: অক্ষয় কুমার

text: তায়কোয়ান্দোতে ব্লাক বেল্ট পাওয়ার পর তিনি আরো মার্শাল আর্ট শিখার জন্য ব্যাংকক এ যান। পরে থাইল্যান্ড এ তিনি মুই থাই শিখার পর প্রধান ওয়েটার এর কাজ করেন, তিনি কিছুদিন বাংলাদেশেও কাজ করেছিলেন । যখন তিনি মুম্বাই এ ফিরে আসেন, তখন তিনি মার্শাল আর্ট শেখানো শুরু করেন। তার এক ছাত্র, ফটোগ্রাফার, কুমারকে মডেলিং করার জন্য পরামর্শ দেয়, যা তার চলচ্চিত্রে অভিষেকের প্রথম সোপানটি তৈরি করে দেয়।! colspan="3" style="background: #DAA520;" | ফিল্মফেয়ার পুরস্কার


title: পুণ্যলতা চক্রবর্তী

text: পুণ্যলতা চক্রবর্তী (জন্ম: ১০ সেপ্টেম্বর ১৮৯০ - মৃত্যু: ২১ নভেম্বর ১৯৭৪) একজন বাঙালি শিশুসাহিত্যিক।


title: পুণ্যলতা চক্রবর্তী

text: পু্ণ্যলতা চক্রবর্তীর আদি নিবাস ছিল বর্তমান বাংলাদেশের ময়মনসিংহের মসুয়ায়। তাঁর পিতা বিখ্যাত শিশুসাহিত্যিক, সঙ্গীতজ্ঞ, চিত্রশিল্পী ও যন্ত্রকুশলী উপেন্দ্রকিশোর রায়চৌধুরী । তাঁর মা বিধুমুখী দেবী ছিলেন বিশিষ্ট সমাজ সংস্কারক ব্রাহ্ম সমাজের দ্বারকানাথ গঙ্গোপাধ্যায়ের মেয়ে। তাঁর দাদা ছিলেন প্রখ্যাত শিশুসাহিত্যিক বাংলা সাহিত্যে ননসেন্সের প্রবর্তক সুকুমার রায়। তাঁর আরো দুই ভাই ছিলেন সুবিনয় রায় এবং সুকোমল রায় । এছাড়াও তাঁর আরো দুই বোন ছিল সুখলতা এবং শান্তিলতা। বিএ পড়ার সময় ১৯০৯ খ্রিস্টাব্দে তাঁর বিবাহ হয়েছিল। তাঁর স্বামী ছিলেন ডেপুটি ম্যাজিস্ট্রেট অরুণনাথ চক্রবর্তী। তাঁর দুই কন্যা এবং দুজনেই কৃতি। জ্যেষ্ঠা কল্যাণী কারলেকার বিশিষ্ট সমাজদেবী, ইংরেজি সাহিত্যের অধ্যাপিকা ও লেখিকা। কনিষ্ঠা নলিনী দাশ বিশিষ্ট শিক্ষাবিদ, অধ্যাপিকা, অধ্যক্ষা ও শিশু সাহিত্যিক।


title: পুণ্যলতা চক্রবর্তী

text: পুণ্যলতা চক্রবর্তী গল্প উপন্যাস এবং অনুবাদ গল্প অনেক লিখেছিলেন। তাঁর রচিত গ্রন্থ :


title: ক্রমবর্তী সিমপ্লেক্স

text:
একটি ক্রমবর্তী সিমপ্লেক্স বা ক্রমবর্তী n-সিমপ্লেক্স এর ধারণা বোঝা যায় যদি আমরা ত্রিমাত্রিক formula_1 ইউক্লিডিয়ান জগতে এর উদারণ দেখি। ত্রিমাত্রিক জগতে n এর মান 0, 1, 2 বা 3 হতে পারে। এখানে একটা ক্রমবর্তী 0-সিমপ্লেক্স হচ্ছে একটা বিন্দু P. ক্রমবর্তী 1-সিমপ্লেক্স হচ্ছে একটা দিগবর্তী বা সদিক রেখাংশ formula_2 . অর্থাৎ formula_3 এর সাথে formula_4 এর সংযোগ কারে রেখা যেটাকে formula_3 থেকে formula_4 এর দিকে বিবেচনা করা হবে। দিগবর্তী হবার কারণে formula_7. যদিও ধরা হবে formula_8 একটা ক্রমবর্তী 2-সিমপ্লেক্স হচ্ছে একটি ত্রিকোনাকার ক্ষেত্র formula_9 যেখানে এই ত্রিভুজের শীর্ষগুলো একটা নির্দিষ্ট ক্রমে অনুসরণ(ট্রাভারস) করা হয়। একারণে formula_9এবং formula_11 বা formula_12 এর ক্রম একই ধরা হয়। এবং formula_13 বা formula_14 এদেরকে ধরা হয় বিপরীত ক্রমে। অর্থাৎ, আমরা লিখতে পারি,
খেয়াল করুন যে, formula_16 এবং formula_17 সমান হবে যদি
একটি জোড় বিন্যাস বা ইভেন পারমুটেশন হয়। এবং formula_19 এর সমান হবে যদি বেজোড় বিন্যাস বা অড পারমুটেশন হয়। এই একই যুক্তিতে একটা ক্রমবর্তী 1-সিমপ্লেক্স formula_2 এর চিহ্ন (ধনাত্বক/ঋনাত্বক) বের করা সম্ভব। লক্ষ্যণীয় যে n = 0, 1, 2... এর জন্য একটা ক্রমবর্তী n-সিমপ্লেক্স হচ্ছে একটা n-মাত্রিক বস্তু (বা n - ডাইমেনশনাল অবজেক্ট)


title: ক্রমবর্তী সিমপ্লেক্স

text:
এখান থেকে আমরা ক্রমবর্তী 3-সিমপ্লেক্সের ধারণা পেতে পারি। একটি ক্রমবর্তী 3-সিমপ্লেক্স হচ্ছে চারটি ভার্টেক্সের একটা অরডার্ড সিকুয়েন্স বা (ক্রমাত্বক ধারা) formula_21 যারা একটা টেট্রাহেড্রন এর চারটি শীর্ষ যেখানে formula_22। এখানে চিহ্ন নির্ধারণ হয়,
বিন্যাসটি জোড় না বেজোড় তার উপর ভিত্তি করে।


title: ক্রমবর্তী সিমপ্লেক্স

text:
একই পদ্ধতিতে ক্রমবর্তী সিমপ্লেক্সের ধারণা formula_24 মাত্রায় উন্নিত হয়।
যেখানে ভার্টেক্স গুলো n-মাত্রিক জগতে একেকটি বিন্দু নির্দেশ করে। এবং তাদের ক্রমের দিক চিহ্ন পূর্বে বর্ণিত বিন্যাস মেট্রিক্স পদ্ধতিতে নির্ধারিত হয়।


title: ওলন্দাজ অ্যান্টিল দ্বীপপুঞ্জের ভাষা

text: কুরাসাও ও বোনের দ্বীপে পাপিয়ামেন্তু ভাষা প্রধান ভাষা। এটি একটি ক্রেওল ভাষা। পর্তুগিজ ভাষা ও পশ্চিম আফ্রিকান ভাষাসমূহের সাথে ওলন্দাজ ভাষার মিশ্রণে এর উৎপত্তি হয়েছে। পরবর্তীকালে এতে বহু স্পেনীয় ও ইংরেজি শব্দও আত্মীকৃত হয়েছে।


title: ওলন্দাজ অ্যান্টিল দ্বীপপুঞ্জের ভাষা

text: কয়েক দশক বিতর্কের পর ২০০৭ সালের মার্চে ওলন্দাজ ভাষার পাশাপাশি ইংরেজি ভাষা এবং পাপিয়ামেন্তু ভাষাকে সরকারি ভাষার স্বীকৃতি দেওয়া হয়েছে। আইনসমূহ ওলন্দাজ ভাষায় লিখিত হলেও সংসদীয় বিতর্কগুলি পাপিয়ামেন্তু বা ইংরেজিতে সম্পন্ন হয়। দক্ষিণ আমেরিকার সন্নিকটে অবস্থিত বলে দ্বীপপুঞ্জটিতে স্পেনীয় ভাষার প্রসার দিন দিন বেড়ে চলেছে।


title: ফরাসি গায়ানার ভাষা

text: ফরাসি ভাষা ফরাসি গায়ানার সরকারী ভাষা। এখানকার প্রায় তিন-চতুর্থাংশ লোক ফরাসি-ভিত্তিক একটি ক্রেওল ভাষাতে কথা বলেন। ক্রেওলটি প্রায় অর্ধেক লোকের মাতৃভাষা। এছাড়াও এখানে কিছু আদিবাসী আমেরিকান ভাষা প্রচলিত। চীনা ভাষা, হিন্দি ভাষা, এবং ইংরেজি ভাষা-ভিত্তিক একটি ক্রেওল ভাষা আউকান্স ভাষা-তে স্বল্পসংখ্যক লোক কথা বলেন।


title: লিখনবিধি

text: লিখনবিধি () ভাষাতত্ত্বের সেই বিধিব্যবস্থা যার সাহায্যে কোন একটি ভাষাকে কীভাবে একটি লিখন পদ্ধতির সাহায্যে, বানান ও যতিচিহ্নের সঠিক প্রয়োগের মাধ্যমে লিখিত রূপে প্রকাশ করা যায়।


title: অসেটীয় ভাষা

text: অসেটীয় ভাষা () একটি ইরানীয় ভাষা। উত্তর ককেসাস অঞ্চলে, রাশিয়া ও জর্জিয়ার সীমান্তে পাহাড়ের ঢালে অসেটিয়া অঞ্চলের প্রায় ৭ লক্ষ লোক এই ভাষাতে কথা বলেন। ভাষাটি সিরিলীয় লিপি ব্যবহার করে লেখা হয়। ভাষাটিতে একটি সুপ্রতিষ্ঠিত, মৌখিক, গাথাজাতিয় সাহিত্য আছে। ১৯শ শতক থেকে ভাষাটির একটি লিখিত সাহিত্যিক রূপও বিকাশ লাভ করেছে।


title: মায়োত ভাষা

text: মায়োত-এর স্থানীয় ভাষাগুলি হল:


title: মায়োত ভাষা

text: কিবুশি ভাষা মায়োতের দক্ষিণ ও উত্তর-পশ্চিমে প্রচলিত। বাকী অঞ্চলগুলিতে শিমাওরে প্রচলিত।


title: মায়োত ভাষা

text: মায়োত-এর অন্যান্য অভিবাসী ভাষার মধ্যে আছে:


title: মায়োত ভাষা

text: শিঙ্গাজিদজা-শিমওয়ালি ভাষাগুলি এবং শিমাওরে ভাষার মধ্যে পারস্পরিক বোধগম্যতা নেই বললেই চলে। তবে শিন্দজোয়ানি ও শিমাওরে ভাষা পরস্পর বোধগম্য।


title: মায়োত ভাষা

text: ২০০৬ সালে মায়োতের প্রাথমিক স্কুলছাত্রদের উপর ফরাসি শিক্ষা মন্ত্রণালয়ের চালানো একটি জরিপের ফলাফল অনুসারে মায়োত-এর বিভিন্ন ভাষার মাতৃভাষীর শতকরা হার নিম্নরূপ:


title: রেউনিওঁর ভাষা

text: রেউনিওঁ ক্রেওল রেউনিওঁ-র প্রধান ভাষা। তবে ফরাসি ভাষা বেশি প্রচলিত। দ্বীপের চীনা সম্প্রদায় ম্যান্ডারিন, হাক্কা ও ক্যান্টনীয় ভাষাতে কথা বলে, তবে চীনা তরুণ প্রজন্ম ফরাসিতে বেশি স্বচ্ছন্দ। ভারতীয় ভাষাগুলির বক্তাসংখ্যাও হ্রাস পাচ্ছে। মসজিদে ও আরবদের সংখ্যালঘু সম্প্রদায়ে আরবি ভাষা প্রচলিত।


title: মেড ইন বাংলাদেশ

text: মেড ইন বাংলাদেশ মোস্তফা সরয়ার ফারুকী পরিচালিত একটি বাংলাদেশী চলচ্চিত্র। এটি ফারুকী পরিচালিত দ্বিতীয় চলচ্চিত্র। এর কাহিনী রচনা করেছেন জনপ্রিয় কবি, সাহিত্যিক এবং সাংবাদিক আনিসুল হক। এটি ২০০৬ সালের ডিসেম্বরে মুক্তি পায় এবং ২০০৭ সালের জানুয়ারি মাসে ঈদ উপলক্ষে চ্যানেল আইতে এর "ওয়ার্ল্ড প্রিমিয়ার" হয়।


title: মেড ইন বাংলাদেশ

text: মেড ইন বাংলাদেশ চলচ্চিত্রটি মূলত আনিসুল হক রচিত জিম্মি উপন্যাস এর চিত্ররূপ। এতে এক বেকার যুবকের সমাজ, রাষ্ট্র এবং প্রশাসনের দুর্নীতি এবং বিভিন্ন অব্যবস্থাপনার বিরুদ্ধে অবদমিত ক্ষোভের বহিঃপ্রকাশ ঘটেছে। চলচ্চিত্রটির মূল ভূমিকায় অভিনয় করেছেন অভিনেতা জাহিদ হাসান।


title: কনিয়স্কভলা

text: কনিয়স্কভলা ("Końskowola", আধব [kɔɲskɔ'vɔla]) দক্ষিণ-পূর্বাঞ্চলীয় পোল্যান্ডের একটি গ্রাম।


title: ডোমেইন রঞ্জন

text: ডোমেইন রঞ্জন () হচ্ছে জটিল চলকের ফাংশনগুলিকে চিত্রিতকরণের একটি পদ্ধতি। ইংরেজি “ডোমেইন কালারিং” শব্দটা ১৯৯৮ সালের দিকে প্রথম ব্যবহার করেন ফ্রাঙ্ক ফেরিস । কিন্তু ধারাবাহিক রঙ ব্যবহার করে ডোমেইন থেকে কো-ডোমেইনে বা ইমেজ প্লেনে ম্যাপ করার পদ্ধতিটা ১৯৯৯ সালে সর্বপ্রথম ব্যবহার করেন জর্জ আডো এবং পল গডফ্রে  গ্রাফিক্সে কালার গ্রিডের মাধ্যমে একে প্রকাশ করেন ডাহ্ আর্নল্ড ১৯৯৭ সালে ।


title: ডোমেইন রঞ্জন

text:
একটি বাস্তব সংখ্যার ফাংশন formula_1 (যেমন formula_2)
কে লেখচিত্রে দুইটি কার্তেসীয় স্থানাংক ব্যবহার করে একটা সমতলে অঙ্কন করা সম্ভব। একটি জটিল সংখ্যার ফাংশন formula_3 যেটার স্বাধীন চলক একটি এমনকি, তারও দুইটি জটিল বা কাল্পনিক মাত্রা থাকে। যেহেতু জটিল সমতল নিজেই দ্বিমাত্রিক সেহেতু একটা জটিল সংখ্যার ফাংশন তার দ্বিমাত্রিক আর্গুমেন্ট এবং দ্বিমাত্রিক মান নিয়ে আসলে একটা চতুর্মাত্রিক ব্যবস্থা। একারণে ত্রিমাত্রিক জগতে সেটাকে চিত্রিত করা মুশকিল। অবশ্য হোমোমর্ফিক ফাংশনসমূহ রিম্যান পৃষ্ঠতলের সাহায্যে প্রকাশ করা সম্ভব।


title: ডোমেইন রঞ্জন

text: কোন একটা জটিল সংখ্যা formula_4, এর ফেজ বা দশা(আরেক নাম আর্গুমেন্ট) formula_5 কে হিউ বা রঙের পার্থক্য দ্বারা এবং মডুলাস বা মান formula_6 কে তীব্রতা বা তীব্রতার পার্থক্য দ্বারা প্রকাশ করা হয়। দশা বোঝানোর জন্য রঙ গুলোকে ইচ্ছা মত নির্ধারণ করা যেতে পারে। তবে মাঝে মাঝে সেটা বর্ণচক্র (Color Wheel) অনুসারে হয়। কখনো কখনো দশা কে রঙের বদলে নির্দিষ্ট গ্রাডিয়েন্ট দ্বারা প্রকাশ করা হয়।


title: ডোমেইন রঞ্জন

text:
নিম্নে জটিল সংখ্যার সাইন ফাংশন formula_7 কে বাস্তব অক্ষ বরাবরformula_8 থেকে formula_9 এবং
কাল্পনিক অক্ষ বরাবরformula_10 থেকে formula_11 পর্যন্ত নিয়ে উপরিউক্ত পদ্ধতিতে আঁকা হল।


ডোমেইন রঞ্জন


title: ব্র্যাড বার্ড

text: ফিলিপ ব্র্যাডলি বার্ড (জন্ম: ১১ই সেপ্টেম্বর, ১৯৫৭) দুই বার একাডেমি পুরস্কার বিজয়ী মার্কিন চলচ্চিত্র পরিচালক। তিনি মূলত "ব্র্যাড বার্ড" নামে পরিচিত। ডিজনি এবং পিক্সার স্টুডিওর বিপুল প্রশংসিত ও জনপ্রিয় এনিমেশন ছবি দ্য ইনক্রেডিব্‌ল্‌স ও র‌্যাটাটুই পরিচালনার জন্য তিনি বিখ্যাত হয়েছেন।


title: কুরিতিবা

text: কুরিতিবা (), ব্রাজিলের পারানা অঙ্গরাজ্যের রাজধানী শহর। জনসংখ্যা ও অর্থনীতির আকারের বিচারে এটি দক্ষিণ ব্রাজিলের বৃহত্তম শহর। এখানে প্রায় ১৮ লক্ষ লোক বাস করেন, যা ব্রাজিলের মধ্যে ৭ম বৃহত্তম। শহরটির মোট অভ্যন্তরীণ উৎপাদন ১৭ বিলিয়ন মার্কিন ডলার, যা ব্রাজিলের চতুর্থ সর্বোচ্চ। বৃহত্তর কুরিতিবা মেট্রোপলিটান বা পৌর এলাকাতে প্রায় ৩৫ লক্ষ লোক বাস করেন।


title: শেপার মেশিন

text: মেশিন শপের একটি গুরুত্বপূর্ণ যন্ত্র হল শেপার মেশিন।এর মাধ্যমে কোন ধাতব বস্তুর তল কে কেটে প্রয়োজন মত আকার দেওয়া হয়।বিভিন্ন রকম তল কাটার জন্য বিভিন্ন কাটিং টুল ব্যবহার করা হয়।


title: শেপার মেশিন

text:
টুল হেডের অবস্থানের উপর ভিত্তি করে শেপার মেশিনকে নিম্নোক্ত ভাগে ভাগ করা যায়।
স্ট্যান্ডার্ড(standard), ড্র-কাট(draw-cut), হরাইজন্টাল (horizontal -অনুভূমিক), ইউনিভার্সাল(universal), ভার্টিকাল(vertical), গিয়ার্ড(geared), ক্র্যাংক(crank), হাইড্রোলিক(hydraulic), কনটুর(contour) এবং ট্রাভেলিং হেড(travelling head)।
এর মধ্যে হরাইজন্টাল (অনুভূমিক) সংযোজনটিই সাধারণত ব্যবহৃত হয়ে থাকে।
ভার্টিকাল শেপার সাধারণত ঘূর্ণায়মান টেবিলের সাথে যুক্ত থাকে , যেন কার্যবস্তুর(যে বস্তুকে কাটা হবে) বক্রতলকে কাটা যায়। ভার্টিকাল শেপার এবং স্লটার(স্লটিং মশিনের) মধ্যে পার্থক্য হল ভার্টিকাল শ্যাপারে স্লাইডকে নড়ানো যায় কিন্তু স্লটারে এটা খাড়া তলে দৃঢ় ভাবে যুক্ত থাকে।


title: শেপার মেশিন

text:
স্লট কাটিং টুল,
লেফট হ্যান্ড কাটিং টুল,
রাইট হ্যান্ড কাটিং টুল,
ভি-কাটিং টুল,
স্কয়ার কাটিং টুল,
কাস্ট আয়রন ফিনিসিং টুল ইত্যাদি।


title: শেপার মেশিন

text: শেপার মেশিনের আকার নির্ধারণ করা হয় এর র‍্যামের(Ram) সর্বোচ্চ স্ট্রোক এর উপর ভিত্তি করে এবং তা পরিমাপ করা হয় ইঞ্চিতে। সাধারণ শেপার মেশিন ৭ থেকে ৩৬ ইঞ্চি আকারের হয়ে থাকে।


title: শেপার মেশিন

text:
১. বেজ্ (Base) বা ভিত্তি : এটি ভারি ধাতব অংশ যার উপর পুরো শেপার মেশিন বসানো থাকে। এটি তেলের ধারক হিসেবেও কাজ করে। এই তেল শ্যাপারের বিভিন্ন অংশে সরবরাহ করা হয় পিচ্ছিলকারক(Lubrecant) হিসেবে।
২. ফ্রেম(Frame) বা কাঠামো: এটি বড় ধাতব অংশ যা বেজের উপর বসানো থাকে।
৩. র‍্যাম(Ram):এটি শেপার মেশিনের প্রধান চলমান অংশ। এটি কাটিং টুল ধরে রাখে এবং তাকে চালনা করে। এটি রকার আর্ম-এর সাথে লাগানো থাকে যা একে আগু-পিছু গতি(oscillating motion) দেয়।
৪. টেবিল: টেবিল একটি ধাতব বাক্স যা ফ্রেমের সাথে লাগানো থাকে। এতে যে বস্তুকে কাটা হবে(job or work) তা আটকানো হয়। সাধারণ শ্যাপারে টেবিল বেজের সমতলে ডানে-বামে-সামনে-পেছনে সরানো যায়, কিন্তু ইউনিভার্সাল টেবিলকে বেজের তলের সাথে যে কোন কোণে ঘোরানো যায়।


title: শেপার মেশিন

text: শেপার মেশিনে ফিড দেওয়া হয় টেবিলে। অথাৎ কাটার সময় কাটিং টুল নির্দিষ্ট জায়গায় থেকে কাটতে থাকে আর টেবিল নির্দিষ্ট গতিতে প্রতি স্ট্রোকে ওয়ার্ক(work) কে কাটিং টুলের দিকে এগিয়ে দেয়।


title: সর্বাধিক গুরুত্বপূর্ণ বিট

text: কম্পিউটিং-এর পরিভাষায় সর্বাধিক গুরুত্বপূর্ণ বিট () হচ্ছে কোন বাইনারি সংখ্যার সর্বোচ্চ অবস্থান মানের বিট। অর্থাৎ বাম দিক থেকে প্রথম অশূন্য বিট। যেহেতু সংখ্যার অবস্থানমাত্রিক চিহ্নপদ্ধতিতে বা ‘পজিশনাল নোটেশনে’ সবচেয়ে বেশি মানের অঙ্ককে সবচেয়ে বাম দিকে লেখা হয়, সেহেতু সর্বাধিক গুরুত্বপূর্ণ বিটকে অনেক সময় “লেফ্‌ট মোস্ট বিট” বা “সর্ববামের বিট”-ও বলা হয়।


title: সর্বাধিক গুরুত্বপূর্ণ বিট

text: এক বা দুইয়ের পূরক চিহ্নপদ্ধতিতে সর্বাধিক গুরুত্বপূর্ণ বিট দ্বারা সংখ্যার ধনাত্মকতা বা ঋণাত্মকতা প্রকাশিত হয়। যেখানে নির্দিষ্ট দৈর্ঘের বিট স্ট্রিংএর এমএসবি ‘’1’’ হওয়ার অর্থ সংখ্যাটি ঋণাত্মক এবং ‘’0’’ হবার অর্থ সংখ্যাটি ধনাত্মক।


title: সর্বাধিক গুরুত্বপূর্ণ বিট

text: ইংরেজিতে এমএসবি দ্বারা অনেক সময় মোস্ট সিগনিফিকেন্ট বাইটও বোঝানো হয়। বিটের মত এখানেও সর্বচ্চ অবস্থান মানের বাইট কেই ‘এম এস বি’ বলা হয়। ইংরেজি তে লেখার সময় এক্ষেত্রে বড় হরফে (MSB) লেখা হয়।


title: সর্বাধিক গুরুত্বপূর্ণ বিট

text: মোস্ট সিগনিফিকেন্ট বিট্‌স (বহুবচনে) বলতে সেইসব বিটের সেট কে বোঝায় যারা অবস্থান গত ভাবে এমএসবি’র সব চেয়ে কাছাকাছি।


title: সর্বাধিক গুরুত্বপূর্ণ বিট

text: একটি বাইনারি সংখ্যার মধ্যকার বিটগুলিকে নির্দেশ করার জন্য প্রত্যেকটা বিটকে সাধারণত অবস্থান সূচক একটা সংখ্যা দেওয়া হয়। এই সংখ্যাগুলি শুন্য থেকে শুরুকরে ঐ বাইনারি সংখ্যার বিট সংখ্যার চেয়ে এক কম পর্যন্ত হয়। এই সংখ্যা সূচকের ক্রম বাম বা ডান যেকোন দিক থেকে শুরু হতে পারে (ব্যবহারিক প্রসঙ্গ নির্ভর)। একারণে বিভ্রান্তি এড়ানোর জন্য ‘এমএসবিকে সাধারণত ‘প্রথম বিট’ বা ‘শেষ বিট’ এভাবে না বলে ‘উচ্চমাত্রার বিট’ বলা হয়।


title: সর্বাধিক গুরুত্বপূর্ণ বিট

text: এবং , স্টান্ডার্ড অনুসারে মোস্ট সিগনিফিকেন্ট বিট কে প্রথমে ট্রান্সমিট করা হয়।


title: সর্বাধিক গুরুত্বপূর্ণ বিট

text: নিম্নে সি প্রোগ্রামিং ভাষায় একটা ৩২ বিট ইন্টিজারের অশুন্য এমএসবি নির্ণয়ের অ্যালগরিদম দেওয়া হল এখানে ওপারেটর '»' ‘আনসাইন্ড রাইট শিফট’ অপারেশন নির্দেশ করে।


title: সর্বাধিক গুরুত্বপূর্ণ বিট

text: যেসব কম্পিউটার ভাষা ইন্টারপ্রেটারের মাধ্যমে কাজ করে (যেমন পাইথন), সেসব ক্ষেত্রে এধরণের বিট অপারেশনের চেয়ে formula_1 অপারেশনটি অনেক বেশি কার্যকর, দ্রুত এবং সংক্ষিপ্ত। নিম্নে এমএসবি নির্ণয়ে পাইথন ব্যবহারের একটা পদ্ধতি দেখান হল,


title: সর্বাধিক গুরুত্বপূর্ণ বিট

text: জাভা ভার্সন ১.৫ থেকে এবং নামক দুইটি ‘মেথড’ পাওয়া যায় যারা যথাক্রমে ৩২-বিট এবং ৬৪-বিট ইন্টিজার সংখ্যার ‘লিডিং জিরো’ বা সংখ্যার বামের শুন্য সংখ্যা নির্ণয় করে। যেসংখ্যাটা সলে (ইন্টিজার সংখ্যার বিট সংখ্যা) - ১ - (এমএসবি এর অবস্থান মান বা পজিশন) এর সমান।


title: ২১ গ্রাম্‌স

text: টুয়েন্টি ওয়ান গ্রাম্‌স (ইংরেজি ভাষায়: 21 Grams) ২০০৩ সালে মুক্তিপ্রাপ্ত হাইপারলিংক নাট্য চলচ্চিত্র। ছবিটির রচয়িতা Guillermo Arriaga এবং পরিচালক আলেহান্দ্রো গোন্সালেস ইনারিতু। মূল চরিত্রে অভিনয় করেছেন শন পেন, নাওমি ওয়াট্‌স এবং বেনিসিও দেল তোরো।


title: ২১ গ্রাম্‌স

text: Arriaga ও ইনারিতুর আগের ছবি Amores perros (২০০০) এর মত ২১ গ্রাম্‌সেও ভিন্ন ভিন্ন কয়েকটি কাহিনীসূত্রের মিথস্ক্রিয়া সুন্দরভাবে প্রদর্শিত হয়েছে। এবার কাহিনীসূত্রগুলোর মিথস্ক্রিয়ার কারণ হিসেবে কাজ করেছে একটি সড়ক দূর্ঘটনা। শন পেন প্রচণ্ড অসুস্থ গণিত শিক্ষক, নাওমি ওয়াট্‌স স্নেহময়ী মা ও বেনিসিও দেল তোরো বেশ কয়েকবার জেল খাটা অপরাধী (বর্তমানে ধর্মের ছায়ায় আশ্রয় নিয়েছে) চরিত্রে অভিনয় করেছেন। দূর্ঘটনার পর এই তিনটি চরিত্র ও তাদের পরিবার পরস্পরের কাছাকাছি আসে এবং একে অপরের দ্বারা বিভিন্ন ভাবে উপকৃত ও ক্ষতিগ্রস্ত হয়।


title: ২১ গ্রাম্‌স

text: ছবিটি ধারাবাহিকভাবেই নির্মাণ করা হয়েছিল। কিন্তু সম্পাদনার সময় অরৈখিক বিন্যাস কৌশল অনুসরণ করা হয়। অর্থাৎ আগের ঘটনা পরে বা পরের ঘটনা আগে বিভিন্ন ভাবে প্রদর্শিত হয়। দূর্ঘটনার আগে ও পরে মূল চরিত্রগুলোর জীবনের বিভিন্ন অংশ বিভিন্ন সময়ে দেখানো হয়েছে। মূল তিনটি চরিত্রেরই অতীত, বর্তমান ও ভবিষ্যৎ আছে। এই তিন কালের ঘটনাগুলোকে অদল বদল করে দেখানো হয়েছে। কিন্তু সিনেমা যতই এগোতে থাকে ততই সবগুলো সময়ের কাহিনী একত্রিত হতে থাকে। শেষের দিকে এসে সার্থক সমন্বয় ঘটে। এটি নির্মাণ করতে গিয়ে ইনারিতু সম্ভবত নির্বাক চলচ্চিত্র ইনটলারেন্স (১৯১৬) দ্বারা প্রভাবিত হয়েছিলেন, যদিও তার নির্মাণ কৌশল অপেক্ষাকৃত জটিল।


title: ২১ গ্রাম্‌স

text: ২১ গ্রাম্‌স অনেকগুলো পুরস্কার অর্জন করেছে এবং অনেক ক্ষেত্রেই মনোনয়ন লাভ করেছে।


title: ২১ গ্রাম্‌স

text: সমালোচকদের কাছ থেকেও ছবিটি ইতিবাচক সমালোচনা পেয়েছে।


title: আলেহান্দ্রো গোন্সালেস ইনারিতু

text: আলেহান্দ্রো গোন্সালেস ইনারিতু (স্পেনীয় ভাষায়: Alejandro González Iñárritu) (জন্ম: ১৫ই আগস্ট, ১৯৬৩) হলেন একজন মেক্সিকান চলচ্চিত্র পরিচালক, প্রযোজক ও চিত্রনাট্যকার। ইনারিতু প্রথম মেক্সিকান চলচ্চিত্র পরিচালক যিনি সেরা পরিচালক হিসেবে অস্কার মনোনয়ন লাভ করেছেন।


title: আলেহান্দ্রো গোন্সালেস ইনারিতু

text: ইনারিতু ছয়টি চলচ্চিত্র পরিচালনা করেছেন। চলচ্চিত্রসমূহ হল "ডেথ ত্রয়ী" খ্যাত তিনটি চলচ্চিত্র "আমোরেস পেররোস" (২০০০), "২১ গ্রাম্‌স" (২০০৩), ও "বাবেল" (২০০৬), এবং "বিউতিফুল" (২০১০), "বার্ডম্যান বা (দ্য আনেক্সপেক্টেড ভার্চু অফ ইগনোরেন্স)" ও "দ্য রেভেন্যান্ট"। তার শেষ তিনটি ছবিই বিপুল সফলতা অর্জন করেছে। "বার্ডম্যান" চলচ্চিত্রের জন্য তিনি শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ মৌলিক চিত্রনাট্যের জন্য একাডেমি পুরস্কার লাভ করেন। পরের বছর "দ্য রেভেন্যান্ট" চলচ্চিত্রের জন্য তিনি টানা দ্বিতীয়বারের মত শ্রেষ্ঠ পরিচালনার জন্য একাডেমি পুরস্কার লাভ করেন। ১৯৫০ সালের পর তৃতীয় পরিচালক হিসেবে টানা দুই বার শ্রেষ্ঠ পরিচালক হিসেবে অস্কার জিতেন।


title: আলেহান্দ্রো গোন্সালেস ইনারিতু

text: মেক্সিকান পরিচালক গিয়ের্মো দেল তরো ও আলফোনসো কুয়ারোন ইনারিতুর কাছের বন্ধু, তাদের তিনজনকে একত্রে "চলচ্চিত্রের তিন বন্ধু" বলে অভিহিত করা হয়।


title: মতিলাল শীল

text: মতিলাল শীল (জন্ম: ১৭৯২ - মৃত্যু: ২৯ মে ১৮৫৪) একজন বিখ্যাত ব্যবসায়ী, সমাজসেবী এবং দানবীর। মতিলাল শীল কলকাতার কলুটোলার বাসিন্দা ছিলেন। তাঁর বাবার নাম চৈতন্যচরণ।


title: মতিলাল শীল

text: ফোর্ট উইলিয়ামে সামরিক কর্মচারীদের প্রয়োজনীয় সামগ্রী সরবরাহের মধ্যে দিয়ে তাঁর অর্থোপার্জনের শুরু । এর পর তিনি শিশি বোতল এবং ছিপির ব্যবসা শুরু করেন । কিছুদিন তিনি বালিখালের কাস্টমস দারোগা ছিলেন। ১৮২০ থেকে ১৮৩৪ খ্রিস্টাব্দ পর্যন্ত তিনি বিভিন্ন ইউরোপীয় প্রতিষ্ঠানের মুৎসুদ্দীর কাজ করেন। এই সময়ে আমদানী রপ্তানী ব্যবসায়ে লিপ্ত হয়ে রুস্তমজী কাওয়াসজী এবং দ্বারকানাথ ঠাকুরের মত প্রতিপত্তিশালী এবং বিখ্যাত ব্যবসায়ী হন। তিনি জাহাজ শিল্পে যোগ দিয়ে বিদেশীদের সাথে প্রতিযোগিতা করেন । আন্তর্দেশীয় জাহাজ ব্যবসায়ে তিনিই প্রথম বাষ্পীয় পোত ব্যবহার করেন।


title: মতিলাল শীল

text: ১৮৪৩ খ্রিস্টাব্দে তিনি শীলস্ ফ্রী কলেজ প্রতিষ্ঠা করেন এবং ইহুদী শিক্ষকদের দ্বারা ধর্মনিরপেক্ষ শিক্ষার ব্যবস্থা করেন। তিনি বিভিন্ন জনহিতকর কাজে বহু অর্থ ব্যয় করেছেন। তিনি ১৮৪৬ খ্রিস্টাব্দে হিন্দু চ্যারিটেবল ইনস্টিটিউশন এবং ১৮৫৩ খ্রিস্টাব্দে হিন্দু মেট্রোপলিটান কলেজ স্থাপনে সহযোগিতা এবং অর্থসাহায্য করেন। তিনি ১৮৪৬ খ্রিস্টাব্দে বেলঘরিয়া অতিথিশালা এবং স্নানার্থীদের জন্য গঙ্গাতীরে মতিলাল ঘাট স্থাপন করেন। তিনি কলকাতা মেডিকেল কলেজের জন্য অনেক জমি দান করেছিলেন। তিনি ধর্মসভার একজন নেতৃস্থানীয় হলেও ঈশ্বরচন্দ্র বিদ্যাসাগর প্রবর্তিত বিধবা বিবাহ আন্দোলনের সমর্থক ছিলেন।


title: ডেভিড ক্রোনেনবার্গ

text: ডেভিড পল ক্রোনেনবার্গ (জন্ম: ১৫ই মার্চ, ১৯৪৩) কানাডীয় চলচ্চিত্র পরিচালক এবং অভিনেতা। বিশ্ব চলচ্চিত্র বর্তমানে "বডি হরর" বা "ভেনারিয়াল হরর" নামে যে নতুন ধরন বিকশিত হয়েছে তিনি তার অন্যতম প্রধান সংগঠক। মানব দেহের বিভিন্ন রূপান্তর ও ইনফেকশনের মাধ্যমে যে ভীতির সৃষ্টি হয় তাকে কেন্দ্র করে তিনি এক অনন্য নির্মাণ স্টাইলের সৃষ্টি করেছেন। তার ছবিতে মনস্তাত্ত্বিক বিষয়গুলো ক্ষণেই ক্ষণেই দৈহিক রূপ ধারণ করে। চলচ্চিত্র জীবনের প্রথম দিকে কেবল হরর বা বিজ্ঞান কল্পকাহিনীমূলক ছবির মাধ্যমেই এই স্টাইল ফুটিয়ে তুলতেন। পরবর্তীকালে অবশ্য বিভিন্ন ধরনের ছবি নির্মাণে মনোনিবেশ করেছেন।


title: স্টারগেজার

text:
স্টারগেজার লিলি ওরিয়েন্টাল গ্রুপের একটি হাইব্রিড লিলি। পরিনত বয়সে খাড়া অবস্থায় দৈর্ঘ্য ৩৬ ইঞ্চি, পরিধি ১২ থেকে ১৬ ইঞ্চি হয়। ফুলের রং সাদা, লাল, গোলাপী হয়ে থাকে। একটি গাছে ৪ থেকে ৫টি ফুল ধরে। দ্রুতবর্ধনশীল এই গুল্মের জন্য পূর্ণ সূর্যালোক ও পানি নিস্কাশন ব্যবস্থা বিশিষ্ট উর্বর বেলে-দোঁআশ মাটি প্রয়োজন।
গাছটি এ.এস.পি.সি.এ. এর প্রতিবেদন অনুযায়ী বিড়ালের জন্য বিষাক্ত।


title: স্টারগেজার

text: ১৯৭৮ সালে লেসলি উড্রিফ প্রথম স্টারগেজার উদ্ভাবন করেন। তিনি মার্কিন যুক্তরাষ্ট্রের ক্যালিফোর্নিয়া অঙ্গরাজ্যের অধিবাসী। এর নাম স্টারগেজার করা হয় কারণ প্রস্ফুটিত অবস্থায় এটি তারার দিকে মুখ করে থাকে| এটি উত্তর আমেরিকার সর্বত্র এবং ঢাকাতে পরিচিত একটি ফুল।


title: শ্রীরামপুর কলেজ

text: শ্রীরামপুর কলেজ ভারতবর্ষে পাশ্চাত্য শিক্ষার প্রাচীনতম প্রতিষ্ঠান। ১৮১৮ সালে উইলিয়াম কেরি , জোশুয়া মার্শম্যান ও উইলিয়াম ওয়ার্ড নামে তিনজন খ্রিস্টান ধর্মপ্রচারক দেশীয় পুরোহিত সম্প্রদায় সৃষ্টির মানসে ভারতীয় খ্রিষ্টানদের প্রশিক্ষণের লক্ষ্যে এই কলেজ প্রতিষ্ঠা করেন। কিন্তু এর অন্য লক্ষ্যও ছিল। এখানে এশীয় খ্রিষ্টান এবং অন্যান্য যুব সম্প্রদায়কে একই সঙ্গে প্রাচ্য সাহিত্য ও পাশ্চাত্য বিজ্ঞান পড়ানো হতো। সেকালে হিন্দু কলেজে ধর্মনিরপেক্ষ শিক্ষা প্রচলিত থাকলেও তা সীমাবদ্ধ ছিল কেবল উচ্চবিত্তের মুষ্টিমেয় ছাত্রের মধ্যে। সর্বসাধারণের পড়বার সুযোগ সেখানে ছিল না। কেরী এবং তাঁর সহযোগীগণ সর্বসাধারণের জন্য একটি প্রতিষ্ঠানের প্রয়োজন অনুভব করেন। তাঁরা নিজেদের আয় থেকে দেড় লক্ষ টাকা ব্যয়ে কলেজ ভবনটি নির্মাণ করেন। এটি হচ্ছে সর্বপ্রথম এবং এখন পর্যন্ত ভারতের একমাত্র প্রতিষ্ঠান যেখানে ধর্ম, মানবিক বিদ্যা এবং ধর্মনিরপেক্ষ বিষয় একই সঙ্গে পড়ানো হয়। প্রথমে মাত্র ৩৭ জন ছাত্র নিয়ে শ্রীরামপুর কলেজ শুরু হয়। শুরুতে প্রচারকেন্দ্রের ভবনে পাঠাদানের কাজ চলত।


title: ক্যালকাটা স্কুল-বুক সোসাইটি

text: কলিকাতা স্কুল-বুক সোসাইটি বা ক্যালকাটা স্কুল-বুক সোসাইটি(Calcutta School Book Society) শিক্ষাবিষয়ক একটি প্রতিষ্ঠান, যা ১৮১৭ সালে ব্রিটিশ সরকার ও দেশীয় পণ্ডিতদের উদ্যোগে কলকাতায় প্রতিষ্ঠিত হয়। এর প্রধান লক্ষ্য ছিল স্কুল পর্যায়ের পাঠ্যপুস্তক রচনা ও প্রকাশ করে সেগুলি মক্তব-মাদ্রাসা-পাঠশালার মতো দেশীয় বিদ্যালয়গুলিতে সরবরাহ করা। সোসাইটির গঠনতন্ত্র অনুযায়ী ব্যবস্থাপনা পরিষদের ২৪ জন সদস্যের মধ্যে ১৬ জন ছিলেন ইউরোপীয় ও আটজন দেশীয় এবং দুজন সেক্রেটারির মধ্যে একজন ইউরোপীয় ও একজন দেশীয়। দেশীয়দের মধ্যে ছিলেন মৌলভি আমিনুল্লাহ, মৌলভি করম হোসাইন, মৌলভি আবদুল ওয়াহিদ, মৌলভি আবদুল হামিদ, মৃত্যুঞ্জয় বিদ্যালঙ্কার, তারিণীচরণ মিত্র, রাধাকান্ত দেব ও রামকমল সেন। আমিনুল্লাহ ছিলেন কলকাতা মাদ্রাসার শিক্ষক; করম হোসাইন, মৃত্যুঞ্জয় ও তারিণীচরণ ছিলেন ফোর্ট উইলিয়ম কলেজের শিক্ষক এবং রাধাকান্ত ছিলেন কলকাতার নব্যধনী ও সমাজপতি। এফ আর্ভিং ও তারিণীচরণ সোসাইটির সেক্রেটারির দায়িত্ব পালন করেন।


title: ক্যালকাটা স্কুল-বুক সোসাইটি

text: যে-কোন অঙ্কের বার্ষিক চাঁদা দিয়ে সোসাইটির সদস্য হওয়া যেত। প্রথম বছর চাঁদাদাতা মোট ২২৫ জন সদস্যের মধ্যে ১১৭ জন ছিলেন ইউরোপীয়, ৬৮ জন মুসলমান ও ৩০ জন হিন্দু। মুর্শিদাবাদের নবাব জয়নুল আবেদীন, ঢাকার নবাব নুসরত জঙ্গ ও লক্ষ্মৌর নবাব ইমতিয়াজ-উদ-দৌলা মোটা অঙ্কের চাঁদা দেন।


title: ক্যালকাটা স্কুল-বুক সোসাইটি

text: সোসাইটি প্রথম চার বছর নিয়মিত কার্যক্রম পরিচালনা করে, পরে অনিয়মিত হয়ে পড়ে। ১৮৩৪ সালের বার্ষিক সভার রিপোর্টে পরিচালনা পরিষদে মুসলিম সদস্য হিসেবে মৌলভি করম হোসাইন, মৌলভি মোহাম্মদ সাঈদ ও সৈয়দ আজিমউদ্দীনের নাম পাওয়া যায়। হিন্দু সদস্যসংখ্যা আনুপাতিক হারে হ্রাস পায়।


title: ক্যালকাটা স্কুল-বুক সোসাইটি

text: সোসাইটির চাঁদাদাতা সদস্যদের উৎসাহে ভাটা পড়লেও সরকারি সাহায্যে আরও কিছুকাল এটি টিকে থাকে এবং পাঠ্যপুস্তক রচনা ও প্রকাশের কাজ চালিয়ে যায়। সোসাইটি ইংরেজি, বাংলা, সংস্কৃত, হিন্দুস্থানি, ফার্সি ও আরবি ভাষায় পুস্তক ও প্রচারপত্র প্রকাশ করে। ১৮২১ সাল পর্যন্ত প্রকাশিত গ্রন্থের সংখ্যা ছিল ১,২৬,৪৬৪।


title: ক্যালকাটা স্কুল-বুক সোসাইটি

text: স্কুল-বুক সোসাইটির কার্যক্রম মুখ্যত কলকাতার চৌহদ্দির মধ্যেই সীমাবদ্ধ ছিল। বিদ্যালয় ভবন ও পাঠ্যপুস্তকের সংস্কার সাধন এবং সেগুলির চাহিদা পূরণের উদ্দেশ্যে ইউরোপীয় শাসক ও মিশনারি এবং দেশীয় পণ্ডিত-মুনশি এই সংগঠনে একত্রে মিলিত হলেও তাঁরা এদেশের শিক্ষাব্যবস্থা ও জ্ঞানচর্চায় বড় রকমের পরিবর্তন আনতে পারেন নি। মৌলভি-মুনশিরা উদু-ফার্সি-আরবিকে অঁাকড়ে থাকায় এবং ইংরেজি ও বাংলাকে গ্রহণ না করায় বাঙালি মুসলিম জনসাধারণ এ প্রতিষ্ঠান দ্বারা খুব বেশি প্রভাবিত হয় নি। যাঁরা শিক্ষা ও গ্রন্থ-রচনায় জড়িত ছিলেন তাঁদের অধিকাংশই ছিলেন লক্ষ্মৌ-দিল্লি-আফগানিস্তান-আরব থেকে আগত অভিবাসী। ১৮৬২ সালে সোসাইটি ভার্নাকুলার লিটারেচার সোসাইটির সঙ্গে একীভূত হয়ে যায়।


title: আচে ভাষা

text: আচে ভাষা () একটি মালয়-পলিনেশীয় ভাষা। এটি ইন্দোনেশিয়ার আচে ও সুমাত্রা-তে এবং মালয়েশিয়ার বোতা ও পেরাক-এ প্রচলিত।


title: আচে ভাষা

text: আচে ভাষা অস্ট্রোনেশীয় ভাষাপরিবারের মালয়-পলিনেশীয় শাখার অন্তর্গত। আচে ভাষার সাথে ঘনিষ্ঠ সম্পর্কের ভাষার মধ্যে আছে চামীয় ভাষাসমূহ, মালয় ভাষা পরিবার, মিনাংকাবাউ ভাষা, গায়ো ভাষা এবং বাতাক ভাষাপরিবার।


title: আচে ভাষা

text: অতীতে আচে ভাষা জাউই নামের একটি আরবি লিপিতে লেখা হত। কিন্তু এটি এখন ব্যবহার হয় না বললেই চলে। বর্তমানে ভাষাটি কিছু অতিরিক্ত বর্ণসহ লাতিন লিপিতে লেখা হয়। অতিরিক্ত বর্ণগুলি হল é, è, ë, ö এবং ô।


title: আচে ভাষা

text: আচে ভাষার উপভাষা নিয়ে পূর্নাঙ্গ গবেষণা এখনও সম্পন্ন হয়নি। তবে ভাষাটির কমপক্ষে ১০টি উপভাষা আছে। এগুলি হল পাসে, পেউসাংগান, মাতাং, পিদিয়ে, বুএং, বান্দা, দায়া, মেউলাবহ, সেউনাগান এবং তুনোং ।


title: আদামাওয়া-উবাঙ্গি ভাষাসমূহ

text: উবাঙ্গি উপদলের প্রধান ভাষাগুলি হল বান্দা ভাষা, গবায়া ভাষা, এঙবাকা ভাষা এবং জান্দে ভাষা। অঞ্চলটিতে অনেকগুলি পিজিন ভাষা প্রচলিত, যাদের মধ্যে উবাঙ্গি-ভিত্তিক সাঙ্গো ভাষা উল্লেখযোগ্য। সাঙ্গো ভাষা মধ্য আফ্রিকার আন্তঃদেশীয় বাণিজ্যে ব্যবহৃত গুরুত্বপূর্ণ একটি ভাষা।


title: আদিগে ভাষা

text: আদিগে ভাষা () রাশিয়ার আদিগে প্রজাতন্ত্রের দুইটি সরকারী ভাষার একটি; অন্যটি রুশ ভাষা। আদিগে জাতির বিভিন্ন গোত্র এই ভাষাতে কথা বলে। প্রতিটি গোত্র নিজস্ব উপভাষাতে কথা বলে।


title: আদিগে ভাষা

text: রাশিয়ার মাটিতে প্রায় ১,২৮,০০০ লোক মাতৃভাষা হিসেবে আদিগে ভাষাতে কথা বলে। সারা বিশ্বে ভাষাটিতে প্রায় ৩ লক্ষ লোক কথা বলে। রুশ-ককেসীয় যুদ্ধের ফলে তুরস্কতে বিশ্বের সবচেয়ে বড় আদিগে ভাষাভাষী সম্প্রদায় অবস্থিত।


title: আদিগে ভাষা

text: আদিগে একটি উত্তর-পশ্চিম ককেসীয় ভাষা। কাবার্দীয় ভাষা এর সাথে ঘনিষ্ঠভাবে সম্পর্কিত একটি ভাষা। উবিখ ভাষা, আবখাজ ভাষা এবং আবাজা ভাষা-ও আদিগে ভাষার সাথে সম্পর্কিত।


title: আদিগে ভাষা

text: রুশ বিপ্লবের পর ভাষাটির প্রমিতকরণ সম্পন্ন হয়। ১৯৩৮ সাল থেকে আদিগে ভাষা সিরিলীয় লিপিতে লেখা হয়। তার আগে আরবি লিপি ও লাতিন লিপি ব্যবহার করা হত।


title: আইনু ভাষা

text: আমাদের ওয়েব...।


title: আইনু ভাষা

text: আইনু ভাষা (আইনু ভাষাতে: アイヌ イタ "আইনু ইতাক্"; জাপানি ভাষায়: アイヌ語 "আইনু-গো") জাপানের হোক্কাইদো দ্বীপে এবং রাশিয়ার সাখালিন দ্বীপ ও কুরিল দ্বীপপুঞ্জে প্রচলিত একটি ভাষা। আইনু জাতির লোকের সংখ্যা প্রায় ৩০ হাজার হলেও আইনু ভাষাটিতে বর্তমানে খুবই অল্প সংখ্যক লোক কথা বলেন। প্রতিবেশী জাপানি সংস্কৃতি ও ভাষার প্রভাবে আইনু ভাষা ও সংস্কৃতি বর্তমানে বিপন্ন। ভাষাটির কোন বংশগতি নির্ণয় করা সম্ভব হয়নি, অর্থাৎ এটি একটি বিচ্ছিন্ন ভাষা।


title: আকান ভাষাসমূহ

text: আকান ভাষাসমূহ ঘানা ও কোত দিভোয়ারে প্রচলিত আকান জাতি কর্তৃক কথ্য নাইজার-কঙ্গো ভাষা পরিবারের (বা সম্ভবত তাত্ত্বিক কোয়া ভাষা পরিবারের)) সদস্য ভাষা। এগুলি হল:এদের সবগুলির রোমান হরফে লেখা রচনা আছে।


title: রাণী ভবানী

text: রাণী ভবাণী (১৭১৬ - ১৭৯৫) ইংরেজ শাসনামলে বর্তমান বাংলাদেশের নাটোরের একজন জমিদার ছিলেন। তাঁর পিতা আত্মারাম চৌধুরী এবং মাতা জয়দূর্গা৷ দান, ধ্যান, শিক্ষা, পানীয় জলের ব্যবস্থা, যোগাযোগ ব্যবস্থার উন্নয়ন, চিকিৎসা ও ধর্মীয় কাজের স্বীকৃতি স্বরূপ তাঁর প্রজারা তাঁকে ‘মহারাণী’ নামে আখ্যায়িত করে।


title: রাণী ভবানী

text: বগুড়া জেলার আদমদিঘি থানাধীন ছাতিয়ান নামক গ্রামে রানী ভবানী জন্মগ্রহণ করেন। খুব অল্প বয়সেই তৎকালীন নাটোরের জমিদার রামকান্তের সাথে রানী ভবানীর বিয়ে হয়। তার তিন সন্তানদের মধ্যে (২ ছেলে, ১ মেয়ে ) শুধু তারাসুন্দরী জীবিত ছিলেন। পরবর্তীতে তিনি রামকৃষ্ণকে দত্তক নেন। রামকৃষ্ণের দুই সন্তান বিশ্বনাথ (বড় তরফ) শিবনাথ (ছোট তরফ)(নাটোর রাজবাড়ীতে দুইটি তরফ আছে বড় তরফ ও ছোট তরফ)।


title: রাণী ভবানী

text: ১১৫৩ বঙ্গাব্দে রাণী ভবাণীর স্বামী রামকান্ত ইহলোক ত্যাগ করার পর অধিকারবলে রাণী ভবাণী স্বামীর জমিদারী প্রাপ্ত হন। তখনকার দিনে জমিদার হিসাবে একজন মহিলা অত্যন্ত বিরল ছিলেন, কিন্ত্ত রাণী ভবাণী রাজশাহীর বিশাল জমিদার কার্য অত্যন্ত দক্ষতার সঙ্গে নির্বাহ করেন। একজন ইংরেজ লেখক হলওয়েল ধারণা দেন যে জমিদারী এস্টেটের বার্ষিক খাজনা ছিল প্রায় ৭ লক্ষ রুপী এবং বার্ষিক অর্জিত রাজস্ব ছিল প্রায় ১৫ লক্ষ রুপী।


title: রাণী ভবানী

text: তার রাজত্বকালে জমিদারী বর্তমান রাজশাহী, পাবনা, বগুড়া, কুস্টিয়া, যশোর , রংপুর এবং ভারতের পশ্চিমবঙ্গ রাজ্যের মুর্শিদাবাদ, বীরভূম, মালদহ পর্যন্ত বিস্তার লাভ করে। এজন্য তাকে অর্ধবংগেশ্বরী বলা হতো। প্রজা সাধারণের কল্যাণের জন্য রাণী ভবানী সুদীর্ঘ ৫০ বছর দক্ষতার সাথে তিনি বিশাল জমিদারী পরিচালনা করেন।